cyanic-selkie/wikianc huggingface dataset:
ᱪᱷᱟᱛᱱᱟ ᱵᱚᱱᱚᱛ
ᱦᱚᱲᱢᱚ ᱥᱟᱶᱟᱨ
ᱪᱷᱟᱛᱱᱟ ᱨᱮ ᱓᱐ ᱵᱮᱰ ᱟᱜ ᱫᱚ ᱪᱷᱟᱛᱱᱟ ᱫᱮᱦᱟᱛ ᱟᱥᱯᱟᱛᱟᱞ, ᱪᱷᱟᱛᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱡᱳᱨᱦᱤᱭᱟ (᱑᱐ ᱵᱮᱰ ᱟᱜ), ᱥᱟᱞᱪᱩᱨᱟ (ᱠᱚᱢᱚᱞᱯᱩᱨ) (ᱵᱟᱨᱭᱟ ᱵᱮᱰ ᱟᱜ), ᱡᱷᱟᱱᱛᱤᱯᱟᱦᱟᱲᱤ (᱖ ᱵᱮᱰ ᱟᱜ) ᱟᱨ ᱵᱷᱚᱜᱽᱵᱟᱱᱯᱩᱨ (᱖ ᱵᱮᱰ ᱟᱜ) ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱨᱟᱡᱽᱟᱹᱨᱤ
ᱨᱟᱡᱽᱟᱹᱨᱤ ᱟᱹᱲᱟᱹ ᱤᱸᱞᱤᱥ ᱟᱹᱲᱟ Poltics ᱨᱮᱱᱟᱜ ᱢᱮᱱᱮᱛ ᱠᱟᱱᱟ ᱾ Politics ᱟᱹᱲᱟᱹ ᱦᱚᱸ ᱱᱤᱡᱚᱨᱟᱜ ᱫᱚ ᱵᱟᱝ ᱠᱟᱱᱟ  ᱾(ᱱᱚᱣᱟ ᱫᱚ ᱜᱨᱤᱠ ᱟᱹᱲᱟ: πολιτικά,Politiká,ᱠᱷᱚᱱ ᱦᱮᱡ ᱦᱟᱠᱟᱱᱟᱺ ᱢᱮᱱᱮᱛ "ᱸᱱᱟᱜᱟᱨ ᱨᱮᱱᱟᱜ ᱵᱮᱯᱟᱨ"  ),ᱨᱟᱡᱽᱟᱹᱨᱤ ᱢᱤᱫ ᱜᱟᱫᱮᱞ ᱨᱮ ᱢᱮᱱᱟᱜ ᱥᱚᱦᱮᱫᱤᱭᱟᱹ ᱠᱚᱣᱟᱜ ᱠᱟᱛᱷᱟ ᱜᱚᱴᱟ ᱨᱮᱱᱟᱜ ᱰᱟᱦᱟᱨ ᱠᱟᱱᱟ ᱡᱟᱦᱟᱸ ᱴᱷᱟᱹᱣᱠᱟᱹᱜᱼᱟ ᱚᱱᱟ ᱥᱟᱱᱟᱢ ᱥᱚᱦᱮᱫᱤᱭᱟᱹ ᱠᱚ ᱪᱮᱛᱟᱱ ᱨᱮ ᱞᱟᱹᱜᱩᱼᱟ ᱾ ᱢᱟᱹᱱᱢᱤ ᱜᱟᱫᱮᱞ ᱱᱤᱥᱴᱟᱹ ᱫᱷᱟᱨᱟ ᱢᱮᱱ ᱞᱮᱠᱷᱟᱱ ᱯᱚᱱᱚᱛ ᱪᱮᱛᱟᱱ ᱨᱮ ᱥᱟᱥᱚᱱ ᱨᱮᱱᱟᱜ ᱥᱩᱥᱟᱹᱨ ᱟᱹᱭᱫᱟᱹᱨᱤ ᱵᱮᱵᱷᱟᱨ ᱟᱨ ᱦᱟᱥᱚᱞ ᱜᱮ ᱨᱟᱡᱽ ᱟᱹᱨᱤ ᱵᱚᱱ ᱢᱮᱛᱟᱜ ᱠᱟᱱᱟ ᱾ ᱱᱟᱦᱟᱜ ᱡᱟᱹᱛ ᱯᱚᱱᱚᱛ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱦᱚᱲ ᱟᱠᱚᱣᱟᱜ ᱩᱭᱦᱟᱹᱨ ᱥᱚᱫᱳᱨ ᱞᱟᱹᱜᱤᱫ ᱵᱷᱮᱜᱟᱨ ᱨᱟᱡᱽᱟᱹᱨᱤ ᱫᱳᱲ ᱠᱚ ᱵᱮᱨᱮᱫ ᱦᱟᱠᱟᱫᱼᱟ ᱾ᱚᱱᱰᱮ ᱩᱱᱠᱩ ᱟᱹᱰᱤᱜᱟᱱ ᱥᱟᱛᱟᱢ ᱤᱫᱤ ᱠᱟᱛᱮᱫ ᱢᱤᱫ ᱟᱹᱜᱩᱣᱟᱹᱱ ᱛᱮ ᱟᱹᱨᱤ ᱵᱚᱫᱚᱞ ᱨᱮᱱᱟᱜ ᱠᱟᱛᱷᱟ ᱜᱚᱴᱟ ᱨᱮᱱᱟᱜ ᱨᱮᱵᱮᱱ ᱟᱨ ᱥᱚᱦᱚᱫ ᱠᱚ ᱮᱢᱚᱜᱼᱟ ᱾ ᱵᱟᱪᱷᱚᱱ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱨᱟᱡᱽᱟᱹᱨᱤ ᱫᱚᱲ ᱢᱩᱫ ᱨᱮ ᱦᱮᱯᱮᱨᱟᱣ ᱠᱟᱱᱟ ᱾ᱡᱮᱞᱮᱠ ᱥᱤᱧᱚᱛ ᱨᱮ ᱤᱱᱰᱤᱭᱟᱱ ᱱᱮᱥᱱᱟᱞ ᱠᱚᱝᱜᱨᱮᱥ,ᱠᱚᱧᱮ ᱟᱯᱷᱨᱤᱠᱟ ᱨᱮ ᱟᱯᱷᱨᱤᱠᱟᱱ ᱱᱮᱥᱱᱟᱞ ᱠᱚᱝᱜᱨᱮᱥ,ᱜᱨᱮᱴ ᱵᱨᱤᱴᱮᱱ ᱨᱮ ᱴᱳᱛᱤᱮᱡ ᱾
ᱢᱮᱱᱮᱛ
ᱱᱚᱣᱟ ᱟᱹᱲᱟᱹ ᱜᱨᱤᱠ ᱟᱹᱲᱟᱹ Politics (Πολιτικά, Polis) ᱠᱷᱚᱱ ᱦᱮᱡ ᱦᱟᱠᱟᱱᱟ ᱾ ᱚᱱᱟ ᱜᱨᱤᱠ ᱟᱹᱲᱟᱹ ᱠᱷᱚᱱᱜᱮ ᱟᱨᱤᱥᱴᱳᱴᱚᱞᱼᱟ ᱯᱚᱛᱚᱵ Politics ᱦᱚᱸ ᱦᱮᱡ ᱦᱟᱠᱟᱱᱟ ᱾ ᱛᱟᱞᱟ᱑᱕ ᱥᱟᱭᱟᱝ ᱨᱮᱱᱟᱜ ᱟᱬᱜᱟᱛ ᱱᱟᱦᱟᱜ ᱤᱸᱞᱤᱥ ᱛᱮ "Polettiques" ᱧᱩᱛᱩᱢ ᱞᱮᱱᱟ ᱾ ᱱᱟᱦᱟᱜ ᱤᱸᱞᱤᱥ ᱛᱮ ᱚᱱᱟ "politics" ᱮᱱᱟ. ᱑᱔᱓᱐ ᱥᱟᱞ ᱨᱮ ᱜᱨᱤᱠ ᱟᱹᱲᱟᱹ πολιτικός (politikos) ᱟᱨ ᱵᱟᱝ ᱚᱱᱟ ᱨᱮᱱᱟᱜ ᱞᱟᱴᱤᱼᱱᱟᱭᱡᱮᱥᱚᱱ ᱟᱹᱲᱟᱹ politicus ᱟᱨ ᱵᱟᱝ ᱯᱷᱨᱮᱪ ᱟᱹᱲᱟᱹ politique ᱠᱷᱚᱱ ᱦᱮᱡ ᱦᱟᱠᱟᱱ ᱢᱤᱫᱜᱚᱴᱟᱝ politicᱟᱹᱲᱟᱹ ᱯᱩᱭᱞᱩ ᱤᱸᱞᱤᱥ ᱛᱮ ᱥᱟᱹᱠᱷᱤ ᱞᱮᱱᱟ ᱡᱟᱦᱟᱸᱭᱟᱼᱜ ᱢᱮᱱᱮᱛ ᱦᱩᱭᱩᱜ ᱠᱟᱱᱟ "ᱱᱟᱜᱟᱨᱤᱭᱟᱹ ᱦᱟᱜ, ᱞᱟᱹᱜᱤᱫ,ᱥᱟᱹᱜᱟᱹᱭᱟᱱ)  ᱾
ᱦᱟᱹᱴᱤᱧ
ᱥᱚᱨᱠᱟᱨ ᱟᱜ ᱥᱟᱢᱵᱤᱫᱷᱟᱱᱤᱠ ᱵᱮᱵᱚᱥᱛᱟ ᱥᱟᱶ ᱟᱡᱟᱜ ᱮᱴᱟᱜ ᱫᱤᱥᱣᱟᱹ ᱪᱟᱸᱜᱟ ᱠᱚᱣᱟᱜ ᱠᱟᱹᱢᱤ ᱨᱮᱱᱟᱜ ᱦᱚᱨ ᱰᱟᱦᱟᱨ ᱜᱮ ᱪᱟᱹᱞᱩ ᱦᱟᱠᱟᱱ ᱨᱟᱡᱽᱟᱹᱨᱤ ᱫᱚ ᱾ ᱱᱚᱣᱟ ᱠᱚ ᱢᱩᱫ ᱨᱮ ᱨᱟᱡᱽᱟᱹᱨᱤ ᱫᱚᱲ, ᱫᱤᱥᱩᱣᱟᱹ ᱨᱟᱭᱨᱤᱛ, ᱞᱟᱹᱰᱷᱟᱹᱭ ᱟᱨ ᱵᱟᱦᱨᱮ ᱫᱤᱥᱚᱢ ᱵᱮᱯᱟᱨ ᱠᱚᱦᱚᱸ ᱨᱟᱡᱽᱟᱹᱨᱤ ᱛᱷᱚᱠ ᱨᱮ ᱦᱟᱹᱡᱩᱜᱼᱟ ᱾ᱛᱤᱱᱟᱹᱜ ᱦᱚᱲ ᱠᱚ ᱵᱷᱟᱹᱵᱤᱭᱟ ᱪᱟᱹᱞᱩ ᱦᱟᱠᱟᱱ ᱨᱟᱡᱽᱟᱹᱨᱤ ᱫᱚ ᱟᱠᱚᱴᱷᱮᱱ ᱠᱷᱚᱱ ᱡᱩᱫᱟᱹ ᱵᱟᱦᱨᱮ ᱵᱷᱮᱜᱟᱨ ᱥᱟᱛᱟᱢ ᱠᱟᱱᱟ, ᱤᱠᱷᱟᱹᱱ ᱱᱚᱣᱟᱜᱮ ᱟᱵᱚ ᱫᱤᱱᱟᱹᱢ ᱡᱤᱭᱚᱱ ᱨᱮᱱᱟᱜ ᱠᱟᱛᱷᱟ ᱠᱟᱱᱟ ᱾ ᱟᱨᱟ ᱵᱟᱨ ᱞᱮᱠᱟᱱᱟᱜ ᱨᱟᱡᱽᱟᱹᱨᱤ ᱢᱮᱱᱟᱜᱼᱟ ᱡᱟᱦᱟᱸᱞᱮᱠᱟ ᱯᱟᱹᱴᱷᱩᱣᱟᱹ ᱠᱚᱣᱟᱜ ᱜᱟᱶᱛᱟ,ᱦᱚᱲ ᱠᱚᱣᱟᱜ ᱜᱟᱶᱛᱟ,ᱪᱟᱹᱥᱤ ᱠᱚᱣᱟᱜ ᱜᱟᱶᱛᱟ ᱿ ᱱᱚᱣᱟ ᱠᱚᱦᱚᱸ ᱟᱹᱰᱤ ᱫᱟᱲᱮᱭᱟᱱ ᱨᱟᱡᱽᱟᱹᱨᱤ ᱵᱷᱟᱹᱜᱤᱫᱟᱨ ᱠᱟᱱᱟᱠᱚ ᱾ ᱟᱨ ᱢᱤᱫ ᱞᱮᱠᱟᱛᱮ ᱢᱮᱱ ᱞᱮᱠᱷᱟᱱ ᱟᱵᱚᱣᱟᱜ ᱡᱤᱭᱚᱱ ᱰᱟᱦᱟᱨ ᱨᱮ ᱡᱟᱦᱟᱸ ᱜᱮ ᱵᱩᱜᱤ ᱵᱟᱹᱲᱤᱡ,ᱚᱲᱟᱜ ᱵᱟᱝ ᱚᱯᱷᱤᱥ ᱥᱟᱢᱵᱷᱲᱟᱣ,ᱢᱤᱫ ᱦᱚᱲ ᱟᱨ ᱵᱟᱝ ᱢᱤᱫ ᱜᱟᱫᱮᱞ ᱟᱨ ᱢᱤᱫ ᱪᱮᱛᱟᱱ ᱨᱮ ᱪᱮᱫᱞᱮᱠᱟᱨᱮ ᱚᱨᱥᱚᱝ ᱮ ᱧᱩᱨ ᱫᱟᱲᱮᱭᱟᱜ ᱠᱟᱱᱟ, ᱜᱟᱫᱮᱞ ᱵᱮᱨᱮᱫ ᱟᱨ ᱚᱱᱟ ᱨᱮᱱᱟᱜ ᱩᱭᱦᱟᱹᱨ ᱟᱨ ᱡᱚᱥ ᱦᱟᱥᱚᱞ ᱞᱟᱹᱜᱤᱫ ᱫᱟᱲᱮ ᱵᱮᱵᱷᱟᱨ ᱟᱨ ᱚᱱᱟ ᱵᱟᱧᱪᱟᱣ ᱫᱚᱦᱚ ᱠᱚᱜᱮ ᱨᱟᱡᱽᱟᱹᱨᱤ ᱠᱚ ᱢᱮᱛᱟᱦᱟᱜᱼᱟ ᱾ ᱢᱮᱱ ᱞᱮᱠᱷᱟᱱ ᱥᱟᱱᱟᱢᱼᱟ ᱜᱮ ᱨᱟᱡᱽᱟᱹᱨᱤ ᱠᱟᱱᱟ, ᱨᱟᱡᱽᱟᱹᱨᱤ ᱵᱟᱝ ᱠᱷᱟᱱ ᱪᱮᱫ ᱦᱚᱸ ᱵᱟᱝ ᱠᱟᱱᱟ ᱾
ᱯᱚᱱᱚᱛ ᱨᱟᱡᱽᱟᱹᱨᱤ ᱨᱮᱱᱟᱜ ᱱᱟᱜᱟᱢ
ᱥᱚᱨᱠᱟᱨᱼᱟᱜ ᱚᱱᱩᱥᱴᱷᱟᱱ ᱠᱚᱨᱮᱱᱟᱜ ᱮᱛᱚᱦᱚᱵ ᱞᱟᱦᱟᱱᱛᱤ ᱟᱨ ᱠᱟᱹᱣᱰᱤᱟᱹᱨᱤ ᱠᱚᱨᱮ ᱨᱟᱡᱽᱟᱹᱨᱤ ᱨᱮᱱᱟᱜ ᱱᱟᱜᱟᱢ ᱧᱮᱞ ᱧᱟᱢᱚᱜᱼᱟ ᱾
ᱯᱚᱱᱚᱛ
ᱯᱚᱱᱚᱛ ᱨᱮᱱᱟᱜ ᱨᱮᱦᱮᱫ ᱫᱚ ᱞᱟᱹᱲᱦᱟᱹᱭ ᱵᱮᱯᱟᱨ ᱵᱤᱨᱫᱟᱹ ᱨᱮᱱᱟᱜ ᱞᱟᱦᱟᱱᱛᱤ ᱨᱮ ᱧᱮᱞ ᱧᱟᱢᱚᱜᱼᱟ ᱾ᱱᱟᱜᱟᱢ ᱨᱮ ᱧᱮᱞ ᱞᱮᱠᱷᱟᱱ ᱱᱟᱦᱟᱜ ᱡᱩᱜ ᱨᱮ ᱡᱟᱦᱟᱸᱛᱤᱱᱟᱹᱜ ᱨᱟᱡᱽᱟᱹᱨᱤ ᱢᱟᱰᱣᱟ ᱢᱮᱱᱟᱜᱼᱟ ᱚᱱᱟ ᱠᱚᱫᱚ ᱞᱟᱹᱲᱦᱟᱹᱭ ᱨᱮ ᱡᱤᱛᱠᱟᱹᱨ ᱦᱟᱥᱚᱞ ᱠᱮᱫ ᱛᱟᱭᱚᱢ ᱵᱮᱨᱮᱫ ᱦᱟᱠᱟᱱᱟ ᱾ ᱪᱟᱭᱱᱟ ᱟᱨ ᱡᱟᱯᱟᱱ ᱥᱟᱶ ᱟᱭᱢᱟ ᱫᱤᱥᱚᱢ ᱠᱚᱨᱮ ᱨᱟᱡᱽ ᱟᱨ ᱥᱟᱥᱮᱛᱤᱭᱟᱹ ᱠᱚᱫᱚ ᱵᱚᱸᱜᱟ ᱵᱟᱨᱟᱵᱟᱹᱨᱤ ᱠᱚ ᱢᱟᱱᱟᱣ ᱞᱮᱫ ᱠᱚᱣᱟ ᱾ᱯᱚᱱᱚᱛ ᱥᱟᱥᱚᱱ ᱨᱮᱱᱟᱜ ᱡᱟᱦᱟᱸᱛᱤᱱᱟᱹᱜ ᱚᱱᱩᱥᱴᱷᱟᱱ ᱛᱟᱦᱮᱸᱠᱟᱱᱟ ᱨᱟᱡᱽ ᱥᱟᱥᱚᱱ ᱡᱷᱚᱛᱚᱠᱷᱚᱱ ᱡᱤᱞᱤᱧ ᱚᱠᱛᱚ ᱯᱚᱱᱚᱛᱠᱚᱭ ᱥᱟᱥᱚᱱ ᱞᱮᱫᱼᱟ ᱾ᱟᱢᱮᱨᱤᱠᱟᱱ ᱦᱩᱲ ᱛᱟᱭᱚᱢ ᱨᱟᱡᱽᱼᱟ ᱞᱟᱥᱟᱬ ᱦᱚᱠ ("divine right of kings") ᱠᱮᱪᱮᱫ ᱮᱱᱟ ᱾ ᱨᱟᱡᱽᱠᱚᱣᱟᱜ ᱥᱟᱥᱚᱱ ᱫᱚ ᱥᱩᱢᱮᱨᱤᱭᱟ ᱨᱮ ᱒᱑᱐᱐ ᱤᱥᱟᱹᱭ ᱢᱟᱬᱟᱝ ᱠᱷᱚᱱ ᱮᱛᱚᱦᱚᱵ ᱠᱟᱛᱮᱫ ᱒᱑᱐᱐ A.D ᱫᱷᱟᱹᱵᱤᱡ ᱵᱨᱤᱴᱤᱥ ᱨᱟᱡᱽᱼᱟ ᱥᱟᱥᱚᱱ ᱪᱟᱹᱞᱩ ᱦᱮᱡ ᱞᱮᱱᱟ ᱾ ᱱᱤᱛ ᱦᱚᱸ ᱛᱤᱱᱟᱹᱜ ᱜᱟᱱ ᱫᱤᱥᱚᱢ ᱨᱮ ᱨᱟᱡᱽ ᱫᱚ ᱧᱩᱛᱩᱢ ᱥᱩᱢᱩᱝ ᱢᱮᱱᱟᱜᱼᱟ ᱡᱮᱢᱚᱱ ᱭᱩᱹᱠᱮ, ᱵᱷᱩᱴᱟᱱ, ᱡᱳᱨᱰᱟᱱ ᱾ ᱛᱟᱞᱟᱨᱮ ᱢᱤᱫ ᱚᱠᱛᱚ ᱛᱟᱦᱮᱸᱠᱟᱱᱟ ᱨᱟᱡᱽ ᱠᱚ ᱟᱠᱚᱣᱟᱜ ᱯᱚᱱᱚᱛ ᱛᱤᱱᱟᱹᱜ ᱜᱟᱱ ᱫᱤᱥ ᱦᱩᱫᱤᱥ ᱮᱢᱚᱜ ᱠᱩᱜ ᱤᱫᱤ ᱠᱟᱛᱮᱫ ᱠᱚ ᱥᱟᱥᱚᱱ ᱛᱟᱦᱮᱸᱫ ᱾ ᱩᱱᱠᱩ ᱫᱤᱥ ᱦᱩᱫᱤᱥ ᱠᱚᱫᱚ ᱟᱡᱟᱜ ᱥᱟᱥᱚᱱ ᱨᱤᱱ ᱯᱚᱨᱤᱥᱚᱫ ᱵᱟᱝ ᱠᱟᱣᱱᱥᱤᱞ ᱠᱚ ᱢᱮᱛᱟ ᱦᱟᱠᱚ ᱠᱟᱱ ᱛᱟᱦᱮᱸᱫ ᱾ ᱱᱚᱸᱰᱮ ᱠᱷᱚᱱ ᱜᱮ ᱨᱟᱡᱽ ᱠᱚᱣᱟᱜ ᱦᱚᱠᱤᱛ ᱟᱨ ᱵᱟᱝ ᱥᱟᱢᱵᱤᱫᱷᱟᱱᱤᱠ ᱥᱟᱥᱚᱱ ᱮᱛᱚᱦᱚᱵ ᱮᱱᱟ ᱾ ᱤᱸᱜᱞᱚᱸᱰ ᱟᱨ ᱥᱠᱚᱴᱞᱟᱸᱫ ᱨᱟᱡᱽ ᱚᱨᱞᱥ ᱟᱨ ᱰᱭᱩᱠ ᱠᱟᱱᱟ ᱨᱟᱡᱽ ᱯᱟᱨᱤᱥᱚᱫ ᱨᱮᱱᱟᱜ ᱨᱟᱡᱽ ᱞᱟᱛᱟᱨ ᱵᱟᱨᱭᱟ ᱢᱟᱹᱪᱤ ᱡᱟᱦᱟᱸᱭ ᱨᱟᱡᱽ ᱫᱳᱨᱵᱟᱨ ᱨᱮ ᱞᱮᱛᱟᱲ ᱡᱚᱡᱚᱢ ᱯᱟᱦᱟᱴᱟ ᱨᱮᱠᱤᱱ ᱫᱩᱲᱩᱵ ᱛᱟᱦᱮᱸᱫ ᱾ ᱱᱚᱣᱟ ᱯᱚᱨᱤᱥᱚᱫ ᱼᱟ ᱢᱤᱫ ᱥᱮᱬᱟ ᱠᱟᱹᱢᱤ ᱦᱩᱭᱩᱜ ᱠᱟᱱᱟ ᱨᱟᱡᱽᱼᱟ ᱠᱟᱣᱰᱤ ᱜᱟᱫᱟ ᱯᱮᱨᱮᱡ ᱜᱮ ᱛᱟᱦᱮᱸᱱ ᱢᱟ ᱟᱨ ᱯᱷᱟᱫᱽ ᱠᱚᱣᱟᱜ ᱠᱟᱹᱢᱤ ᱥᱩᱥᱟᱹᱨ ᱜᱮ ᱛᱟᱦᱮᱸᱱ ᱢᱟ, ᱠᱷᱟᱡᱱᱟ ᱡᱟᱥᱛᱤ ᱟᱫᱟᱭᱚᱜ ᱢᱟ ᱾ ᱯᱚᱨᱤᱥᱚᱫ ᱱᱟᱣᱟᱠᱚ ᱠᱟᱹᱢᱤ ᱛᱩᱸᱠᱷᱤ ᱠᱟᱛᱮᱫ ᱨᱟᱡᱽ ᱠᱚ ᱨᱟᱹᱥᱠᱟᱹ ᱦᱚᱪᱚᱭᱮ ᱛᱟᱦᱮᱸᱫ ᱾
ᱛᱤᱞᱞᱳᱛᱳᱢᱟ ᱢᱚᱡᱩᱢᱫᱟᱨ
ᱛᱤᱞᱞᱳᱛᱳᱢᱟ ᱢᱚᱡᱩᱢᱫᱟᱨ ᱡᱟᱱᱟᱢ(᱑᱑ ᱡᱟᱱᱩᱣᱟᱨᱤ ᱒᱙᱖᱖)ᱵᱟᱝᱜᱟᱞᱤ ᱚᱱᱚᱞᱤᱭᱟ. ᱢᱤᱫ ᱩᱯᱳᱱᱭᱟᱥᱤᱠ,ᱦᱩᱰᱤᱧ ᱠᱟ.ᱦᱱᱤ,ᱥᱮᱨᱮᱧ ᱨᱩᱥᱤᱠᱟ᱾ ᱱᱩᱭ ᱫᱚ ᱵᱟᱝᱞᱟ ᱯᱟ.ᱨᱥᱤ ᱪᱟᱨᱪᱟᱭᱤᱡ᱾ ᱯᱩᱭᱞᱩ ᱡᱤᱭᱚᱱ ᱛᱤᱞᱞᱳᱛᱳᱢᱟ ᱢᱚᱡᱩᱢᱫᱟᱨ ᱡᱟᱱᱟᱢ ᱛᱟᱭ ᱩᱛᱛᱚᱨ ᱵᱚᱝᱜᱚ ᱨᱮ᱾ᱦᱩᱰᱤᱧ ᱨᱮᱫᱚ ᱯᱩᱪᱷᱤᱢ ᱵᱟᱝᱞᱟ ᱟᱞᱤᱯᱩᱨ ᱫᱩᱣᱟᱨ ᱡᱮᱞᱟ ᱠᱟᱞᱪᱤᱱᱤ ᱪᱟ ᱵᱟᱜᱟᱱ ᱨᱮᱭ ᱦᱟᱨᱟ ᱟᱠᱟᱱᱟ᱾ ᱠᱟᱞ ᱪᱤᱱᱤ ᱪᱟ ᱵᱟᱜᱟᱱ ᱟᱥᱲᱟ ᱩᱭᱩᱱᱤᱭᱚᱱ ᱟᱥᱲᱟ ᱨᱮᱭ ᱚᱞ ᱯᱟᱲᱦᱟᱣ ᱟᱠᱟᱱᱟ᱾᱑᱙᱘᱕ ᱨᱮ ᱠᱚᱠᱟᱛᱟ ᱮᱥᱠᱚᱴᱤᱡ ᱪᱟᱨᱪ ᱡᱮᱜᱮᱸᱫ ᱵᱤᱨᱫᱟ. ᱜᱟᱲ ᱨᱮᱭ ᱚᱞ ᱯᱟᱲᱦᱟᱣ ᱟᱠᱟᱱᱟ᱾ ᱥᱟᱶᱦᱮᱫ ᱡᱤᱭᱚᱱ ᱑᱙᱙᱓ ᱥᱟᱞ ᱠᱷᱚᱱ ᱚᱞ ᱠᱚᱭ ᱮᱦᱚᱵ ᱞᱮᱫᱟ᱾ᱟᱡᱟᱜ ᱯᱩᱭᱞᱩ ᱱᱚᱞ ᱫᱚ ᱪᱷᱟᱯᱟ ᱞᱮᱱᱟ  -ᱠᱟᱞᱪᱤᱱᱤ ᱩᱱᱢᱮᱥ ᱯᱟᱛᱷᱟᱢ ᱨᱮ᱾ᱯᱩᱭᱞᱩ ᱩᱯᱳᱱᱭᱟᱥ ᱫᱚ ᱛᱟᱭ "ᱨᱤ"ᱡᱟᱦᱟᱸ ᱯᱟᱨᱥᱟᱞ ᱞᱮᱱᱟ,"ᱮᱠᱟᱞᱮᱨ ᱨᱚᱠᱛᱚ ᱠᱚᱨᱚᱵᱤ"ᱯᱟᱨᱵᱚᱱ ᱮᱞᱠᱷᱟ ᱨᱮ᱾
ᱟᱡᱟᱜ ᱚᱞ ᱩᱯᱳᱱᱭᱟᱥ ᱠᱚ ᱵᱚᱥᱩᱫᱷᱚᱨᱟ ᱨᱟᱡᱽᱯᱟᱴ ᱢᱟᱥᱨᱟᱵᱚᱠᱮᱨ ᱠᱚᱛᱷᱟ ᱪᱟᱸᱫᱮᱨ ᱜᱟᱭᱮ ᱪᱟᱸᱫ ᱥᱟᱢᱟᱠ ᱠᱷᱳᱧ ᱨᱤ ᱥᱤᱨᱯᱟ "ᱵᱚᱥᱩ ᱫᱷᱟᱨ" ᱸᱯᱳᱱᱭᱟᱥ ᱞᱟᱜᱤᱫ ᱟᱱᱚᱱᱫᱚ ᱥᱤᱨᱯᱟ.ᱟᱨ "ᱥᱚᱭᱞᱚᱠᱟᱱᱚᱱᱫᱚ ᱥᱤᱨᱛᱤ ᱥᱤᱨᱯᱟ.ᱟᱨ "ᱥᱚᱨᱚᱛ ᱥᱤᱨᱛᱤ ᱥᱤᱨᱯᱟ."᱾
ᱯᱟᱴᱞᱤᱯᱩᱛᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱯᱟᱴᱞᱤᱯᱩᱛᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱯᱟᱴᱱᱟ, ᱵᱤᱦᱟᱨ, ᱥᱤᱧᱚᱛ ᱨᱮ ᱢᱮᱱᱟᱜ ᱢᱤᱫ ᱠᱚᱞᱮᱡᱤᱭᱮᱴ ᱫᱤᱥᱩᱣᱟᱹ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱱᱚᱣᱟ ᱫᱚ ᱒᱐᱑᱘ ᱥᱟᱞ ᱨᱮ ᱯᱚᱱᱚᱛ ᱵᱤᱫᱷᱟᱼᱥᱚᱵᱷᱟ ᱨᱮᱱᱟᱜ ᱢᱤᱫ ᱱᱤᱭᱟᱹᱢ ᱦᱚᱛᱮᱛᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱢᱤᱫ ᱠᱚᱞᱮᱡᱤᱭᱮᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱞᱮᱠᱟᱛᱮ, ᱱᱚᱣᱟ ᱢᱩᱬ ᱠᱟᱹᱢᱤᱭᱟᱹ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱥᱤᱠᱷᱱᱟᱹᱛ ᱵᱤᱵᱷᱟᱜᱽ ᱟᱨ ᱡᱚᱯᱚᱲᱟᱣ ᱠᱚᱞᱮᱡᱽ ᱛᱟᱞᱟ ᱨᱮ ᱦᱟᱹᱴᱤᱧᱚᱜᱼᱟ ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱑᱒᱕ ᱜᱚᱴᱟᱝ ᱡᱚᱯᱚᱲᱟᱣ ᱠᱚᱞᱮᱡᱽ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱵᱟᱨᱜᱮᱞᱼᱢᱚᱬᱮ ᱜᱚᱴᱟᱝ ᱵᱟᱪᱷᱱᱟᱣ ᱠᱚᱞᱮᱡᱽ, ᱵᱟᱨᱭᱟ ᱤᱱᱡᱤᱱᱤᱭᱟᱨᱤᱝ ᱠᱚᱞᱮᱡᱽ ᱟᱨ ᱯᱟᱴᱱᱟ ᱟᱨ ᱱᱟᱞᱚᱱᱫᱟ ᱦᱚᱱᱚᱛ ᱨᱮ ᱯᱟᱥᱱᱟᱣ ᱟᱠᱟᱱ ᱜᱮᱞᱵᱟᱨ ᱜᱚᱴᱟᱝ ᱯᱷᱟᱨᱢᱮᱥᱤ ᱠᱚᱞᱮᱡᱽ ᱥᱮᱞᱮᱫ ᱟᱠᱟᱱᱟ ᱾
ᱠᱮᱢᱯᱟᱥ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱟᱴᱱᱟ ᱨᱮ ᱢᱮᱱᱟᱜᱼᱟ ᱟᱨ ᱥᱟᱥᱚᱱᱤᱭᱟᱹ ᱞᱮᱠᱟᱛᱮ ᱯᱟᱴᱱᱟ ᱨᱮᱱᱟᱜ ᱨᱟᱡᱮᱱᱫᱽᱨᱚ ᱱᱚᱜᱚᱨ ᱯᱩᱲᱥᱤ ᱨᱮ ᱠᱚᱝᱠᱚᱲᱵᱟᱜᱽ ᱢᱟᱨᱮ ᱵᱟᱭᱯᱟᱥ ᱨᱮ ᱢᱚᱜᱚᱫᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱪᱟᱸᱜᱟ ᱚᱯᱷᱤᱥ ᱠᱷᱚᱱ ᱪᱟᱪᱞᱟᱣ ᱦᱩᱭᱩᱜᱼᱟ, ᱱᱤᱛᱚᱜ ᱱᱚᱣᱟ ᱯᱟᱨᱢᱟᱱᱮᱱᱴ ᱠᱮᱢᱯᱟᱥ ᱫᱚ ᱵᱮᱣᱩᱨ ᱨᱮ ᱛᱟᱦᱮᱸᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱥᱚᱭᱡᱟᱱᱚᱱᱫᱚ ᱥᱤᱨᱛᱤ ᱯᱩᱨᱚᱥᱠᱟᱨ
ᱛᱤᱞᱞᱳᱛᱳᱢᱟ ᱛᱤᱞᱞᱳᱛᱳᱢ ᱢᱚᱡᱩᱢᱫᱟᱨ (ᱡᱟᱱᱟᱢ:᱑᱑ ᱡᱟᱱᱩᱣᱟᱨᱩ ᱑᱙᱖᱖)ᱢᱤᱫ ᱩᱯᱳᱱᱭᱟᱥᱤᱠ ᱦᱩᱰᱤᱧ ᱠᱟ.ᱦᱱᱤ ᱚᱱᱚᱞᱤᱭᱟ. ᱚᱞᱚᱲᱦᱤᱭᱟ. ᱥᱮᱨᱮᱧ ᱨᱩᱥᱤᱠᱟ,᱾ ᱱᱩᱭ ᱫᱚ ᱵᱟᱝᱞᱟ ᱯᱟ.ᱨᱥᱤ ᱪᱟᱨᱪᱟᱭᱤᱡ᱾
ᱣᱤᱱ ᱢᱤᱱᱛ
ᱣᱤᱱ ᱢᱤᱱᱛ (ᱵᱚᱨᱢᱤᱡᱽ: ဝင်းမြင့်) ᱫᱚ ᱵᱚᱨᱢᱤ ᱨᱟᱡᱽᱟᱹᱭᱩᱨᱮᱛ ᱠᱟᱱᱟᱭ ᱥᱟᱶᱛᱮ ᱨᱟᱡᱽᱟᱹᱭᱩᱨᱮᱛ ᱠᱟᱹᱭᱫᱦᱤ ᱦᱚᱸᱭ ᱛᱟᱦᱮᱸᱠᱟᱱᱟ, ᱱᱤᱛ ᱫᱚ ᱢᱭᱟᱢᱟᱸᱨ ᱨᱤᱱᱤᱡ ᱑᱐ ᱟᱹᱱᱤᱡ ᱯᱟᱨᱥᱮᱛ ᱜᱚᱢᱠᱮ ᱞᱮᱠᱟᱛᱮ ᱢᱮᱱᱟᱭᱟ ᱪᱟᱞᱟᱣᱮᱱ ᱓᱐ ᱢᱟᱨᱪ ᱒᱐᱑᱘ ᱠᱷᱚᱱ ᱾ ᱱᱚᱶᱟ ᱢᱟᱬᱟᱝ ᱛᱮ ᱒᱐᱑᱒ ᱠᱷᱚᱱ ᱒᱐᱑᱘ ᱥᱟᱞᱮ ᱦᱟᱹᱵᱤᱡ ᱢᱭᱟᱢᱟᱸᱨ ᱨᱤᱱᱤᱡ ᱥᱟᱝᱥᱚᱫᱽ ᱞᱮᱠᱟᱛᱮ ᱛᱟᱦᱮᱸᱠᱟᱱᱟᱭ ᱾
ᱵᱟᱞᱮ ᱟᱨ ᱥᱮᱪᱮᱫ ᱡᱤᱭᱚᱱ
ᱣᱤᱱ ᱢᱤᱱᱛ ᱫᱚ ᱱᱭᱚᱝ ᱪᱚᱝ ᱟᱹᱛᱩ, ᱫᱟᱱᱵᱭᱩ, ᱤᱨᱟᱵᱚᱛᱤ ᱢᱚᱱᱰᱚᱞ, ᱢᱭᱟᱸᱢᱟᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡᱤᱡ ᱟᱯᱟᱛ ᱫᱚ ᱛᱩᱱ ᱠᱤᱱ ᱟᱨ ᱮᱸᱜᱟᱛ ᱫᱚ ᱫᱟᱣ ᱛᱷᱟᱱ ᱧᱩᱛᱩᱢ ᱟᱹᱠᱤᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱨᱮᱝᱜᱩᱱ ᱟᱨᱴᱥ ᱮᱸᱰ ᱥᱟᱭᱤᱱᱥ ᱵᱤᱨᱫᱟᱹᱜᱟᱲ ᱠᱷᱚᱱ ᱚᱛᱥᱟᱬᱮᱥ ᱨᱮ ᱥᱟᱬᱮᱥ ᱥᱚᱱᱮᱨ ᱮ ᱥᱤᱫ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱪᱳ ᱪᱳ ᱥᱟᱶ ᱮ ᱵᱟᱯᱞᱟ ᱟᱠᱟᱱᱟ ᱟᱨ ᱟᱹᱠᱤᱱᱤᱡ ᱦᱚᱯᱚᱱ ᱮᱨᱟ ᱯᱷᱭᱩ ᱯᱷᱭᱩ ᱛᱦᱤᱱ ᱢᱮᱱᱟᱭᱟ ᱾
ᱨᱟᱡᱽᱟᱹᱨᱤ ᱡᱤᱭᱚᱱ
ᱟᱡᱟᱜ ᱥᱚᱱᱮᱨ ᱥᱮᱪᱮᱫ ᱯᱩᱨᱟᱹᱣᱮᱱ ᱛᱟᱭᱚᱢ ᱯᱩᱭᱞᱩ ᱫᱚ ᱩᱱᱩᱥᱩᱞ ᱠᱚᱴ ᱟᱨ ᱚᱱᱟᱛᱟᱭᱚᱢ ᱞᱟᱯᱷᱟᱝ ᱠᱚᱴ ᱨᱮ ᱩᱠᱤᱞ ᱞᱮᱠᱟᱛᱮ ᱠᱟᱹᱢᱤᱭ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱘᱘᱘᱘ ᱦᱩᱞᱥᱟᱹᱭ ᱨᱮ ᱟᱡᱟᱜ ᱧᱩᱴᱩᱢ ᱦᱮᱡ ᱮᱱ ᱛᱟᱭᱚᱢ ᱩᱱᱤ ᱫᱚ ᱥᱟᱵ ᱠᱟᱛᱮ ᱡᱤᱦᱚᱞ ᱚᱲᱟᱜ ᱨᱮ ᱠᱚ ᱵᱟᱭ ᱠᱮᱫᱮᱭᱟ ᱾
ᱡᱤᱦᱚᱞ ᱠᱷᱚᱱᱮ ᱚᱰᱚᱠᱮᱱ ᱛᱟᱭᱚᱢ ᱩᱱᱤ ᱫᱚ ᱤᱨᱟᱵᱚᱛᱤ ᱢᱚᱱᱰᱚᱞ ᱨᱮᱱᱟᱜ ᱫᱟᱱᱵᱭᱩ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱟᱪᱷᱱᱟᱣ ᱨᱮ ᱛᱤᱸᱜᱩ ᱞᱮᱱᱟ ᱟᱨ ᱒᱐,᱓᱘᱘ (ᱜᱩᱴ ᱠᱷᱚᱱ ᱕᱖%) ᱵᱷᱚᱴ ᱧᱟᱢ ᱠᱟᱛᱮ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱟᱡᱟᱜ ᱵᱟᱪᱷᱱᱟᱣ ᱯᱷᱟᱹᱫᱽ ᱠᱚ ᱫᱟᱨᱟᱭ ᱛᱮ ᱵᱟᱨᱚᱱ ᱞᱮᱱ ᱟᱦᱮᱸᱫ ᱾ ᱩᱱᱤ ᱫᱚ ᱟᱡᱟᱜ ᱴᱚᱴᱷᱟ ᱠᱷᱚᱱ ᱛᱤᱥ ᱦᱚᱸ ᱟᱹᱭᱩᱨᱤᱭᱟᱹ ᱨᱮᱱᱜ ᱫᱟᱣ ᱵᱟᱠᱚ ᱮᱢᱟᱫ ᱫᱮ ᱛᱟᱦᱮᱸᱫ ᱾ ᱩᱱᱤ ᱫᱚ ᱢᱭᱟᱸᱢᱟᱨ ᱵᱟᱪᱷᱱᱟᱣ ᱒᱐᱑᱒ ᱥᱟᱞᱮ ᱨᱮ ᱯᱮᱭᱛᱷᱤᱱ ᱱᱟᱜᱟᱨ ᱠᱷᱚᱱ ᱵᱟᱪᱱᱟᱣ ᱡᱤᱛᱠᱟᱹᱨ ᱠᱟᱛᱮ ᱥᱟᱝᱥᱚᱫ ᱮ ᱵᱮᱱᱟᱶ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱒᱐᱑᱒ᱰ ᱠᱷᱚᱱ ᱒᱐᱑᱘ ᱥᱟᱞᱮ ᱫᱷᱟᱹᱵᱤᱡ ᱛᱟᱞᱢᱟ ᱢᱭᱟᱸᱢᱟᱨ ᱨᱮᱱᱟᱜ ᱥᱟᱝᱥᱚᱫ ᱵᱷᱟᱹᱨᱭᱟᱹᱭ ᱜᱚᱜ ᱞᱮᱫ ᱛᱟᱦᱮᱸᱫ ᱾
ᱫᱤᱥᱚᱢ ᱯᱟᱨᱥᱮᱛ
᱒᱘ ᱢᱟᱨᱪ ᱒᱐᱑᱘ ᱦᱤᱞᱚᱜ ᱢᱭᱟᱸᱢᱟᱨ ᱥᱚᱝᱥᱚᱫ ᱫᱚ ᱑᱐ ᱟᱹᱱᱤᱡ ᱫᱤᱥᱚᱢ ᱯᱟᱨᱥᱮᱛ ᱜᱚᱢᱠᱮ ᱞᱮᱠᱟᱛᱮ ᱣᱤᱱ ᱢᱤᱱᱛ ᱮ ᱵᱟᱪᱷᱟᱣ ᱠᱮᱫᱮᱭᱟ ᱾ ᱥᱚᱝᱥᱚᱫᱽ ᱨᱮ ᱩᱱᱤ ᱞᱮᱠᱷᱟ ᱜᱩᱴ ᱖᱓᱖ ᱵᱷᱚᱴ ᱠᱷᱚᱱ ᱔᱐᱓ ᱜᱚᱴᱟᱝ ᱵᱷᱚᱴ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾
ᱯᱟᱪᱮ ᱥᱤᱠᱠᱤᱢ ᱦᱚᱱᱚᱛ
ᱯᱟᱪᱮ ᱥᱤᱠᱠᱤᱢ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱥᱤᱠᱠᱤᱢ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱜᱟᱭᱥᱤᱝ, ᱱᱚᱣᱟ ᱥᱚᱦᱚᱨ ᱫᱚ ᱜᱭᱟᱞᱥᱤᱝ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ ᱾ ᱩᱥᱩᱞ ᱵᱩᱨᱩ ᱪᱮᱛᱟᱱ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱣᱟ ᱫᱚ ᱴᱨᱮᱠᱤᱝ ᱞᱟᱹᱜᱤᱫ ᱟᱹᱰᱤᱜᱟᱱ ᱵᱟᱲᱟᱭᱚᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱮᱴᱟᱜ ᱥᱚᱦᱚᱨ ᱯᱮᱞᱤᱝ ᱟᱨ ᱭᱩᱠᱥᱳᱢ ᱮᱢᱟᱱ ᱾
ᱱᱟᱜᱟᱢ
ᱯᱟᱪᱮ ᱥᱤᱠᱠᱤᱢ ᱨᱮᱜᱮ ᱢᱟᱬᱮ ᱯᱚᱱᱚᱛᱤᱭᱟᱹ ᱨᱟᱡᱽᱜᱟᱲ ᱭᱩᱠᱥᱳᱢ ᱢᱮᱱᱟᱜᱼᱟ ᱾ ᱯᱟᱪᱮ ᱥᱤᱠᱠᱤᱢ ᱨᱮ ᱱᱚᱣᱟ ᱨᱟᱡᱽᱜᱟᱲ ᱑᱖᱔᱒ ᱥᱮᱨᱢᱟ ᱠᱷᱚᱱ ᱕᱐ ᱥᱮᱨᱢᱟ ᱦᱟᱹᱵᱤᱫ ᱥᱤᱠᱠᱤᱢ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ᱾ ᱛᱟᱭᱚᱢ ᱛᱮ ᱱᱚᱣᱟ ᱨᱟᱡᱽᱜᱟᱲ ᱨᱚᱵᱴᱮᱱᱥ ᱨᱮ ᱤᱪᱟᱹᱨ ᱦᱩᱭ ᱞᱮᱱᱟ᱾ ᱑᱘ ᱟᱨ ᱑᱙ ᱥᱟᱭ ᱨᱮ ᱱᱚᱣᱟ ᱦᱚᱱᱚᱛ ᱱᱮᱯᱟᱞ ᱟᱜ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱞᱮᱠᱟᱛᱮ ᱛᱟᱦᱮ ᱠᱟᱱᱟ ᱾‌ ᱜᱳᱨᱠᱷᱟ ᱞᱟᱹᱰᱷᱟᱹᱭ (᱑᱘᱑᱔-᱑᱖) ᱛᱚᱭᱚᱢ ᱱᱚᱣᱟ ᱦᱚᱱᱚᱛ ᱟᱵᱟᱨ ᱥᱤᱠᱠᱤᱢ ᱨᱮ ᱥᱮᱞᱮᱫ ᱮᱱᱟ ᱾
ᱚᱛᱱᱚᱜ
ᱯᱟᱪᱮ ᱥᱤᱠᱠᱤᱢ ᱑,᱑᱖᱖ ᱜᱟᱺᱴ ᱠᱤᱞᱳᱢᱤᱴᱟᱨ (᱔᱕᱐ ᱜᱟᱺᱴ ᱢᱟᱭᱤᱞ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱧᱩᱛᱩᱢᱟᱱ ᱠᱷᱮᱪᱮᱣᱯᱟᱞᱨᱤ ᱞᱮᱠ ᱱᱚᱣᱟ ᱦᱚᱱᱚᱛ ᱧᱩᱛᱩᱢᱟᱱ ᱧᱮᱧᱮᱞᱤᱭᱟᱹ ᱡᱟᱜᱟ ᱠᱟᱱᱟ ᱾ ᱟᱨᱦᱚ ᱯᱚᱱᱚᱛ ᱨᱮᱱᱟᱜ ᱯᱩᱭᱞᱩ ᱢᱚᱱᱮᱥᱴᱨᱤ ᱫᱩᱵᱽᱫᱤ ᱢᱚᱱᱮᱥᱴᱨᱤ ᱦᱚᱸ ᱱᱚᱣᱟ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱟᱨ ᱠᱟᱱᱪᱚᱱᱡᱚᱝᱜᱷᱟ ᱡᱟᱹᱛᱤᱭᱟᱹᱨᱤ ᱨᱟᱠᱷᱟᱵᱤᱨ ᱨᱮᱱᱟᱜ ᱛᱷᱚᱨᱟ ᱴᱚᱴᱷᱟ ᱱᱚᱣᱟ ᱦᱚᱱᱚᱛ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱾
ᱠᱟᱹᱣᱰᱤᱟᱹᱨᱤ
ᱦᱚᱱᱚᱛ ᱨᱮᱱᱟᱜ ᱢᱩᱬᱩᱛ ᱠᱟᱹᱣᱰᱤᱟᱹᱨᱤ ᱫᱚ ᱪᱟᱥᱵᱟᱥ ᱾ ᱢᱮᱱᱠᱷᱟᱱ ᱦᱚᱱᱚᱛ ᱨᱮᱱᱟᱜ ᱟᱹᱰᱤᱜᱟᱱ ᱴᱚᱴᱷᱟ ᱜᱮ ᱩᱥᱩᱞ ᱵᱩᱨᱩ ᱟᱨ ᱫᱷᱤᱨᱤ ᱢᱮᱱᱟᱜ ᱠᱷᱟᱹᱛᱤᱨ ᱪᱟᱥ ᱠᱟᱹᱢᱤ ᱦᱚᱸ ᱠᱟᱹᱰᱤᱜᱟᱱ ᱟᱹᱴ ᱜᱮᱭᱟ ᱾
ᱦᱮᱡ ᱥᱮᱱ
ᱦᱚᱱᱚᱛ ᱨᱮ ᱵᱟᱨᱭᱟᱼᱯᱮᱭᱟ ᱵᱤᱡᱽᱞᱤ ᱛᱟᱞᱢᱟ ᱢᱮᱱᱟᱜ ᱠᱷᱟᱹᱛᱤᱨ ᱥᱟᱨᱟᱜᱷᱟᱹᱨᱤᱡᱽ ᱜᱮ ᱵᱤᱡᱽᱞᱮ ᱧᱟᱢᱚᱜᱼᱟ ᱾ ᱜᱷᱟᱱᱮ ᱜᱷᱟᱱᱮ ᱦᱟᱥᱟ ᱫᱷᱟᱹᱥᱩᱨ ᱯᱮᱰᱚᱜ ᱛᱮ ᱱᱚᱰᱮᱱᱟᱜ ᱦᱚᱨᱰᱟᱦᱟᱨ ᱵᱟᱝ ᱢᱚᱡᱟ ᱾
ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱥᱤᱧᱚᱛᱤᱭᱟᱹ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱯᱟᱪᱮ ᱥᱤᱠᱠᱤᱢ ᱨᱮ ᱞᱮᱠᱷᱟᱜᱩᱴ ᱦᱚᱲ ᱮᱞ ᱑᱓᱖,᱔᱓᱕ ᱜᱟᱱ ᱾ ᱱᱚᱣᱟ ᱦᱚᱲᱮᱞ ᱜᱨᱮᱱᱟᱰᱟ ᱫᱤᱥᱚᱢ ᱦᱚᱲᱮᱞ ᱥᱚᱢᱟᱱ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱨᱮ ᱖᱐᱘ ᱟᱱᱟᱜ ᱴᱟᱶ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱢᱤᱫ ᱠᱤᱞᱳᱢᱤᱴᱟᱨ² ᱨᱮ ᱑᱑᱗ ᱜᱟᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ ᱾ ᱯᱟᱪᱮ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱙᱔᱑ ᱜᱚᱴᱟᱝ ᱠᱩᱲᱤ‌‌ ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱗᱘.᱖᱙% ᱾
᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱚᱠᱛᱚ ᱨᱮ ᱱᱚᱣᱟ ᱦᱚᱱᱚᱛ ᱨᱮ ᱕᱘.᱑᱔% ᱦᱚᱲ ᱱᱮᱯᱟᱞᱤ, ᱑᱘.᱕᱙% ᱠᱤᱢᱵᱩ, ᱖.᱙᱖% ᱞᱮᱯᱪᱟ, ᱔.᱙᱕% ᱥᱤᱠᱠᱤᱢᱤᱥ, ᱓.᱐᱖% ᱥᱮᱨᱯᱟ, ᱒.᱔᱔% ᱦᱤᱱᱫᱤ, ᱒.᱐᱔% ᱛᱟᱢᱟᱝ ᱟᱨ ᱑.᱗᱕% ᱨᱟᱭ ᱯᱟᱹᱨᱥᱤ ᱛᱮ ᱠᱚ ᱨᱚᱲᱨᱮᱫ ᱛᱟᱦᱮᱱᱟ ᱾
ᱦᱚᱱᱚᱛ ᱨᱮᱱ ᱡᱟᱹᱥᱛᱤ ᱜᱟᱱ ᱦᱚᱲ ᱞᱤᱢᱵᱟ ᱜᱷᱟᱨᱚᱧᱡᱽ ᱨᱮᱱ ᱠᱟᱱᱟ ᱠᱚ ᱾ ᱮᱴᱟᱜ ᱜᱷᱟᱨᱚᱧᱡᱤᱭᱟᱹ ᱠᱚ ᱫᱚ ᱞᱮᱯᱪᱟ, ᱵᱷᱩᱴᱤᱭᱟ ᱮᱢᱟᱱ ᱾ ᱱᱮᱯᱟᱞᱤ ᱱᱚᱰᱮᱱᱟᱜ ᱢᱩᱬᱩᱛ ᱯᱟᱹᱨᱥᱤ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱥᱤᱠᱠᱤᱢ ᱨᱮᱱᱟᱜ ᱦᱚᱱᱚᱛ ᱠᱚ
ᱚᱱᱩᱯᱚᱢᱟ ᱢᱩᱠᱛᱤ
ᱚᱱᱩᱯᱚᱢᱟ ᱢᱩᱠᱛᱤ ᱢᱤᱫᱴᱟᱝ ᱵᱟᱝᱞᱟᱫᱮᱥ ᱯᱮᱞᱮᱵᱮᱠᱚ ᱥᱤᱞᱯᱤ᱾ ᱒᱐᱐᱕ ᱚᱠᱛᱚ ᱨᱮ ᱦᱟᱡᱟᱨ ᱵᱚᱪᱚᱨ ᱫᱷᱚᱨᱮ ᱥᱤᱱᱮᱢᱟ ᱨᱮ ᱟ.ᱰᱤ ᱱᱟᱯᱟᱭ ᱮ ᱠᱟᱢᱤ ᱟᱠᱟᱫᱟ᱾ ᱩᱱᱤ ᱵᱟᱪᱚᱥᱟᱥ ᱯᱩᱨᱩᱥᱠᱟᱨ ᱮ ᱧᱟᱢ ᱟᱠᱟᱫᱟ᱾ ᱡᱟᱛᱤᱣ ᱪᱚᱞᱚᱪᱤᱛᱽᱨᱚ ᱯᱩᱨᱩᱥᱠᱟᱨ ᱞᱟᱜᱤᱛ ᱛᱮ ᱵᱟᱪᱷᱟᱣ ᱟᱠᱟᱱᱟᱭ᱾
ᱮᱛᱚᱦᱚᱵ ᱡᱤᱭᱚᱱ
ᱚᱱᱩᱯᱚᱢᱟ ᱰᱷᱟᱠᱟ ᱡᱳᱢ ᱤᱠᱳᱱᱚᱢᱤᱠᱥ ᱠᱚᱞᱮᱡ ᱠᱷᱚᱱ graduation᱾ᱩᱱᱤ ᱔ ᱩᱢᱟᱨ ᱠᱷᱚᱱ ᱥᱮᱨᱮᱧ ᱮ ᱮᱛᱚᱦᱚᱵ ᱟᱠᱟᱫᱟ᱾ ᱩᱱᱤ ᱵᱤ ᱮ ᱮᱯᱷᱚ ᱮ ᱠᱷᱟᱱ ᱱᱚᱡᱨᱩᱞ ᱥᱝᱜᱤᱛ ᱮ ᱪᱮᱫ ᱟᱠᱟᱫᱟ᱾ ᱱᱚᱡᱨᱩᱞ institute ᱠᱷᱚᱱ ᱱᱚᱡᱨᱩᱞ ᱥᱮᱨᱮᱧ ᱪᱮᱛᱟᱱᱨᱮ ᱢᱤᱫᱴᱟᱝ ᱵᱤᱥᱮᱥ trainingᱮ ᱮᱛᱚᱦᱚᱵ ᱟᱠᱟᱫᱟ᱾
ᱛᱚᱢᱚᱱᱱᱟ ᱵᱽᱭᱟᱥ
ᱯᱩᱭᱞᱩ ᱡᱤᱭᱚᱱ
ᱛᱚᱢᱚᱱᱱᱟ ᱫᱚ ᱵᱨᱚᱢᱦᱚᱯᱩᱨ ᱨᱮ ᱛᱟᱦᱮᱸᱱᱟᱭ ᱾ ᱩᱱᱤ ᱫᱚ ᱠᱚᱞᱮᱡᱽ ᱚᱞᱚᱜ ᱠᱩᱲᱤ ᱠᱟᱱᱟᱭ ᱾ ᱱᱩᱭ ᱫᱚ ᱥᱟᱨᱛᱷᱚᱠ‌ ᱴᱤᱵᱷᱤ ᱨᱮ ᱫᱟᱲᱮ ᱠᱟᱛᱮ ᱦᱚᱲ ᱴᱷᱮᱱ ᱵᱟᱰᱟᱭ ᱦᱚᱪᱚ ᱞᱮᱱᱟ । ᱱᱩᱭ ᱫᱚ ᱱᱤᱛᱚᱝ ᱡᱚᱨᱱᱟᱞᱤᱡᱤᱢ ᱪᱮᱛᱟᱱ ᱨᱮ ᱯᱟᱲᱦᱟᱵ ᱠᱟᱱᱟᱭ ।
ᱚᱱᱩᱯᱚᱢᱟ ᱢᱩᱠᱛᱤ
ᱠᱟ.ᱢᱤ
ᱚᱱᱩᱯᱚᱢᱟ ᱒᱐᱐᱓ ᱨᱮ ᱚᱱᱚᱫᱷᱚᱠᱟᱨᱮ ᱪᱤᱛᱟ ᱥᱤᱱᱮᱢᱟ ᱨᱮ ᱯᱩᱭᱞᱩ ᱠᱟᱢᱤ ᱟᱠᱟᱫᱟ᱾ ᱩᱱᱤ ᱥᱣᱠᱚᱛ ᱟᱞᱤ ᱤᱢᱚᱱ ᱟ ᱯᱚᱨᱤᱪᱟᱞᱱᱟ ᱨᱮ ᱯᱚᱞᱟᱥ ᱥᱟᱶᱛᱮ ᱥᱮᱨᱮᱧ ᱟᱠᱟᱫᱟ᱾ ᱦᱟᱡᱟᱨ ᱵᱚᱪᱚᱨ ᱫᱷᱚᱨᱮ ᱥᱤᱱᱮᱢᱟ ᱨᱮ ᱠᱟᱢᱤ ᱞᱟᱜᱤᱛ ᱛᱮ ᱥᱮᱨᱟ ᱢᱚᱦᱤᱞᱟ ᱯᱮᱞᱮᱵᱮᱠᱚ ᱥᱤᱝᱜᱟᱨᱮᱨ ᱡᱱᱱᱮ ᱵᱟᱪᱚᱥᱟᱥ ᱯᱩᱨᱩᱥᱠᱟᱨ ᱥᱟᱶᱛᱮ ᱡᱟᱛᱤᱣ ᱪᱚᱞᱚᱪᱤᱛᱽᱨᱚ ᱯᱩᱨᱩᱥᱠᱟᱨ ᱞᱟᱜᱤᱛ ᱮ ᱵᱟᱪᱷᱟᱣ ᱠᱟᱱᱟ᱾ ᱩᱱᱤ ᱥᱟᱵᱤᱱᱟ ᱤᱭᱟᱥᱢᱤᱱ ᱮ ᱦᱟᱨᱟᱭ ᱩᱱᱤ ᱓ ᱴᱤ ᱮᱞᱵᱟᱢ ᱩᱰᱩᱠᱚᱜ ᱠᱟᱱ ᱛᱟᱭᱟ᱾
ᱥᱟᱭᱦᱟ
ᱥᱤᱭᱟᱦᱟ (ᱱᱚᱣᱟ ᱧᱩᱛᱩᱢ ᱫᱚ ᱢᱟᱨᱟ ᱚᱴᱚᱱᱚᱢᱟᱥ ᱦᱚᱱᱚᱛ ᱠᱟᱩᱱᱥᱤᱞ ᱮᱮᱢ ᱟᱠᱟᱜ-ᱟ ᱾ ᱫᱚ ᱵᱟᱹᱲᱛᱤ ᱦᱚᱲ ᱥᱟᱭᱦᱟ ᱢᱮᱱᱛᱮ ᱠᱚ ᱵᱟᱰᱟᱭ ᱟᱠᱟᱜ-ᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱩᱛᱚᱨ ᱯᱩᱨᱩᱵᱽ ᱱᱟᱠᱷᱟ ᱨᱮ ᱢᱮᱱᱟᱜ ᱢᱤᱡᱚᱨᱟᱢ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱥᱟᱭᱦᱟ ᱫᱚ ᱥᱟᱭᱦᱟ ᱦᱚᱱᱚᱛ ᱨᱮᱭᱟᱜ ᱢᱩᱬᱩᱛ ᱟᱹᱯᱤᱥ ᱠᱟᱱᱟ ᱾ ᱱᱚᱶᱟ ᱵᱟᱡᱟᱨ ᱫᱚ ᱯᱚᱱᱚᱛ ᱨᱮᱭᱟᱜ ᱫᱟᱹᱠᱷᱤᱱ ᱛᱟᱞᱟ ᱱᱟᱠᱷᱟ ᱨᱮ ᱢᱮᱱᱟᱜ-ᱟ ᱾ ᱱᱚᱰᱮᱱᱟᱜ ᱢᱟᱨᱟ ᱯᱟᱹᱨᱥᱤ ᱞᱮᱠᱟᱛᱮ ᱵᱤᱥᱲᱤ ᱞᱮᱠᱷᱟᱱ ᱥᱤᱭᱟ  ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱢᱚᱥᱤᱦᱟ ᱵᱟᱝᱢᱟ ᱦᱟᱹᱛᱤ ᱟᱨ ᱦᱟ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱰᱟᱴᱟ ᱾ ᱚᱱᱟᱛᱮ ᱥᱤᱭᱟᱦᱟ ᱨᱮᱭᱟᱜ ᱢᱮᱱᱮᱛ ᱫᱳ ᱦᱩᱭᱩᱜ ᱠᱟᱱᱟ ᱦᱟᱹᱛᱤ ᱰᱟᱴᱟ ᱾ ᱱᱚᱶᱟ ᱫᱚ ᱚᱱᱠᱟᱱ ᱡᱟᱜᱟ ᱠᱟᱱᱟ ᱡᱟᱦᱟᱸ ᱨᱮ ᱟᱹᱰᱤ ᱟᱹᱣᱲᱤ ᱜᱮ ᱦᱟᱹᱛᱤ ᱰᱟᱴᱟ ᱧᱟᱢᱚᱜ-ᱟ ᱾ ᱚᱱᱟᱛᱮ ᱱᱚᱰᱮᱱ ᱠᱚ ᱦᱚᱲ ᱱᱚᱶᱟ ᱵᱟᱡᱟᱨ ᱫᱚ ᱥᱟᱭᱦᱟ ᱠᱚ ᱧᱩᱛᱩᱢ ᱠᱮᱜ-ᱟ ᱾
ᱛᱚᱢᱚᱱᱱᱟ ᱵᱽᱭᱟᱥ
ᱠᱟᱹᱢᱤ ᱡᱤᱭᱚᱱ
᱒᱐᱑᱖ ᱨᱮ ᱵᱷᱟᱭᱤᱱᱟ,ᱠᱚᱬ ᱠᱚᱞᱟ ᱥᱮ ᱨᱮ ᱯᱩᱭᱞᱩ ᱫᱷᱟᱣ ᱠᱟ.ᱢᱤ ᱠᱟᱛᱮ ᱟᱡᱟᱜ ᱯᱷᱤᱞᱢ ᱡᱤᱭᱚᱱ ᱜᱟ.ᱰᱤ ᱫᱮᱡ ᱞᱮᱱᱟᱭ । ᱱᱚᱶᱟ ᱢᱟᱲᱟᱝ ᱨᱮ ᱯᱚᱯᱩ ᱯᱚᱢᱯᱚᱢ ᱥᱟᱝ ᱢᱤᱫ ᱯᱷᱤᱞᱢ ᱥᱩᱴᱤᱝ ᱞᱮᱜᱼᱟ ᱛᱚᱵᱮ ᱚᱱᱟ ᱫᱚ ᱠᱤᱪᱷᱩ ᱮᱴᱠᱮᱴᱚᱬᱮ ᱠᱷᱟᱹᱛᱤᱨ ᱵᱟᱝ ᱨᱤᱞᱤᱡᱽ ᱫᱟᱲᱮᱭᱟᱫᱻᱟ ᱾ ᱚᱱᱟ ᱛᱟᱭᱚᱢ ᱒᱐᱑᱗ ᱨᱮ ᱱᱤᱡᱷᱩᱢ ᱨᱟᱛᱤᱨᱚ ᱥᱟᱛᱷᱤ ᱯᱷᱤᱞᱢ ᱨᱮ ᱠᱟ.ᱢᱤ ᱞᱮᱜᱼᱟ ।
᱒᱐᱑᱘ ᱨᱮ ᱛᱚᱢᱚᱱᱱᱟ ᱦᱟᱜ ᱢᱤᱫ ᱛᱮᱞᱩᱜᱩ ᱯᱷᱤᱞᱢ 'ᱥᱚᱛᱨᱩ' ᱥᱩᱴᱤᱝ ᱪᱟ.ᱞᱩ ᱞᱮᱱᱟ । ᱛᱚᱢᱚᱱᱱᱟᱻᱟᱜ ᱵᱟᱵᱟᱨ ᱯᱷᱤᱞᱢ ᱞᱩᱪᱮᱭᱤ ᱫᱮ ᱢᱚᱛᱮ ᱪᱷᱟᱛᱤ ᱵᱷᱤᱛᱚᱨᱮ ᱟᱨ ᱵᱞᱟᱠᱢᱮᱞ ᱨᱮ ᱠᱟ.ᱢᱤ ᱠᱟᱱᱟᱭ ।
ᱚᱱᱩᱯᱚᱢᱟ ᱢᱩᱠᱛᱤ
ᱥᱝᱜᱤᱛ
ᱟᱭᱢᱟ ᱦᱚᱲ ᱢᱤᱞᱮ ᱮᱞᱵᱟᱢ ᱮᱥᱠᱟᱨ ᱮᱞᱵᱟᱢ
ᱥᱤᱱᱮᱢᱟ ᱨᱮᱱᱟᱜ ᱛᱟᱞᱤᱠᱟ
ᱟᱨᱦᱚ ᱧᱮᱞᱡᱝ
ᱥᱟᱭᱦᱟ
ᱚᱛᱱᱚ
ᱥᱟᱭᱦᱟ ᱨᱮᱭᱟᱜ ᱚᱵᱚᱥᱛᱟᱱ ᱫᱚ ᱦᱩᱭᱩᱜ ᱠᱟᱱᱟ 22.48°N, 92.97°W ᱾ ᱫᱚᱨᱭᱟ ᱠᱷᱚᱱᱟᱜ ᱥᱟᱭᱦᱟ ᱨᱮᱭᱟᱜ ᱩᱥᱩᱞ ᱫᱚ ᱦᱩᱭᱩᱜ ᱠᱟᱱᱟ ᱗᱒᱙ ᱢᱤᱴᱚᱨ (᱒᱓᱙᱑ ᱯᱷᱩᱴ)  ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱥᱟᱭᱦᱟ ᱨᱮᱭᱟᱜ ᱦᱚᱲ ᱮᱞ ᱫᱳ ᱦᱩᱭᱩᱜ ᱠᱟᱱᱟ ᱑᱙,᱗᱓᱑ ᱡᱷᱚᱬ ᱾ ᱠᱚᱲᱟ ᱦᱟᱜ ᱮᱞ ᱫᱚ ᱕᱒% ᱟᱨ ᱠᱩᱲᱤ ᱭᱟᱜ ᱮᱞ ᱫᱳ ᱦᱩᱭᱩᱜ ᱠᱟᱱᱟ ᱔᱘% ᱾ ᱥᱟᱭᱦᱟ ᱨᱮᱭᱟᱜ ᱦᱟᱨᱟᱦᱟᱨᱤ ᱥᱩᱦᱤ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱙% ᱾ ᱡᱟᱹᱛᱤ ᱨᱮᱭᱟᱜ ᱥᱩᱦᱤ ᱦᱟᱨ ᱕᱙ᱹ᱕% ᱠᱷᱚᱱᱟᱜ ᱱᱚᱶᱟ ᱫᱚ ᱵᱟᱹᱲᱛᱤ ᱜᱮᱭᱟ ᱾ ᱱᱚᱰᱮᱱ ᱠᱚ ᱠᱚᱲᱟ ᱦᱟᱜ ᱥᱩᱦᱤ ᱦᱟᱨ ᱫᱚ ᱘᱐% ᱟᱨ ᱠᱩᱲᱤᱭᱟᱜ ᱥᱩᱦᱤ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱗% ᱾ ᱖ ᱥᱮᱨᱢᱟ ᱠᱷᱚᱱᱟᱜ ᱠᱚᱢ ᱩᱢᱮᱨ ᱨᱮᱱ ᱦᱚᱲᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱑᱖% ᱾ ᱥᱤᱭᱟᱦᱟ ᱫᱚ ᱢᱤᱡᱚᱨᱟᱢ ᱨᱮᱭᱟᱜ ᱡᱚᱛᱚ ᱠᱷᱚᱱᱟᱜ ᱵᱟᱹᱲᱛᱤ ᱦᱟᱨᱟᱜ ᱠᱟᱱᱟ ᱵᱟᱡᱟᱨ ᱨᱮ ᱞᱮᱠᱷᱟᱜ ᱠᱟᱱᱟ ᱾ ᱢᱤᱫ ᱞᱮᱠᱷᱟ ᱠᱷᱚᱱᱟᱜ ᱵᱟᱰᱟᱭ ᱟᱠᱟᱱ ᱡᱮ ᱒᱐᱐᱘ ᱥᱟᱞ ᱨᱮ ᱥᱟᱭᱦᱟ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱒᱙,᱒᱗᱕ ᱡᱷᱚᱬ, ᱒᱐᱐᱑ ᱥᱟᱞ ᱨᱮ ᱱᱚᱰᱮᱱᱟᱜ ᱦᱚᱲ ᱮᱞ ᱫᱚ ᱑᱙,᱗᱓᱑ ᱡᱷᱚᱬ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱢᱤᱡᱚᱨᱟᱢ ᱭᱩᱱᱤᱵᱷᱟᱨᱥᱤᱴᱤ ᱛᱟᱹᱨᱤ ᱨᱮ ᱥᱟᱭᱦᱟ ᱠᱚᱞᱮᱡᱽ, ᱥᱟᱭᱦᱟ ᱢᱮᱱᱟᱜ ᱥᱟᱶᱛᱮ ᱟᱹᱰᱤ ᱜᱟᱱ ᱥᱚᱨᱠᱟᱨᱤ ᱟᱨ ᱵᱮᱥᱚᱨᱠᱟᱨᱤ ᱵᱤᱨᱫᱟᱹᱜᱟᱲ ᱠᱚ ᱱᱚᱰᱮ ᱢᱮᱱᱟᱜ-ᱟ ᱾
ᱦᱤᱡᱩᱜ ᱥᱮᱱᱚᱜ
ᱯᱚᱣᱚᱱ ᱦᱚᱝᱥ (ᱦᱚᱭ ᱜᱮᱰᱮ) (en:Pawan Hans) ᱧᱩᱛᱩᱢᱟᱱᱟᱜ ᱢᱤᱫ ᱦᱮᱞᱤᱠᱚᱯᱴᱚᱨ ᱥᱮᱵᱟ ᱟᱭᱡᱟᱣᱞ ᱥᱟᱶ ᱥᱟᱭᱦᱟ ᱡᱚᱲᱟᱣ ᱞᱟᱹᱜᱤᱫ ᱮᱦᱚᱵ ᱟᱠᱟᱱᱟ ᱾ ᱥᱟᱭᱦᱟ ᱠᱷᱚᱱᱟᱜ ᱟᱭᱡᱟᱣᱞ ᱨᱮᱭᱟᱜ ᱥᱟᱹᱝᱜᱤᱧ ᱫᱚ ᱦᱩᱭᱩᱜ ᱠᱟᱱᱟ ᱓᱗᱘ ᱠᱤᱞᱚᱢᱤᱴᱚᱨ ᱾ ᱱᱚᱶᱟ ᱠᱤᱱ ᱵᱟᱡᱟᱨ ᱫᱚ ᱵᱚᱥ ᱟᱨ ᱡᱤᱯ ᱛᱮ ᱦᱮᱡ ᱥᱮᱥᱮᱱᱟ ᱾
ᱟᱢᱢᱟᱱ
ᱟᱢᱢᱟᱱ ᱮᱞᱟᱠᱟ ᱨᱮ ᱟᱭᱢᱟ ᱥᱟᱭ ᱥᱮᱨᱢᱟ ᱞᱟᱦᱟ ᱠᱷᱚᱱ ᱜᱮ ᱢᱟᱹᱱᱢᱤ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ ᱾ ᱥᱮᱫᱟᱭ ᱨᱮ ᱱᱚᱸᱰᱮ ᱟᱢᱢᱮᱱᱤᱭᱟᱹ ᱡᱟᱹᱛᱤ ᱠᱚᱣᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ, ᱤᱥᱟᱹᱭ ᱠᱚᱣᱟᱜ ᱫᱷᱚᱨᱚᱢ ᱯᱩᱛᱷᱤ ᱵᱟᱭᱵᱮᱞ ᱨᱮᱦᱚᱸ ᱱᱚᱶᱟ ᱨᱮᱱᱟᱜ ᱠᱟᱛᱷᱟ ᱢᱮᱱᱟᱜᱼᱟ ᱾ ᱛᱤᱦᱤᱧ ᱠᱷᱚᱱ ᱒ ᱡᱟᱦᱟᱨ ᱥᱮᱨᱢᱟ ᱞᱟᱦᱟ ᱨᱮ ᱢᱤᱥᱚᱨᱤᱭᱟᱹ ᱱᱚᱶᱟ ᱥᱚᱦᱚᱨ ᱠᱚ ᱡᱤᱛᱠᱟᱹᱨ ᱞᱮᱫᱟ ᱾ ᱱᱚᱶᱟ ᱛᱟᱭᱚᱢ ᱚᱠᱛᱚ ᱯᱟᱨᱚᱢ ᱚᱠᱛᱚ ᱟᱭᱢᱟ ᱫᱟᱲᱮ ᱱᱚᱶᱟ ᱥᱚᱦᱚᱨ ᱨᱮᱠᱚ ᱨᱟᱡᱽ ᱞᱮᱫᱼᱟ ᱾
ᱧᱩᱛᱩᱢ
ᱟᱢᱢᱟᱱ ᱧᱩᱛᱩᱢ ᱫᱚ "ᱨᱟᱵᱵᱟᱛ ᱟᱢᱢᱳᱱ" ᱠᱷᱚᱱ ᱦᱮᱡ ᱟᱠᱟᱱᱟ, ᱱᱚᱸᱰᱮ ᱨᱟᱵᱵᱟᱛ ᱢᱮᱱᱮᱫ ᱫᱚ "ᱨᱟᱡᱽᱜᱟᱲ" ᱥᱮ "ᱠᱟᱨᱰ ᱛᱟᱦᱮᱱ ᱚᱲᱟᱜ" ᱾ ᱚᱠᱛᱚ ᱥᱟᱶ ᱥᱟᱶ ᱛᱮ ᱨᱟᱵᱵᱟᱛ ᱟᱹᱲᱟᱹ ᱫᱚ ᱟᱨ ᱵᱟᱝ ᱵᱮᱵᱦᱟᱨ ᱟᱠᱟᱱᱟ ᱟᱨ ᱥᱚᱦᱚᱨ ᱫᱚ ᱟᱢᱢᱳᱱ ᱧᱩᱛᱩᱢ ᱛᱮᱜᱮ ᱵᱟᱲᱟᱭᱚᱜ ᱠᱟᱱᱟ ᱾ ᱱᱚᱶᱟ ᱥᱚᱦᱚᱨ ᱡᱤᱛᱠᱟᱹᱨ ᱟᱠᱟᱱ ᱱᱟᱶᱟ ᱱᱟᱶᱟ ᱜᱟᱲ ᱠᱚᱣᱟᱜ ᱚᱨᱥᱚᱝ ᱛᱮ ᱱᱚᱶᱟ ᱧᱩᱛᱩᱢ ᱵᱚᱫᱚᱞ ᱠᱟᱛᱮᱡ ᱟᱢᱢᱟᱱ ᱦᱩᱭ ᱟᱠᱟᱱᱟ ᱾ ᱦᱤᱵᱽᱨᱩ ᱵᱟᱭᱵᱮᱞ ᱨᱮ ᱱᱚᱶᱟ ᱫᱚ "ᱨᱟᱵᱵᱟᱛ ᱟᱢᱢᱳᱱ" (ᱵᱟᱭᱵᱮᱞ ᱦᱤᱵᱽᱨᱩ: רבת עמון‎) ᱧᱩᱛᱩᱢ ᱨᱮ ᱚᱞ ᱢᱮᱱᱟᱜᱼᱟ ᱾ ᱢᱮᱱᱠᱷᱟᱱ ᱴᱚᱞᱮᱢᱤ ᱠᱤᱝᱰᱚᱢ ᱨᱮᱱ ᱢᱮᱥᱤᱰᱳᱱᱤᱭᱟᱱ ᱥᱟᱥᱚᱠ ᱴᱚᱞᱮᱢᱤ ᱫᱚᱥᱟᱨ ᱯᱷᱤᱞᱟᱰᱮᱞᱯᱷᱟᱥ ᱡᱟᱦᱟᱸᱭ ᱫᱚ ᱒᱘᱓ ᱠᱷᱚᱱ ᱒᱖᱖ BC ᱦᱟᱹᱵᱤᱫ ᱮ ᱨᱟᱡᱽ ᱞᱮᱫᱟ, ᱱᱚᱶᱟ ᱥᱚᱦᱚᱨ ᱫᱚᱠᱷᱚᱱ ᱛᱟᱭᱚᱢ ᱱᱚᱶᱟ ᱥᱚᱦᱚᱨ ᱯᱷᱤᱞᱟᱰᱮᱞᱯᱷᱤᱭᱟ (ᱥᱮᱫᱟᱭ ᱜᱽᱨᱤᱠ: Φιλαδέλφεια) ᱮ ᱧᱩᱛᱩᱢ ᱞᱮᱫᱟ ᱾
ᱚᱛᱱᱚᱜ
ᱟᱢᱢᱟᱱ ᱥᱟᱢᱟᱝ ᱱᱟᱠᱷᱟ ᱞᱩᱜᱷᱩᱵᱩᱨᱩ ᱨᱮ ᱢᱮᱱᱟᱜᱼᱟ, ᱱᱚᱶᱟ ᱫᱚ ᱢᱤᱫ ᱪᱮᱛᱟᱱ ᱴᱚᱴᱷᱟ ᱡᱟᱦᱟᱸ ᱯᱮᱭᱟ ᱳᱣᱟᱫᱤ ᱛᱮ ᱵᱮᱲᱦᱟᱭ ᱟᱹᱪᱩᱨ ᱢᱮᱱᱟᱜᱼᱟ, ᱡᱟᱦᱟᱸ ᱱᱚᱶᱟ ᱪᱮᱛᱟᱱ ᱛᱮᱜᱮ ᱟᱛᱩ ᱪᱟᱞᱟᱣ ᱠᱟᱱᱟ ᱾ ᱢᱩᱬᱩᱛ ᱫᱚ ᱱᱚᱶᱟ ᱥᱚᱦᱚᱨ ᱮᱭᱟᱭ ᱜᱚᱴᱟᱱ ᱵᱩᱨᱩ ᱪᱮᱛᱟᱱ ᱵᱮᱱᱟᱣ ᱟᱠᱟᱱᱟ ᱾ ᱟᱢᱢᱟᱱ ᱴᱚᱴᱷᱟ ᱱᱚᱶᱟ ᱨᱮᱱᱟᱜ ᱵᱩᱨᱩ ᱛᱮ ᱵᱮᱲᱦᱟᱭ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱩᱬᱩᱛ ᱡᱟᱭᱜᱟ ᱠᱚ ᱚᱸᱰᱮᱱᱟᱜ ᱵᱩᱨᱩ ᱠᱚᱨᱮᱱᱟᱜ ᱧᱩᱛᱩᱢ ᱛᱮ ᱧᱩᱛᱩᱢ ᱦᱩᱭ ᱟᱠᱟᱱᱟ ᱾ ᱫᱚᱨᱮᱭᱟ ᱟᱴᱮᱫ ᱠᱷᱚᱱ ᱱᱚᱶᱟ ᱥᱚᱦᱚᱨ ᱗᱐᱐ ᱠᱷᱚᱱ ᱑᱑᱐᱐ ᱢᱤᱴᱟᱨ (᱒᱓᱐᱐ ᱠᱷᱚᱱ ᱓᱖᱐᱐ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾
ᱟᱢᱢᱟᱱ ᱨᱮ ᱡᱟᱦᱟᱸ ᱫᱟᱨᱮ ᱠᱚ ᱧᱟᱢᱚᱜᱼᱟ ᱚᱱᱟ ᱠᱚ ᱢᱩᱫ ᱨᱮ ᱟᱞᱮᱯᱳ ᱞᱟᱛᱤᱱ, ᱢᱮᱰᱤᱴᱮᱨᱤᱭᱟᱱ ᱥᱟᱭᱯᱨᱮᱥ ᱟᱨ ᱯᱷᱤᱱᱤᱥᱤᱭᱟᱱ ᱡᱩᱱᱤᱯᱟᱨ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱮᱥᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱚ ᱛᱷᱚᱠ: ᱡᱚᱨᱰᱟᱱ ᱛᱷᱚᱠ: ᱨᱟᱡᱽᱜᱟᱲ
ᱢᱩᱨᱩᱢᱰᱤᱦᱤ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱢᱩᱨᱩᱢᱰᱤᱦᱤ (Murumdihi) ᱵᱟᱝᱢᱟ ᱢᱩᱨᱩᱢᱰᱤ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱒᱙ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱑᱗᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱕᱔᱙ ᱜᱚᱴᱟᱝ ᱠᱚᱲᱟ ᱟᱨ ᱖᱒᱗ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱑᱗᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱙᱔ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱖ᱹ᱕᱐% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱕᱔᱙ ᱜᱚᱴᱟᱝ ᱠᱚᱲᱟ ᱟᱨ ᱖᱒᱗ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱑᱔᱒, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱐᱐᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱑ᱹ᱕᱙ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱓ᱹ᱘᱕ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱑ᱹ᱑᱓ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱢᱚᱭᱩᱨᱫᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱥᱩᱞᱮᱭᱯᱟᱴ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱑᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱫᱷᱟᱱᱵᱟᱫᱽ
ᱫᱷᱟᱱᱵᱟᱫᱽ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱮᱞ ᱥᱚᱦᱚᱨ ᱠᱟᱱᱟ ᱾ ᱫᱷᱟᱱᱵᱟᱫᱽ ᱫᱚ ᱥᱤᱧᱚᱛ ᱨᱮᱱᱟᱜ ᱓᱓ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱟᱨ ᱥᱤᱧᱚᱛ ᱨᱮ ᱔᱒ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱥᱚᱦᱨᱤ ᱜᱩᱴ ᱠᱟᱱᱟ ᱾ ᱱᱚᱣᱟ ᱟᱞᱜᱟᱛᱮ ᱞᱤᱵᱷᱤᱸᱝ ᱤᱱᱰᱮᱠᱥ ᱨᱮᱸᱠᱤᱸᱧ ᱨᱮᱱᱟᱜ ᱞᱮᱠᱟᱛᱮ ᱙᱔ ᱟᱱᱟᱜ ᱴᱷᱟᱶ ᱨᱮ ᱫᱚᱦᱚ ᱟᱠᱟᱱᱟ ᱾ ᱫᱷᱟᱱᱵᱟᱫᱽ ᱯᱚᱪᱷᱤᱢ ᱵᱟᱸᱜᱽᱞᱟ ᱥᱩᱨ ᱯᱚᱪᱷᱤᱢ ᱵᱚᱨᱫᱷᱚᱢᱟᱱ ᱥᱟᱶ ᱟᱡᱟᱜ ᱦᱟᱥᱟ ᱥᱤᱢᱟᱹ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱠᱚᱭᱞᱟ ᱠᱷᱟᱫᱟᱱ ᱠᱷᱚᱱᱟᱜ ᱫᱚ ᱢᱤᱫᱴᱟᱹᱝ ᱚᱲᱟᱜ ᱞᱟᱹᱜᱤᱫ ᱛᱮ ᱫᱷᱟᱱᱵᱟᱫᱽ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱭᱞᱟ ᱨᱟᱡᱽᱜᱟᱲ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱴᱟᱴᱟ ᱥᱴᱤᱞ, ᱥᱤᱧᱚᱛ ᱠᱚᱠᱤᱧ ᱠᱚᱞ ᱞᱤᱢᱤᱴᱮᱰ (ᱵᱤ.ᱥᱤ.ᱥᱤ.ᱮᱞ.), ᱤᱥᱴᱮᱨᱱ ᱠᱚᱞᱯᱷᱤᱞᱰᱥ ᱞᱤᱢᱤᱴᱮᱰ (ECL) ᱟᱨ ᱤᱱᱰᱤᱭᱟᱱ ᱟᱭᱨᱟᱱ ᱮᱱᱰ ᱥᱴᱤᱞ ᱠᱚᱢᱯᱟᱱᱤ (IISC) ᱢᱮᱱᱟᱜᱼᱟ ᱟᱹᱰᱤ ᱞᱮᱠᱟᱱ ᱠᱚᱢᱯᱟᱱᱤ ᱟᱫᱚ ᱦᱚᱱᱚᱛ ᱨᱮ ᱠᱚᱭᱞᱟ ᱠᱷᱟᱫᱟᱱ ᱨᱮᱱᱟᱜ ᱠᱟᱹᱢᱤ  (operate) ᱪᱟᱞᱟᱜ ᱠᱟᱱᱟ ᱾  ᱤᱱᱡᱤᱱᱤᱭᱟᱨᱤᱧ ᱤᱱᱥᱴᱤᱪᱩᱴ IIT (ISM) ᱫᱷᱟᱱᱵᱟᱫᱽ ᱨᱮ ᱢᱮᱱᱟᱜᱼᱟ ᱾
ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱨᱮᱞ ᱰᱤᱵᱤᱡᱚᱱ ᱨᱮ, ᱫᱷᱟᱱᱵᱟᱫᱽ ᱨᱮᱞ ᱛᱷᱚᱱᱚᱛ ᱢᱩᱢᱵᱟᱭ ᱛᱷᱚᱱᱚᱛ ᱨᱮᱱᱟᱜ ᱠᱷᱚᱱ ᱠᱷᱟᱡᱽᱱᱟ ᱨᱮ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱜᱮᱭᱟ ᱾
ᱥᱚᱦᱚᱨ ᱨᱮ ᱢᱤᱫ ᱥᱚᱸᱥᱚᱫᱽ ᱢᱟᱹᱪᱤ ᱟᱨ ᱾ ᱯᱚᱱᱚᱛ ᱫᱚᱨᱵᱟᱨ ᱨᱮᱱᱟᱜ ᱛᱩᱨᱩᱭ ᱜᱚᱴᱟᱝ ᱢᱟᱹᱪᱤ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱷᱟᱱᱵᱟᱫᱽ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱑,᱑᱖᱒,᱔᱗᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ (᱖᱑᱔,᱗᱒᱒) ᱟᱜ ᱦᱚᱲ ᱮᱞ ᱕᱓% ᱟᱨ ᱛᱤᱨᱞᱟᱹ (᱕᱔᱗,᱗᱕᱐) ᱟᱜ ᱔᱗% ᱢᱮᱱᱟᱜᱼᱟ ᱾ ᱱᱤᱭᱟᱹ ᱡᱟᱱᱟᱝ ᱡᱟᱹᱱᱤ ᱘᱙᱑ ᱢᱮᱱᱟᱜᱼᱟ ᱾ ᱫᱷᱟᱱᱵᱟᱫᱽ ᱨᱮᱱᱟᱜ ᱥᱮᱞᱮᱫ ᱟᱠᱟᱱᱟ ᱗᱙.᱔᱗% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱐᱔% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱘᱖.᱑᱔% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱑.᱙᱖ ᱢᱮᱱᱟᱜᱼᱟ ᱾ ᱫᱷᱟᱱᱵᱟᱫᱽ ᱨᱮ, ᱑᱐.᱕᱗% ᱦᱚᱲ ᱮᱞ ᱕ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱨᱮᱞ
ᱫᱤᱥᱚᱢ ᱨᱮᱱᱟᱜ ᱮᱢᱟᱱ ᱢᱩᱬ ᱴᱷᱟᱶ ᱡᱮᱞᱮᱠᱟ ᱫᱤᱞᱞᱤ, ᱢᱩᱢᱵᱟᱭ, ᱯᱟᱴᱱᱟ, ᱠᱚᱞᱠᱟᱛᱟ, ᱵᱷᱟᱜᱚᱞᱯᱩᱨ, ᱢᱩᱝᱜᱮᱨ, ᱜᱟᱭᱟ, ᱪᱮᱱᱱᱟᱭ, ᱚᱦᱢᱚᱫᱟᱵᱟᱫᱽ, ᱦᱟᱭᱫᱽᱨᱟᱵᱟᱫᱽ, ᱠᱚᱪᱤ, ᱤᱱᱫᱚᱨ, ᱵᱷᱚᱯᱟᱲ, ᱜᱽᱣᱟᱞᱤᱭᱟᱨ, ᱡᱟᱵᱟᱞᱯᱩᱨ, ᱡᱚᱭᱯᱩᱨ, ᱵᱤᱥᱟᱠᱷᱟᱯᱟᱴᱱᱟᱢ ᱥᱟᱶ ᱫᱷᱟᱱᱵᱟᱫᱽ ᱫᱚ ᱟᱹᱰᱤ ᱱᱟᱯᱟᱭ ᱛᱮ ᱨᱮᱞ ᱡᱚᱲᱟᱣ ᱟᱠᱟᱱᱟ ᱾ ᱡᱚᱫᱷᱯᱩᱨ, ᱱᱟᱜᱽᱯᱩᱨ, ᱯᱩᱱᱮ, ᱵᱟᱨᱟᱬᱚᱥᱤ, ᱜᱩᱣᱟᱦᱟᱴᱤ ᱮᱢᱟᱱ ᱾ ᱫᱷᱟᱱᱵᱟᱫᱽ ᱨᱮᱞ ᱰᱤᱵᱤᱡᱚᱱ ᱫᱚ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱰᱟᱦᱟᱨ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱾ ᱜᱽᱨᱮᱸᱰ ᱠᱳᱨᱰ ᱨᱮᱞᱼᱰᱟᱦᱟᱨ ᱫᱷᱟᱱᱵᱟᱫᱽ ᱡᱚᱸᱠᱥᱚᱱ ᱞᱮᱠᱟᱛᱮ ᱥᱮᱱᱚᱜᱼᱟ, ᱱᱚᱣᱟ ᱦᱟᱵᱽᱲᱟ ᱟᱨ ᱱᱟᱶᱟ ᱫᱤᱞᱞᱤ ᱡᱚᱲᱟᱣᱜᱼᱟ ᱾ ᱥᱤᱟᱭᱤᱥᱤ ᱨᱮᱞ ᱰᱟᱦᱟᱨ ᱫᱷᱟᱱᱵᱟᱫᱽ ᱠᱷᱚᱱ ᱮᱦᱚᱵᱚᱜᱼᱟ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱤᱝᱨᱳᱞᱤ ᱨᱮ ᱪᱟᱵᱟᱜᱼᱟ ᱾ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱟᱦ ᱢᱤᱫᱴᱟᱹᱝ ᱟᱨ ᱨᱮᱞ ᱰᱟᱦᱟᱨ ᱢᱮᱱᱟᱜᱼᱟ, ᱱᱚᱣᱟ ᱠᱷᱚᱲᱚᱜᱽᱯᱩᱨ ᱠᱷᱚᱱ ᱮᱦᱚᱵᱚᱜᱼᱟ ᱟᱨ ᱜᱚᱢᱚᱦ ᱨᱮ ᱪᱟᱵᱟᱜᱼᱟ, ᱱᱚᱣᱟ ᱨᱮᱞ ᱰᱟᱦᱟᱨ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱵᱷᱤᱛᱨᱤ ᱨᱮ ᱦᱤᱡᱩᱜᱼᱟ ᱾ ᱫᱷᱟᱱᱵᱟᱫᱽ ᱨᱮᱞ ᱰᱟᱦᱟᱨ ᱞᱮᱠᱟᱛᱮ ᱡᱚᱛᱚ ᱯᱚᱱᱚᱛ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱞᱮᱠᱟᱛᱮ ᱡᱚᱛᱚ ᱴᱨᱮᱱ ᱫᱷᱟᱱᱵᱟᱫᱽ ᱨᱮ ᱛᱤᱸᱜᱩᱱᱟ ᱾ ᱫᱷᱟᱱᱵᱟᱫᱽ ᱨᱮ ᱱᱤᱛᱚᱜ ᱥᱤᱭᱟᱞᱫᱟᱦ ᱟᱨ ᱦᱟᱵᱽᱲᱟ ᱫᱩᱨᱚᱸᱛᱚ ᱨᱮᱱᱟᱜ ᱦᱚᱸ ᱛᱤᱸᱜᱩᱱ ᱠᱟᱱᱟ ᱾
᱑ ᱚᱠᱴᱚᱵᱚᱨ ᱒᱐᱑᱑ ᱥᱟᱞ ᱨᱮ, ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱮᱥᱤ ᱰᱚᱵᱚᱞ ᱰᱮᱠᱟᱨ ᱴᱨᱮᱱ ᱫᱚ ᱦᱟᱵᱽᱲᱟ ᱟᱨ ᱫᱷᱟᱱᱵᱟᱫᱽ ᱡᱚᱲᱟᱣ ᱞᱟᱹᱜᱤᱫ ᱛᱮ ᱪᱟᱞᱟᱣ ᱞᱮᱱᱟ ᱛᱟᱦᱮᱸᱫ ᱾ ᱚᱱᱟ ᱥᱟᱶᱛᱮ ᱥᱤᱧᱚᱛ ᱭᱩᱨᱚᱯ ᱟᱨ ᱠᱚᱧᱮ ᱟᱢᱮᱨᱤᱠᱟ ᱨᱮᱱᱟᱜ ᱞᱤᱜᱽ ᱨᱮ ᱥᱮᱞᱮᱫᱚᱜᱼᱟ ᱱᱚᱣᱟ ᱢᱟᱞᱴᱤᱼᱰᱮᱠ ᱴᱨᱮᱱ ᱥᱮᱱᱚᱜᱼᱟ ᱾ ᱚᱠᱴᱚᱵᱚᱨ ᱒᱐᱑᱑ ᱫᱷᱟᱹᱵᱤᱡ, ᱴᱨᱮᱱ ᱥᱤᱸᱜᱮ ᱢᱟᱦᱟ ᱪᱷᱟᱰᱟ ᱠᱟᱛᱮᱫ ᱫᱤᱱᱟᱹᱢ ᱦᱤᱞᱚᱜ ᱥᱮᱱᱚᱜᱼᱟ, ᱦᱟᱵᱽᱲᱟ ᱠᱷᱚᱱ ᱥᱤᱛᱟᱜ ᱘:᱓᱐ ᱴᱟᱬᱟᱝ ᱥᱮᱱᱚᱜᱼᱟ ᱑᱒:᱔᱕ ᱴᱟᱬᱟᱝ ᱫᱷᱟᱱᱵᱟᱫᱽ ᱦᱤᱡᱩᱜᱼᱟ, ᱟᱨ ᱨᱩᱣᱟᱹᱲ ᱨᱤᱱ ᱯᱟᱥᱮᱱᱡᱚᱨ ᱫᱚ ᱫᱷᱟᱱᱵᱟᱫᱽ ᱠᱷᱚᱱ ᱛᱟᱨᱟᱥᱤᱧ ᱖:᱓᱐ ᱴᱟᱬᱟᱝ ᱥᱮᱱᱚᱜᱼᱟ, ᱑᱐:᱔᱐ ᱴᱟᱬᱟᱝ ᱦᱟᱵᱽᱲᱟ ᱥᱮᱴᱮᱨ ᱞᱟᱹᱜᱤᱫ ᱛᱮ ᱰᱟᱦᱟᱨ ᱨᱮᱱᱟᱜ ᱵᱟᱱᱟᱨ ᱡᱟᱸᱜᱟ ᱨᱮ ᱵᱚᱨᱫᱷᱚᱢᱟᱱ, ᱫᱩᱨᱜᱟᱯᱩᱨ, ᱟᱥᱟᱞᱥᱚᱞ, ᱵᱟᱨᱟᱠᱟᱨ ᱟᱨ ᱠᱩᱢᱟᱨᱫᱷᱩᱵᱤ ᱨᱮ ᱤᱥᱴᱳᱯ ᱥᱟᱶ ᱱᱚᱣᱟ ᱰᱮᱦᱮᱨ ᱛᱮᱫ  ᱑᱑᱐ ᱠᱤᱞᱚᱢᱤᱴᱚᱨ (᱖᱘ ᱢᱤᱞ) / ᱴᱟᱬᱟᱝ ᱢᱮᱱᱟᱜᱼᱟ ᱾ ᱱᱤᱭᱟᱹ ᱱᱟᱶᱟ ᱮᱥᱤ ᱰᱤᱡᱟᱭᱤᱱ ᱨᱮ ᱟᱹᱰᱤ ᱜᱟᱱ ᱞᱟᱹᱠᱛᱤᱭᱟᱱ ᱢᱮᱱᱟᱜᱼᱟ ᱡᱮᱞᱮᱠᱟ ᱥᱴᱮᱱᱞᱮᱥ ᱥᱴᱤᱞ ᱵᱳᱰᱤ, ᱦᱟᱭᱼᱥᱯᱤᱰ ᱭᱩᱨᱚᱯᱷᱤᱢᱟ ᱰᱤᱡᱟᱭᱤᱱ ᱨᱮᱱᱟᱜ ᱵᱚᱜᱤ ᱡᱟᱸᱦᱟ ᱨᱮ ᱮᱭᱟᱨ ᱥᱯᱨᱤᱝᱥ ᱟᱨ ᱮᱢᱟᱱ ᱱᱟᱯᱟᱭᱼᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱥᱚᱲᱚᱠ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱘ ᱫᱚ ᱫᱷᱟᱱᱵᱟᱫᱽ ᱞᱮᱠᱟᱛᱮ ᱥᱮᱱᱚᱜᱟᱦ ᱢᱩᱬ ᱨᱟᱡᱽᱰᱟᱦᱟᱨ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (NH 19) ᱜᱚᱞᱰᱮᱱ ᱯᱩᱱ ᱠᱚᱸᱰ ᱰᱟᱦᱟᱨ ᱠᱚᱞᱠᱟᱛᱟᱼᱫᱤᱞᱞᱤ ᱡᱚᱲᱟᱣ ᱨᱮ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (NH19) ᱫᱚ ᱛᱩᱨᱩᱭ ᱞᱮᱱ ᱮᱠᱥᱯᱨᱮᱥ ᱨᱮ ᱵᱚᱰᱚᱞᱚᱜ ᱠᱟᱱᱟ; ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱘ (NH 18) ᱫᱷᱟᱱᱵᱟᱫᱽ ᱫᱚ ᱵᱚᱠᱟᱨᱚ ᱼ ᱡᱟᱢᱥᱮᱫᱽᱯᱩᱨ ᱠᱷᱚᱱ ᱡᱚᱲᱟᱣᱜᱼᱟ ᱾
ᱤᱱᱴᱟᱨᱼᱥᱚᱦᱚᱨ ᱥᱮᱱᱚᱜ ᱞᱟᱹᱜᱤᱫ ᱛᱮ ᱯᱨᱟᱵᱷᱮᱴ ᱟᱨ ᱯᱚᱱᱚᱛ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱛᱷᱚᱠ:ᱫᱷᱟᱱᱵᱟᱫᱽ ᱦᱚᱱᱚᱛ ᱛᱷᱚᱠ:Mining communities in Jharkhand
ᱯᱨᱚᱛᱟᱯᱜᱚᱲ, ᱩᱛᱛᱚᱨ ᱯᱨᱚᱫᱮᱥ
ᱯᱨᱚᱛᱟᱯᱜᱚᱲ ᱫᱚ ᱚᱠᱟ ᱫᱚ ᱵᱮᱞᱦᱟ ᱟᱨᱵᱟᱝ ᱵᱮᱞᱟ ᱯᱨᱚᱛᱟᱯᱜᱚᱲ ᱦᱚᱸᱠᱚ ᱢᱮᱛᱟᱜᱼᱟ, ᱥᱤᱧᱚᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱱᱚᱜᱚᱨᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱯᱨᱚᱛᱟᱯᱜᱚᱲ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱱᱚᱣᱟ ᱯᱨᱚᱭᱟᱜᱽᱨᱟᱡᱽ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱪᱷᱟᱹᱴᱭᱟᱹᱨ
ᱯᱨᱚᱛᱟᱯᱜᱚᱲ ᱫᱚ ᱨᱟᱢᱯᱩᱨ ᱨᱮ ᱢᱤᱫᱴᱟᱹᱝ ᱞᱚᱠᱟᱞ ᱨᱟᱡᱟ ᱯᱨᱚᱛᱟᱯ ᱵᱟᱦᱟᱫᱩᱨ ᱥᱤᱝ (᱑᱖᱒᱘ᱼ᱑᱖᱘᱒) ᱦᱚᱛᱮᱛᱮ ᱵᱮᱱᱟᱣᱟᱜ ᱢᱤᱫ ᱠᱤᱞᱟ ᱨᱮᱱᱟᱜ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ, ᱠᱤᱞᱟ ᱥᱩᱨᱥᱩᱯᱩᱨ ᱨᱮᱱᱟᱜ ᱴᱚᱴᱷᱟ ᱫᱚ ᱯᱨᱚᱛᱟᱯᱜᱚᱲ ᱧᱩᱛᱩᱢ ᱛᱮ ᱵᱟᱰᱟᱭ ᱮᱱᱟ ᱾
ᱨᱮᱞᱣᱮ
ᱨᱮᱞᱣᱮ ᱫᱚ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱢᱩᱬ ᱥᱟᱜᱟᱲᱚᱢ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱟᱨ ᱛᱟᱨᱟ ᱡᱚᱸᱠᱥᱚᱱ ᱫᱚ ᱯᱨᱚᱛᱟᱯᱜᱚᱲ, ᱪᱤᱞᱵᱤᱞᱟ ᱟᱨ ᱵᱷᱩᱯᱤᱭᱟ ᱢᱟᱣ ᱢᱮᱱᱟᱜᱼᱟ ᱾ ᱯᱨᱚᱛᱟᱯᱜᱚᱲ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱫᱤᱱᱟᱹᱢ ᱦᱤᱞᱚᱜ ᱔᱒ ᱜᱚᱴᱟᱝ ᱴᱨᱮᱱ ᱪᱟᱪᱞᱟᱣᱟ ᱾
ᱯᱚᱠᱷᱚᱨᱤᱭᱟ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱗᱔᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱓᱑ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱗ᱹ᱕᱔% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱓᱗᱐ ᱜᱚᱴᱟᱝ ᱠᱚᱲᱟ ᱟᱨ ᱓᱗᱗ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱑᱙, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱓᱐᱔, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱘᱕᱔ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱔᱓ᱹ᱖᱗ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱕᱓ᱹ᱑᱘ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱓᱔ᱹ᱗᱐ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱚᱰᱡᱷᱚᱨᱚᱱ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱡᱩᱰᱤᱭᱟ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱽᱞᱚᱠ ᱨᱮᱱᱟᱜ ᱟᱹᱛᱩ
ᱵᱟᱸᱫᱷᱟᱱ (᱑᱙᱙᱘ ᱯᱷᱤᱞᱢ)
ᱵᱟᱸᱫᱷᱟᱱ ᱯᱷᱤᱞᱢ ᱑᱙᱙᱘ ᱨᱮᱱᱟᱜ ᱢᱤᱫᱴᱟᱝ ᱦᱤᱱᱫᱤ ᱨᱚᱢᱟᱱᱴᱤᱠ ᱰᱨᱟᱢᱟ ᱠᱟᱱᱟ - ᱱᱚᱶᱟ ᱯᱷᱤᱞᱢ ᱨᱤᱱᱤᱡ ᱮᱠᱥᱚᱱ ᱮᱠᱴᱚᱨ ᱞᱮᱠᱟᱛᱮ ᱢᱮᱱᱟᱜ ᱠᱚᱣᱟ ᱥᱟᱞᱢᱟᱱ ᱠᱷᱟᱱ, ᱡᱮᱭᱠᱤ ᱥᱨᱚᱯᱷ, [ᱨᱟᱸᱵᱷᱟ ᱟᱥᱣᱤᱱᱤ ᱵᱷᱟᱣᱮ ᱟᱨᱦᱚᱸ ᱮᱢᱟᱱ ᱞᱟᱠᱛᱤᱭᱟᱱ ᱠᱟᱹᱢᱤᱭᱟᱱ ᱮᱠᱴᱚᱨ। ᱱᱚᱶᱟ ᱯᱷᱤᱞ ᱫᱚ ᱛᱟᱢᱤᱞ ᱯᱷᱤᱞᱢ ᱯᱚᱸᱰᱤᱛᱩᱨᱟᱭᱤ ᱨᱮᱱᱟᱜ ᱨᱤᱢᱮᱠ ᱛᱟᱦᱮᱸ ᱠᱟᱱᱟ।
ᱯᱷᱮᱰᱟᱛ
ᱴᱷᱟᱹᱠᱩᱨ ᱥᱩᱨᱟᱡᱽ ᱯᱨᱚᱛᱟᱯ (ᱡᱮᱭᱠᱤ ᱥᱨᱳᱯᱷ᱐ ᱢᱤᱫᱴᱟᱝ ᱛᱤᱨᱞᱟᱹ ᱢᱚᱱᱫᱤᱨ ᱨᱮ ᱯᱩᱡᱟ ᱛᱩᱞᱩᱡ ᱧᱮᱞᱮ ᱠᱟᱱᱟ, ᱟᱨ ᱟᱹᱰᱤ ᱞᱚᱜᱚᱱ ᱩᱱᱤᱭᱟᱜ ᱫᱩᱞᱟᱹᱲ ᱡᱷᱟᱹᱞᱤ ᱨᱮ ᱪᱷᱟᱸᱫᱟᱭᱮᱱᱟ। ᱱᱩᱭ ᱯᱩᱡᱟ (ᱟᱥᱣᱤᱱᱤ ᱵᱷᱟᱣᱮ) ᱠᱟᱱᱟᱭ ᱡᱟᱦᱟᱸᱭ ᱫᱳ ᱟᱹᱰᱤ ᱱᱟᱪᱟᱨ ᱜᱷᱟᱨᱚᱸᱡ ᱵᱟᱥᱟ ᱚᱲᱟᱜ ᱨᱤᱱᱤᱡ ᱢᱤᱫ ᱛᱤᱨᱞᱟᱹ ᱠᱟᱱᱟᱭ, ᱡᱟᱦᱟᱸ ᱫᱚ ᱟᱡ ᱵᱟᱵᱟ ᱨᱟᱢᱞᱟᱞ, ᱩᱱᱤ ᱟᱡ ᱟᱭᱳ ᱟᱨ ᱨᱟᱩ (ᱥᱟᱞᱢᱟᱱ ᱠᱷᱟᱱ) ᱧᱩᱛᱩᱢᱟᱢᱱ ᱢᱤᱫᱴᱟᱝ ᱦᱩᱰᱤᱝ ᱵᱚᱭᱦᱟ ᱥᱮᱞᱮᱫ ᱢᱮᱱᱟᱭᱟ। ᱴᱷᱟᱹᱠᱩᱨ ᱨᱟᱢᱞᱟᱞ ᱢᱤᱫᱴᱟᱝ ᱫᱩᱛ ᱮ ᱵᱷᱮᱡᱟ ᱠᱮᱫᱮᱭᱟ, ᱵᱟᱯᱞᱟ ᱠᱚ ᱥᱟᱹᱜᱩᱱ ᱟ ᱢᱮᱱᱛᱮ ᱞᱟᱹᱭ ᱥᱟᱰᱮ ᱟᱫ ᱠᱚᱣᱟ, ᱡᱟᱦᱟᱸ ᱫᱳ ᱟᱡ ᱟᱭᱳ ᱟᱡ ᱨᱤᱱ ᱦᱚᱯᱚᱱ ᱮᱢᱟ ᱠᱚ ᱠᱩᱥᱤ ᱨᱟᱹᱥᱠᱟᱹ ᱨᱮ ᱨᱮᱵᱮᱱ ᱢᱮᱱᱟᱜ ᱟᱠᱟᱫᱮᱭᱟ, ᱟᱨ ᱵᱟᱯᱞᱟ ᱦᱩᱭᱩᱜ ᱠᱟᱱᱟ ᱟᱹᱰᱤ ᱱᱟᱯᱟᱭ ᱥᱟᱦᱤᱸᱡᱽ ᱛᱮ ᱯᱟᱨᱚᱢ ᱮᱱᱟ। ᱯᱩᱡᱟ ᱥᱟᱶ ᱟᱹᱰᱤ ᱛᱮᱫ ᱮ ᱫᱩᱞᱟᱹᱲ ᱮ ᱠᱟᱱ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤ ᱟᱠᱚ ᱥᱟᱶ ᱡᱟᱶᱟᱭ ᱚᱲᱟᱜ ᱮ ᱤᱫᱤ ᱮ ᱠᱟᱱᱟ। ᱱᱚᱶᱟ ᱫᱚ ᱢᱤᱫᱴᱟᱝ ᱨᱟᱹᱥᱠᱟ ᱨᱮᱱᱟᱜ ᱩᱯᱦᱟᱹᱨ ᱠᱟᱱᱟ। ᱡᱟᱦᱟᱸ ᱫᱳ ᱯᱩᱡᱟ ᱨᱤᱱ ᱱᱟᱪᱟᱨ ᱟᱭᱳ ᱵᱟᱵᱟ ᱢᱟᱹᱭ ᱠᱚ ᱵᱟᱯᱞᱟ ᱨᱮ ᱮᱢᱟᱫ ᱮ ᱠᱟᱱᱟ ᱟᱨ ᱡᱩᱣᱟᱹᱱ ᱠᱚᱲᱟ ᱠᱚ ᱞᱟᱹᱜᱤᱫ ᱛᱮ ᱟᱭᱢᱟ ᱫᱷᱟᱱ ᱥᱟᱢᱨᱤᱫᱷ ᱚᱲᱟᱜ ᱨᱮ ᱢᱟᱨᱟᱝ ᱦᱩᱭᱩᱜ ᱦᱚᱸ ᱢᱤᱫᱴᱟᱝ ᱜᱚᱨᱚᱵ ᱠᱟᱛᱷᱟ ᱠᱟᱱᱟ। ᱴᱷᱟᱹᱠᱩᱨ ᱟᱜ ᱚᱲᱟᱜ ᱜᱷᱟᱨᱚᱸᱡᱽ ᱨᱮ ᱯᱩᱡᱟ ᱨᱮᱱᱟᱜ ᱥᱟᱹᱜᱩᱱ ᱫᱟᱨᱟᱢ ᱴᱷᱟᱹᱠᱩᱨ ᱨᱤᱱᱤᱡ ᱢᱤᱥᱮᱨᱟ ᱡᱭᱚᱛᱤ (ᱨᱟᱸᱵᱷᱟ) ᱮ ᱠᱚᱨᱟᱣ ᱮᱫᱟ। ᱥᱮᱨᱢᱟ ᱯᱩᱨᱟᱹᱣ ᱮᱱᱟ। ᱠᱷᱚᱯᱟᱲ ᱞᱤᱠᱷᱚᱱ ᱵᱟᱲᱤᱡ ᱠᱷᱟᱹᱛᱤᱨ ᱯᱩᱡᱟ ᱜᱤᱫᱽᱨᱟᱹ ᱠᱚ ᱜᱷᱟᱨᱚᱸᱡᱽ ᱛᱮ ᱯᱮᱨᱮᱡ ᱥᱩᱠᱷ ᱥᱟᱶᱟᱨ ᱵᱟᱝ ᱮ ᱟᱹᱜᱩ ᱫᱟᱲᱮᱭᱟᱜ ᱠᱟᱱᱟ। ᱨᱟᱡᱩ ᱱᱤᱛᱚᱜ ᱮ ᱢᱟᱨᱟᱝ ᱩᱛᱟᱨ ᱟᱠᱟᱱᱟ ᱟᱡ ᱢᱤᱥᱮᱨᱟ ᱴᱷᱟᱹᱠᱩᱨ ᱥᱟᱛᱞᱟᱜ ᱟᱹᱰᱤ ᱢᱚᱱ ᱞᱟᱜᱟᱣ ᱟᱨ ᱣᱟᱯᱷᱟᱫᱟᱨᱤ ᱮ ᱛᱟᱦᱮᱸᱱ ᱠᱟᱱᱟ। ᱩᱱᱤ ᱟᱨ ᱴᱷᱟᱹᱠᱩᱨ ᱨᱤᱱᱤᱡ ᱢᱤᱥᱮᱨᱟ ᱫᱚ ᱛᱟᱠᱤᱱ ᱱᱟᱯᱟᱭ ᱢᱮᱱᱟᱜ-ᱟ। ᱢᱤᱫ ᱫᱤᱱ, ᱴᱷᱟᱹᱠᱩᱨ ᱵᱮᱭᱥᱟᱞᱤ (ᱥᱣᱮᱛᱟ ᱢᱮᱱᱟᱱ) ᱥᱟᱶ ᱮ ᱧᱟᱯᱟᱢ ᱠᱟᱱᱟ, ᱡᱟᱦᱟᱸ ᱫᱚ ᱢᱤᱫᱴᱟᱝ ᱣᱮᱥᱭᱟ ᱠᱟᱱᱟᱭ ᱥᱮᱨᱮᱧ ᱠᱟᱱᱟᱭ ᱟᱨ ᱡᱚᱭᱚᱱ ᱡᱚᱲᱟᱣ ᱞᱟᱹᱜᱤᱫ ᱮ ᱮᱱᱮᱡ ᱠᱟᱱᱟ। ᱵᱮᱭᱥᱟᱞᱤ ᱨᱤᱱᱤᱡ ᱢᱤᱫᱴᱟᱝ ᱢᱟᱨᱟᱝ ᱵᱚᱭᱦᱟ ᱮᱠᱞᱟ ᱜᱮ ᱢᱮᱱᱟᱭᱟ ᱚᱠᱚᱭ ᱦᱚᱸ ᱚᱱᱠᱟᱱ ᱥᱟᱹᱜᱟᱹᱭ ᱦᱚᱲ ᱵᱟᱹᱱᱩᱜ ᱠᱚᱣᱟ, ᱜᱟᱡᱮᱸᱫᱽᱨᱟ ᱧᱩᱛᱩᱢᱟᱱ ᱢᱤᱫᱴᱟᱝ ᱵᱮᱤᱢᱟᱱ ᱵᱟᱹᱭᱨᱤ ᱦᱚᱲ ᱠᱟᱨᱰ-ᱥᱟᱨᱯ, ᱡᱟᱦᱟᱸ ᱫᱚ ᱟᱡ ᱨᱤᱱ ᱢᱤᱥᱮᱨᱟ ᱟᱜ ᱡᱚᱴᱟᱣᱜ ᱠᱟᱹᱣᱰᱤ ᱟᱨᱡᱟᱣᱟᱜ ᱛᱮ ᱠᱤᱱ ᱟᱥᱩᱞ ᱡᱚᱝ ᱠᱟᱱᱟ। ᱵᱮᱭᱥᱟᱞᱤ ᱴᱷᱟᱹᱠᱩᱨ ᱮ ᱵᱟᱦᱠᱟᱣᱮ ᱠᱟᱱᱟ ᱟᱨ ᱩᱱᱤᱨᱮᱱ ᱠᱟᱢᱱᱤ ᱮ ᱵᱮᱱᱟᱣᱜ ᱠᱟᱱᱟ। ᱩᱱᱤ ᱨᱤᱱ ᱵᱚᱭᱦᱟ ᱟᱡ ᱫᱟᱫᱟ ᱢᱤᱫᱴᱟᱝ ᱥᱚᱢᱢᱟᱱ ᱦᱚᱲ ᱞᱮᱠᱟᱛᱮ ᱮ ᱥᱚᱫᱚᱨ ᱮ ᱠᱟᱱᱟ, ᱴᱷᱟᱹᱠᱩᱨ ᱵᱮᱭᱥᱟᱞᱤ ᱥᱟᱶ ᱮ ᱵᱟᱯᱞᱟ-ᱟ ᱢᱮᱱᱛᱮ ᱱᱚᱶᱟ ᱠᱷᱡᱚᱜ ᱠᱟᱱᱟ ᱟᱨ ᱡᱮᱛᱮ ᱥᱟᱹᱜᱟᱹᱭ ᱯᱮᱟᱲ ᱯᱟᱹᱦᱬᱟ ᱦᱚᱲ ᱠᱚ ᱞᱟᱹᱭ ᱟᱠᱚᱣᱟ ᱢᱮᱱᱛᱮ ᱮ ᱢᱮᱱ ᱮᱫᱟ। ᱴᱷᱟᱹᱠᱩᱨ reluctant ᱠᱟᱱᱟᱭ। ᱢᱤᱫ ᱯᱟᱦᱴᱟ ᱫᱚ ᱵᱷᱚᱨᱟ ᱟᱥᱟ ᱢᱮᱱᱟᱜ-ᱟ ᱡᱮ ᱵᱮᱭᱥᱟᱞᱤ ᱩᱱᱤ ᱟᱯᱟᱛ ᱮ ᱵᱮᱱᱟᱣᱮᱭᱟ ᱢᱮᱱᱛᱮ । ᱫᱚᱥᱟᱨ ᱫᱚ ᱟᱡ ᱠᱟᱹᱢᱤᱭᱟᱱ ᱮᱨᱟ dutiful wife ᱟᱨ
ᱨᱟᱱᱤ ᱠᱚᱨᱱᱟ
ᱨᱟᱱᱤ ᱠᱚᱨᱱᱟ'ᱥᱤᱧᱚᱛ ᱨᱤᱱᱤᱡ ᱧᱩᱛᱩᱢᱟᱱ ᱞᱟᱠᱪᱟᱨ ᱮᱱᱮᱡᱤᱡ ᱠᱟᱱᱟᱱᱭ, ᱠᱚᱛᱷᱚᱠ ᱮᱱᱮᱡ ᱞᱟᱹᱜᱤᱫ ᱟᱡ ᱠᱚ ᱵᱟᱰᱟᱭ ᱟᱠᱟᱫᱮᱭᱟ,ᱩᱱᱤ ᱫᱚ ᱟᱹᱰᱤ ᱧᱩᱛᱩᱢᱟᱱ ᱩᱥᱩᱞ ᱛᱷᱚᱠ ᱨᱤᱱᱤᱡ ᱵᱟᱰᱚᱦᱤ ᱠᱟᱱᱟᱭ ᱾ ᱒᱐᱑᱔ ᱥᱟᱞ ᱨᱮ ᱮᱱᱮᱡ ᱟᱠᱷᱲᱟ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ ᱥᱤᱧᱚᱛ ᱥᱚᱨᱠᱟᱨ ᱯᱚᱫᱽᱢᱚᱥᱨᱤ ᱥᱤᱨᱯᱟᱹ ᱢᱟᱱ ᱥᱟᱨᱦᱟᱣ ᱪᱟᱞ ᱟᱫᱮ ᱛᱟᱦᱮᱸᱫ ᱾
ᱡᱤᱭᱚᱱ
ᱨᱟᱹᱱᱤ ᱠᱚᱨᱱᱟ ᱑᱙᱓᱙ ᱥᱟᱞ ᱨᱮ ᱢᱤᱫ ᱥᱤᱱᱫᱷᱤ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ, ᱩᱱᱡᱚᱦᱚ ᱚᱱᱟ ᱫᱚ ᱵᱨᱤᱴᱤᱥ ᱥᱤᱧᱚᱛ ᱨᱮ ᱛᱟᱦᱮᱸᱠᱟᱱᱟ ᱚᱱᱟ ᱱᱤᱛᱚᱜ ᱯᱟᱠᱤᱥᱛᱟᱱ ᱨᱮ ᱢᱮᱱᱟᱜ-ᱟ ᱾  ᱟᱡ ᱵᱟᱵᱟ ᱚᱥᱚᱱᱫᱟᱥ ᱠᱚᱨᱱᱱᱟ ᱫᱚ ᱞᱚᱨᱠᱚᱱᱟ ᱤᱞᱹᱠᱟᱹ ᱨᱮᱱᱟᱜ ᱡᱚᱨᱱᱟᱢᱞᱟᱭᱤ ᱜᱷᱟᱨᱚᱸᱡᱽ ᱠᱟᱱᱟ ᱾ ᱜᱷᱟᱨᱚᱸᱡᱽ ᱨᱮᱱᱟᱜ ᱧᱩᱛᱩᱢ ᱟᱹᱨᱩᱯᱷᱮᱨᱟᱣ ᱟᱛᱮᱫ ᱠᱚᱨᱱᱟ ᱦᱩᱭ ᱟᱠᱟᱱᱟ ᱾ ᱑᱙᱔᱒ ᱥᱟᱞ ᱨᱮ ᱨᱟᱱᱤ ᱯᱮ ᱥᱮᱨᱢᱟ ᱦᱩᱭ ᱞᱮᱱ ᱚᱠᱛᱚ ᱨᱮ ᱟᱠᱚᱣᱟᱜ ᱜᱷᱟᱨᱚᱸᱡᱽ ᱫᱤᱞᱞᱤ ᱛᱮᱠᱚ ᱩᱪᱟᱹᱲ ᱦᱮᱡ ᱮᱱᱟ ᱾ ᱟᱡ ᱫᱤᱞᱞᱤ ᱨᱮᱱᱟᱜ ᱦᱤᱱᱫᱩ ᱢᱟᱨᱝ ᱵᱤᱨᱫᱟᱹᱜᱟᱲ ᱠᱷᱚᱱ ᱫᱟᱨᱮ ᱥᱟᱬᱮᱥ ᱨᱮ ᱰᱤᱜᱨᱤ ᱥᱟᱹᱛ ᱞᱮᱫᱟᱭ ᱾ ᱨᱟᱱᱤ ᱠᱚᱨᱱᱟ ᱦᱟᱜ ᱜᱷᱟᱨᱚᱸᱡᱽ ᱥᱤᱱᱫᱷ ᱠᱷᱚᱱ ᱫᱤᱞᱞᱤ ᱠᱚ ᱩᱪᱟᱹᱲ ᱮᱱ ᱛᱟᱭᱚᱢ ᱱᱟᱣᱟ ᱫᱤᱞᱞᱤ ᱨᱮᱱᱟᱜ ᱠᱚᱱᱱᱚᱨ ᱯᱮᱞᱮᱥ ᱨᱮᱠᱚ ᱵᱟᱥᱟ ᱭᱮᱱᱟ ᱾ ᱚᱱᱰᱮ ᱟᱠᱚ ᱯᱩᱲᱥᱟᱹ ᱚᱲᱟᱨᱤᱱ ᱮᱱᱤᱡ ᱧᱮᱞ ᱛᱮ ᱟᱡ ᱦᱚᱸ ᱮᱱᱮᱡ ᱞᱟᱹᱜᱤᱫ ᱮ ᱨᱟᱹᱥᱠᱟᱹ ᱮᱱᱟᱭ, ᱟᱨ ᱚᱱᱟ ᱵᱟᱰᱰᱚᱦᱤ ᱜᱩᱬ ᱪᱮᱫᱚᱜ ᱞᱟᱹᱜᱤᱫ ᱮ ᱡᱟᱹᱨᱤ ᱠᱮᱫᱟ ᱟᱨ ᱯᱩᱱ ᱥᱮᱨᱢᱟ ᱩᱢᱮᱨ ᱨᱮᱜᱮᱨ ᱮᱱᱮᱡ ᱮ ᱪᱮᱫ ᱠᱮᱫᱟ ᱾  ᱟᱡ ᱢᱚᱬᱤᱯᱩᱨᱤ , ᱳᱰᱤᱥᱤ, ᱠᱚᱛᱷᱚᱠ, ᱵᱷᱟᱨᱚᱛᱱᱟᱴᱭᱚᱢ ᱮᱢᱟᱱ ᱮᱱᱮᱡ ᱮ ᱪᱮᱫ ᱠᱮᱫᱟ ᱾ ᱱᱨᱤᱛᱭᱟᱪᱚᱨᱭᱟ  ᱱᱟᱨᱟᱭᱚᱱ ᱯᱨᱚᱥᱟᱫ ᱟᱨ ᱥᱩᱱᱫᱚᱨ ᱯᱨᱚᱥᱟᱫ ᱟᱡᱤᱡ ᱯᱩᱭᱞᱩ ᱢᱟᱪᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱯᱚᱱᱰᱤᱛ ᱵᱤᱨᱡᱩ ᱢᱚᱦᱟᱨᱟᱡᱽ ᱴᱷᱮᱫ ᱠᱷᱚᱱ ᱡᱚᱭᱯᱩᱨ ᱜᱷᱚᱨᱟᱱᱟ ᱟᱨ ᱞᱚᱠᱷᱱᱳ ᱜᱷᱚᱨᱟᱱᱟ ᱨᱮᱱᱟᱜ ᱮᱱᱮᱡ ᱮ ᱪᱮᱫᱚᱜ ᱛᱚᱸᱜᱮ ᱫᱚ ᱞᱮᱫᱟᱭ ᱾ ᱟᱡ ᱢᱤᱫ ᱩᱰᱤᱭᱟᱹ ᱥᱟᱶ ᱑᱙᱖᱓ ᱨᱮ ᱵᱟᱯᱞᱟ ᱭᱮᱱ ᱛᱟᱭᱚᱢ ᱵᱷᱩᱵᱚᱱᱮᱥᱣᱚᱨ ᱮ ᱩᱪᱟᱹᱲ ᱦᱮᱡ ᱮᱱᱟᱭ, ᱵᱷᱩᱵᱚᱱᱮᱥᱣᱚᱨ ᱨᱮ ᱟᱡ ᱧᱩᱛᱩᱢᱟᱱ ᱳᱰᱤᱥᱤ ᱮᱱᱮᱡᱤᱡ ᱠᱩᱢᱠᱩᱢ ᱢᱚᱦᱟᱱᱛᱤ ᱥᱟᱶ ᱧᱟᱯᱟᱢ ᱞᱟᱹᱜᱤᱫ ᱫᱟᱣ ᱮ ᱧᱟᱢ ᱠᱮᱫᱟ ᱾ᱩᱱᱤ ᱛᱩᱞᱩᱡ ᱛᱮ ᱨᱟᱱᱤ ᱧᱩᱛᱩᱢᱟᱱ ᱳᱰᱤᱥᱤ ᱜᱩᱨᱩ ᱠᱮᱼᱩ ᱪᱚᱨᱚᱬ ᱢᱚᱦᱟᱯᱟᱛᱨᱚ ᱥᱟᱶ ᱮ ᱧᱟᱯᱟᱢ ᱮᱱᱟ ᱟᱨ ᱑᱙᱖᱖ ᱠᱷᱚᱱ ᱑᱙᱘᱕ ᱫᱷᱟᱹᱵᱤᱡ ᱟᱡ ᱴᱷᱮᱫ ᱠᱷᱚᱱ ᱳᱰᱤᱥᱤ ᱮᱱᱮᱡ ᱮ ᱪᱮᱫ ᱮᱱᱟ ᱾   ᱟᱡ ᱮᱴᱟᱜ ᱧᱩᱛᱩᱢᱟᱱ ᱜᱩᱨᱩ ᱡᱮᱢᱚᱱ ᱺ ᱚᱢᱵᱩ ᱥᱤᱝ, ᱱᱚᱨᱮᱱᱫᱨᱚ ᱠᱩᱢᱟᱨ , ᱞᱚᱞᱤᱛ ᱥᱟᱥᱛᱨᱤ ᱮᱢᱟᱱ ᱠᱚᱴᱷᱮᱫ ᱦᱚᱸ ᱮᱱᱮᱡ ᱮ ᱪᱮᱫ ᱟᱠᱟᱫ-ᱟ ᱾
ᱨᱟᱱᱤ ᱫᱤᱥᱚᱢ ᱟᱨ ᱫᱤᱥᱚᱢ ᱵᱟᱦᱨᱮ ᱥᱟᱱᱟᱢ ᱞᱮᱠᱟᱱᱟᱜ ᱥᱮᱬᱟ ᱞᱟᱠᱪᱟᱨᱟᱱ ᱪᱷᱟᱢᱰᱟ ᱨᱮ ᱟᱡᱟᱜ ᱦᱩᱱᱟᱹᱨ ᱮ ᱥᱚᱫᱚᱨ ᱟᱠᱟᱫ-ᱟ ᱾ ᱟᱡᱟᱜ ᱮᱱᱮᱡ ᱭᱩ ᱮᱥ, ᱨᱚᱥᱤᱭᱟ, ᱟᱨ ᱟᱭᱢᱟ ᱭᱩᱨᱳᱯ ᱫᱤᱥᱚᱢ ᱨᱮᱠᱚ ᱥᱟᱨᱦᱟᱣ ᱟᱠᱟᱫ-ᱟ ᱾ ᱑᱙᱗᱘ ᱥᱟᱞ ᱨᱮ ᱟᱡ ᱡᱟᱶᱟᱭ ᱠᱚᱞᱠᱟᱛᱟᱭ ᱵᱚᱫᱚᱞ ᱮᱱ ᱛᱟᱭᱚᱢ ᱟᱡ ᱦᱚᱸ ᱚᱱᱰᱮ ᱪᱟᱞᱟᱣ ᱮᱱᱟᱭ ᱟᱨ ᱥᱟᱱᱥᱠᱨᱩᱛᱤᱠ ᱥᱨᱮᱭᱚᱥᱠᱚᱨ ᱨᱮᱱᱟᱜ ᱫᱤᱥᱟᱹ ᱩᱫᱩᱜᱤᱡ ᱟᱺᱜᱤᱵᱷᱟᱨ-ᱮ ᱜᱚᱜ ᱠᱮᱫᱟ, ᱦᱟᱞᱮᱜᱮ ᱒᱐᱑᱓ ᱨᱮ ᱡᱚᱠᱷᱚᱱ ᱟᱡ ᱗᱔ ᱥᱟᱞ ᱩᱢᱮᱨ ᱨᱮᱦᱚᱸ ᱟᱡᱟᱜ ᱮᱱᱮᱡ ᱨᱮᱱᱟᱜ ᱦᱩᱱᱟᱹᱨ ᱮ ᱥᱚᱫᱚᱨ ᱞᱮᱫᱟ ᱾
ᱫᱩᱨᱜᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱫᱩᱨᱜᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱪᱷᱤᱸᱫᱽᱣᱟᱲᱟ ᱨᱮ ᱢᱮᱱᱟᱜ ᱢᱤᱫ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱫᱩᱨᱜᱽ, ᱵᱷᱤᱞᱟᱭ ᱥᱚᱦᱚᱨ ᱟᱨ ᱚᱱᱟ ᱥᱩᱨᱥᱩᱯᱩᱨ ᱴᱚᱴᱷᱟ ᱨᱮ ᱠᱟᱹᱢᱤᱭᱟ ᱾ ᱫᱩᱨᱜᱽ ᱡᱚᱸᱠᱥᱚᱱ ᱫᱚ ᱮᱛᱚᱢ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ ᱱᱮᱴᱣᱟᱨᱠ ᱨᱮ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱨᱮᱞᱣᱮ ᱡᱚᱸᱠᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱦᱟᱵᱽᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱞᱟᱭᱤᱱ ᱨᱮ ᱟᱹᱰᱤ ᱢᱩᱬ ᱟᱨ ᱞᱟᱹᱠᱛᱤᱭᱟᱱ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱯᱟᱥᱮᱱᱡᱚᱨ ᱥᱮᱵᱟ ᱨᱮᱫᱚ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ 'ᱮ' ᱜᱨᱮᱰ ᱥᱴᱮᱥᱚᱱ ᱠᱟᱱᱟ ᱾
ᱱᱟᱜᱟᱢ
ᱫᱩᱨᱜᱽ ᱨᱮᱞᱣᱮ ᱥᱴᱮᱥᱚᱱ ᱫᱚ ᱑᱘᱙᱑ ᱥᱟᱞ ᱨᱮ ᱟᱡᱟᱜ ᱠᱟᱹᱢᱤ ᱮᱦᱚᱵ ᱠᱮᱜᱼᱟ ᱾ ᱫᱩᱨᱜᱽ ᱫᱚ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱨᱮᱱᱟᱜ ᱱᱟᱜᱽᱯᱩᱨ-ᱟᱥᱟᱱᱥᱳᱞ ᱢᱩᱬ ᱞᱟᱭᱤᱱ ᱫᱚ ᱑᱘᱙᱑ ᱥᱟᱞ ᱨᱮ ᱦᱮᱡ ᱞᱮᱱ ᱛᱟᱦᱮᱸᱫ, ᱯᱩᱭᱞᱩ ᱫᱷᱟᱹᱣ ᱫᱩᱨᱜᱽ ᱥᱴᱮᱥᱚᱱ ᱫᱚ ᱫᱟᱯᱟᱞᱟ ᱾ ᱑᱘᱙᱐ ᱥᱟᱞ ᱨᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱠᱨᱚᱥ-ᱠᱚᱱᱴᱨᱤ ᱦᱟᱵᱽᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱞᱟᱭᱤᱱ, ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱡᱤᱞᱤᱧ ᱟᱨ ᱟᱹᱰᱤ ᱞᱟᱹᱠᱛᱤᱭᱟᱱ ᱰᱟᱦᱟᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱱᱚᱣᱟ ᱫᱚ ᱫᱩᱨᱜᱽ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱥᱮᱱᱚᱜᱼᱟ ᱾
᱔ ᱯᱷᱮᱵᱽᱣᱟᱨᱤ ᱑᱙᱕᱙ ᱥᱟᱞ ᱨᱮ ᱡᱷᱤᱡ ᱥᱟᱹᱜᱩᱱ ᱠᱮᱜᱼᱟ ᱵᱷᱤᱞᱟᱭ ᱥᱴᱤᱞ ᱯᱞᱟᱸᱴ ᱫᱚ ᱫᱩᱨᱜᱽ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱞᱟᱹᱠᱛᱤ ᱵᱟᱲᱦᱟᱣ ᱠᱮᱜᱼᱟ ᱪᱮᱫᱟᱜ ᱪᱮ ᱱᱚᱸᱰᱮ ᱠᱷᱚᱱ ᱜᱮ ᱯᱟᱥᱮᱱᱡᱚᱨᱟᱜ ᱦᱮᱡ ᱥᱮᱱ ᱟᱹᱰᱤ ᱧᱟᱢ ᱠᱮᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱩᱨᱜᱽ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱨᱟᱭᱯᱩᱨ ᱨᱮᱞᱣᱮ ᱠᱷᱚᱸᱰ ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱟᱠᱵᱚᱨ ᱨᱮᱱ ᱟᱨᱮ ᱨᱚᱛᱱᱱᱚ
ᱥᱤᱧᱚᱛ ᱨᱮᱱ ᱢᱟᱨᱟᱝ ᱵᱟᱫᱽᱥᱟ ᱟᱠᱵᱚᱨ ᱟᱡ ᱟᱞᱵᱩᱫᱟᱦᱟ ᱜᱮ ᱛᱟᱦᱮᱸ ᱠᱟᱱ ᱨᱮ ᱦᱚᱸ ᱱᱟᱜᱟᱢᱤᱭᱟ., ᱪᱤᱛᱟ.ᱨᱤᱭᱟ., ᱵᱤᱜ-ᱪᱟ.ᱨᱠᱚ, ᱫᱷᱚᱨᱚᱢ ᱜᱩᱨᱩ, ᱠᱟᱨᱤᱜᱚᱞ ᱛᱟᱦᱟ ᱦᱩᱜ-ᱫᱤᱥᱤᱭᱟ. ᱜᱟ.ᱠᱩᱲᱤᱭᱟ. ᱠᱚᱭᱤᱡ ᱵᱟ.ᱥᱩᱛᱤᱭᱟ.ᱭ ᱛᱟᱦᱮᱸ ᱦᱚᱸᱭ ᱛᱟᱦᱮᱸ ᱠᱟᱱᱟ | ᱞᱟ.ᱭ ᱟᱠᱚ ᱵᱟᱝᱢᱟ ᱟᱠᱵᱚᱨ ᱟᱜ ᱨᱟᱡᱽ ᱫᱚᱨᱵᱟᱨ ᱨᱮ ᱱᱚᱝᱠᱟᱱ ᱟᱨᱮ ᱡᱚᱱᱟ ᱜᱟ.ᱠᱩᱲᱤᱭᱟ. ᱠᱚ ᱛᱟᱦᱮᱸ ᱠᱟᱱᱟ ᱛᱟᱭᱚᱢ ᱫᱟᱨᱟᱢ ᱩᱱᱠᱩ ᱜᱮ ᱟᱠᱵᱚᱨ ᱨᱮᱱ ᱟᱨᱮ ᱨᱚᱛᱱᱱᱚ ᱢᱮᱱᱛᱮ ᱠᱚ ᱵᱤᱠᱟᱹᱣ ᱮᱱᱟ ।
ᱟ.ᱵᱩᱞ ᱯᱷᱚᱚᱞ
ᱱᱟᱜᱟᱢᱤᱭᱟ. ᱟ.ᱵᱩᱞ ᱯᱷᱚᱡᱚᱞ ᱜᱮ ᱟᱠᱵᱚᱨ ᱟᱜ ᱥᱟᱥᱚᱱ ᱚᱠᱛᱚ ᱨᱮ ᱟᱥᱚᱞ ᱜᱷᱚᱴᱱᱟ ᱠᱚᱭ ᱚᱞ ᱫᱚᱦᱚ ᱞᱮᱫᱼᱟ| ᱱᱩᱭ ᱜᱮ ᱟᱠᱵᱚᱨᱱᱟᱢᱟ ᱟᱨ ᱟᱭᱤᱱ-ᱤ-ᱟᱠᱵᱚᱨᱤ ᱫᱚᱭ ᱚᱞ ᱞᱮᱫᱼᱟ| ᱱᱩᱭ ᱟᱜ ᱡᱟᱱᱟᱢ ᱫᱚ ᱟᱜᱜᱽᱨᱟ ᱨᱮ ᱦᱩᱭ ᱞᱮᱱᱟ|
ᱯᱷᱟ.ᱭᱡᱤ
ᱯᱷᱟ.ᱭᱡᱤ ᱫᱚᱭ ᱛᱟᱦᱮᱸ ᱠᱟᱱᱟ ᱟ.ᱵᱩᱞ ᱯᱷᱚᱡᱚᱞ ᱨᱮᱱ ᱵᱚᱭᱦᱟ ᱾ ᱱᱩᱭ ᱜᱮ ᱤᱨᱟᱱᱤ ᱯᱟ.ᱨᱥᱤ ᱛᱮ ᱚᱱᱚᱲᱦᱮ ᱚᱞ ᱮᱫ ᱠᱟᱱ ᱛᱟᱦᱮᱱᱟ ᱟᱨ ᱱᱩᱭ ᱜᱮ ᱟᱡ ᱨᱮᱱ ᱜᱤᱫᱽᱨᱟ. ᱞᱟ.ᱜᱤᱫ ᱮᱞᱠᱷᱟ ᱢᱟᱪᱮᱛ ᱢᱮᱱᱛᱮ ᱵᱟᱦᱟᱞ ᱞᱮᱫᱮᱭᱟ| ᱥᱷᱮᱠ ᱟᱞ-ᱯᱷᱮᱡᱟ ᱟᱜ ᱦᱚᱦᱚ ᱧᱩᱭᱩᱢ ᱯᱷᱟ.ᱭᱡᱤ ᱫᱚ ᱛᱟᱞᱱᱟ ᱡᱩᱜᱽ ᱨᱮᱱ ᱤᱨᱟᱱᱤ ᱚᱱᱚᱲᱦᱤᱭᱟ.ᱭ ᱛᱟᱦᱮᱸ ᱠᱟᱱᱟ ।
ᱟᱵᱽᱫᱩᱥ ᱨᱚᱦᱤᱢ ᱠᱷᱟᱱ-ᱤ-ᱠᱷᱟᱱ
ᱨᱚᱦᱤᱢ ᱫᱚ ᱢᱤᱫᱴᱟᱹᱝ ᱜᱟ.ᱠᱩᱲ ᱚᱱᱚᱲᱦᱤᱭᱟ.ᱭ ᱛᱟᱦᱮᱸ ᱠᱟᱱᱟ ᱟᱨ ᱟᱠᱵᱚᱨ ᱨᱮᱱ ᱫᱩᱜ ᱫᱟᱨᱟᱢᱤᱡ ᱵᱚᱭᱨᱟᱢ ᱠᱷᱟᱱ ᱨᱮᱱ ᱦᱚᱯᱚᱱ ᱮ ᱛᱟᱦᱮ ᱠᱟᱱᱟ ।
ᱛᱟᱱ ᱥᱮᱱ
ᱚᱱᱚᱲᱦᱤᱭᱟ. ᱛᱟᱱ ᱥᱮᱱ ᱟᱠᱵᱚᱨ ᱟᱜ ᱨᱟᱡᱽ ᱫᱚᱨᱵᱟᱨ ᱨᱤᱱᱤᱡ ᱥᱮᱨᱮᱧ ᱜᱟ.ᱠᱩᱲᱤᱭᱟ.ᱭ ᱛᱟᱦᱮᱸ ᱠᱟᱱᱟ | ᱥᱮᱨᱮᱧ ᱨᱮᱱ ᱯᱟᱨᱜᱟᱱᱟ ᱛᱟᱱ ᱥᱮᱱ ᱟᱜ ᱱᱟᱝᱜᱽᱨᱟᱦᱟ ᱜᱚᱣᱟᱞᱤᱭᱟᱨ ᱨᱮ ᱞᱟ.ᱭ ᱟᱠᱚ ᱵᱟᱝᱢᱟ ᱜᱤᱫᱽᱨᱟ.ᱣᱟᱜ  ᱨᱟᱜ ᱨᱮ ᱦᱚᱸ ᱥᱮᱨᱮᱧ ᱨᱟᱦᱟ ᱨᱟᱣᱟᱜᱚᱜ-ᱟ | fuck putin
ᱵᱤᱨᱵᱚᱞ
ᱡᱟᱭ ᱡᱩᱜᱽ ᱟ.ᱠᱤᱞᱟᱱ ᱨᱟᱡᱟ ᱵᱤᱨᱵᱚᱞ ᱫᱚ ᱟᱠᱵᱚᱨ ᱨᱮᱱ ᱥᱚᱥᱚᱞᱦᱟᱭᱤᱡ-ᱮ ᱛᱟᱦᱮᱸ ᱠᱟᱱᱟ । ᱟᱠᱵᱚᱨ ᱥᱟᱶ ᱛᱮᱱᱟᱜ ᱞᱟᱸᱫᱟ ᱞᱟᱸᱫᱟ ᱠᱟ.ᱦᱱᱤ ᱠᱚ ᱛᱮᱦᱮᱧ ᱦᱚᱸ ᱠᱚ ᱞᱟ.ᱭ ᱜᱮᱭᱟ । ᱵᱤᱨᱵᱚᱞ ᱢᱤᱫᱴᱟᱹᱝ ᱚᱱᱚᱲᱦᱤᱭᱟ. ᱦᱚᱸᱭ ᱛᱟᱦᱮᱸ ᱠᱟᱱᱟ । ᱵᱨᱚᱦᱢᱚ ᱧᱩᱛᱩᱢ ᱛᱮ ᱱᱩᱭ ᱟ.ᱰᱤ ᱟᱭᱢᱟ ᱚᱱᱚᱲᱦᱮ ᱠᱚᱭ ᱚᱞ ᱞᱮᱫᱼᱟ ᱡᱟᱦᱟ ᱫᱚ ᱱᱤᱛᱚᱜ ᱨᱟᱡᱟᱥᱛᱷᱟᱱ ᱨᱮᱱᱟᱜ ᱵᱷᱚᱨᱚᱛ ᱯᱩᱨ ᱨᱟᱠᱷᱟ ᱫᱚᱦᱚ ᱟᱠᱟᱱᱟ ।
ᱴᱚᱰᱟᱨᱢᱚᱞ
ᱴᱚᱪᱟᱨᱢᱚᱞ ᱟᱠᱵᱚᱨ ᱨᱮᱱ ᱜᱩᱱᱰᱤ ᱟᱨ ᱠᱟ.ᱣᱰᱤ ᱢᱚᱱᱛᱨᱤᱭᱮ ᱛᱟᱦᱮᱸ ᱠᱟᱱᱟ। ᱱᱩᱭᱜᱮ ᱦᱟᱥᱟ ᱡᱚᱠᱷᱟᱭ ᱞᱟ.ᱜᱤᱫ ᱡᱚᱠᱷᱟ ᱦᱚᱨᱟᱭ ᱛᱮᱭᱟᱨ ᱞᱮᱫᱼᱟ । ᱟᱠᱵᱚᱨ ᱟᱜ ᱨᱟᱡᱚᱥᱴᱷᱤ ᱨᱮ ᱫᱚ ᱱᱩᱭ ᱜᱮ ᱡᱚᱠᱷᱟᱭᱮᱫ ᱛᱟᱦᱮᱱᱟ । ᱩᱛᱛᱚᱨ ᱯᱨᱚᱫᱮᱥᱷ ᱨᱮᱱᱟᱜ ᱢᱤᱫ ᱮᱥᱠᱟᱨ ᱜᱩᱱᱰᱤ ᱪᱮᱪᱮᱫ ᱛᱟᱞᱢᱟ ᱫᱚ ᱱᱩᱭ ᱟᱜ ᱧᱩᱛᱩᱢ ᱨᱮ ᱜᱮ ᱫᱚᱦᱚ ᱟᱠᱟᱱᱟ ᱾ ᱴᱚᱰᱟᱨᱢᱚᱞ ᱵᱷᱩᱞᱮᱠᱷ ᱪᱮᱪᱮᱫ ᱛᱟᱞᱢᱟ ᱢᱮᱱᱛᱮ, ᱚᱠᱟ ᱨᱮ ᱫᱚ ᱟᱭᱤ.ᱮ.ᱮᱥ , ᱟᱭᱤ.ᱯᱤ.ᱮᱥ ᱮᱢᱟᱱ ᱮᱴᱟᱜ  ᱜᱩᱱᱰᱤ ᱠᱟ.ᱢᱭᱟ. ᱥᱤᱠᱷᱱᱟ.ᱛ ᱠᱚ ᱦᱟᱛᱟᱣ ᱡᱚᱝ ᱠᱟᱱᱟ ।
ᱨᱟᱡᱟ ᱢᱟᱱᱥᱤᱝ
ᱟᱠᱵᱚᱨ ᱟᱜ ᱯᱷᱟ.ᱫᱽ ᱨᱮᱱ ᱢᱟᱨᱟᱝ ᱥᱮᱱᱟᱯᱚᱛᱤ (ᱡᱚᱭᱯᱩᱨ) ᱨᱮᱱ ᱨᱟᱡᱽᱯᱩᱛ ᱨᱟᱡᱟᱭ ᱛᱟᱦᱮᱸ ᱠᱟᱱᱟ, ᱱᱩᱭ ᱨᱮᱱ ᱢᱤᱥᱨᱟ ᱡᱚᱫᱷᱟᱵᱟᱭ ᱜᱮ ᱟᱠᱵᱚᱨ ᱤᱡ ᱯᱟᱴ ᱨᱟ.ᱱᱤ ᱟᱨᱵᱟᱝ ᱢᱩᱲᱩᱛ ᱨᱟᱹᱱᱤ ᱛᱟᱦᱮᱸ ᱠᱟᱱᱟ ।
ᱯᱷᱚᱠᱤᱨ ᱟᱡᱤᱣᱩᱫᱽ ᱫᱤᱱ
ᱟᱡᱤᱣᱩᱫᱽ ᱫᱤᱱ ᱫᱚ ᱟᱠᱵᱚᱨ ᱵᱟᱫᱽᱥᱟ ᱨᱮᱱ ᱥᱚᱥᱚᱞᱦᱟᱭᱤᱡ-ᱮ ᱛᱟᱦᱮᱸ ᱠᱟᱱᱟ |
ᱢᱚᱞᱞᱟ ᱫᱚ ᱯᱤᱣᱡᱟ
ᱢᱚᱞᱞᱟ ᱫᱚ ᱯᱤᱣᱡᱟ ᱦᱚ ᱟᱠᱵᱚᱨ ᱵᱟᱫᱽᱥᱟ ᱨᱮᱱ ᱥᱚᱥᱚᱞᱦᱟᱭᱤᱡ-ᱮ ᱛᱟᱦᱮ ᱠᱟᱱᱟ | ᱛᱷᱚᱠ:ᱱᱟᱜᱟᱢ polska gurom
ᱥᱤᱧᱚᱛ ᱨᱮ ᱛᱤᱨᱞᱟᱹ
ᱱᱟᱜᱟᱢ
ᱵᱟᱹᱲᱛᱤ ᱞᱮᱠᱟᱛᱮ ᱛᱤᱨᱞᱟᱹ ᱠᱚᱣᱟᱜ ᱴᱷᱟᱶ ᱨᱮᱭᱟᱜ ᱪᱟᱨᱪᱟ ᱨᱮ ᱦᱟᱹᱡᱩᱜ ᱥᱟᱶᱦᱮᱫ ᱨᱮᱭᱟᱜ ᱡᱷᱚᱞᱚᱠ ᱫᱚ ᱟᱹᱰᱤ ᱠᱚᱢ ᱜᱮᱭᱟ ᱾ ᱮᱨᱟ ᱟᱜ ᱢᱩᱬᱩᱛ ᱫᱷᱚᱨᱚᱢ ᱫᱚ ᱟᱡᱤᱡ ᱡᱤᱛᱟᱹ ᱟᱜ ᱥᱮᱵᱟ ᱡᱚᱛᱚᱱ ᱥᱟᱶ ᱜᱮ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜᱼᱟ ᱾
ᱯᱟᱹᱦᱤᱞ ᱥᱤᱧᱚᱛ ᱺ-
ᱯᱚᱸᱰᱤᱛ ᱠᱚᱣᱟᱜ ᱢᱟᱱᱟᱣ ᱢᱮᱱᱟᱜᱼᱟ ᱡᱮ ᱯᱟᱹᱦᱤᱞ ᱥᱤᱧᱚᱛ ᱨᱮᱫᱚ ᱛᱤᱨᱞᱟᱹ ᱠᱚᱣᱟᱜ ᱡᱤᱭᱚᱱ ᱨᱮ ᱡᱚᱛᱚ ᱴᱷᱟᱶ ᱨᱮᱜᱮ ᱠᱚᱲᱟ ᱦᱚᱯᱚᱱ ᱠᱚ ᱥᱟᱶ ᱵᱟᱨᱟᱵᱟ.ᱨᱤ ᱦᱚᱠ ᱛᱟᱦᱮᱸ ᱠᱟᱱᱟ ᱾ ᱤᱠᱷᱟᱹᱱ ᱛᱤᱱᱟᱹᱝ ᱜᱟᱱ ᱯᱚᱸᱰᱤᱛ ᱠᱚᱣᱟᱜ ᱩᱭᱦᱟᱹᱨ ᱱᱚᱡᱚᱨ ᱫᱚ ᱱᱚᱣᱟ ᱠᱷᱚᱱ ᱩᱞᱴᱟᱹ ᱜᱮᱭᱟ ᱾ ᱯᱚᱛᱚᱧᱡᱚᱞᱤ ᱟᱨ ᱠᱟᱛᱭᱟᱭᱚᱱ ᱞᱮᱠᱟᱱ ᱯᱟᱹᱦᱤᱞ ᱨᱚᱱᱚᱲᱤᱭᱟᱹ ᱠᱤᱱᱟᱜ ᱢᱮᱱ ᱞᱮᱠᱟ ᱛᱮᱫᱚ ᱮᱛᱚᱦᱚᱵ ᱵᱚᱭᱫᱤᱠ ᱱᱟᱝ ᱨᱮᱫᱚ ᱛᱤᱨᱞᱟᱹ ᱠᱚᱦᱚᱸ ᱥᱮᱪᱮᱫ ᱠᱚ ᱮᱢᱟ ᱟᱠᱚ ᱠᱟᱱ ᱛᱟᱦᱮᱸᱫ ᱾ ᱨᱤᱜᱽᱵᱮᱫᱤᱠ ᱞᱟᱠᱪᱟᱨ ᱱᱚᱣᱟᱭ ᱞᱟᱹᱭᱟ ᱫᱚ ᱛᱤᱨᱞᱟᱹ ᱠᱚᱣᱟᱜ ᱜᱚᱝ/ᱵᱟᱯᱞᱟ ᱫᱚ ᱡᱩᱣᱟᱹᱱ ᱡᱩᱦᱩ ᱠᱮᱴᱮᱡ ᱠᱟᱛᱮ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱟᱨ ᱟᱠᱚ ᱨᱤᱱ ᱡᱟᱶᱟᱭ/ᱡᱤᱛᱟᱹ ᱵᱟᱪᱷᱚᱱ ᱞᱟᱹᱜᱤᱫ ᱦᱚᱸ ᱯᱷᱩᱨᱜᱟᱹᱞ ᱠᱚ ᱛᱟᱦᱮᱸ ᱠᱟᱱᱟ ᱾ ᱨᱤᱜᱽᱵᱮᱫᱽ ᱟᱨ ᱩᱯᱚᱱᱤᱥᱚᱫᱽ ᱞᱮᱠᱟᱱ ᱯᱩᱛᱷᱤ ᱨᱮ ᱟᱹᱰᱤᱜᱟᱱ ᱥᱟᱹᱫᱷᱩ ᱟᱨ ᱥᱚᱸᱛ ᱛᱤᱨᱞᱟᱹ ᱠᱚ ᱤᱫᱤ ᱠᱟᱛᱮᱭ ᱞᱟᱹᱭᱟ ᱡᱟᱦᱟᱸ ᱨᱮᱫᱚ ᱜᱟᱨᱜᱤ ᱟᱨ ᱢᱚᱭᱛᱨᱤᱭᱤ ᱟᱜ ᱧᱩᱛᱩᱢ ᱚᱞᱼᱛᱚᱞ ᱢᱮᱱᱟᱜᱼᱟ ᱾
ᱯᱟᱹᱦᱤᱞ ᱥᱤᱧᱚᱛ ᱨᱮ ᱛᱤᱱᱟᱹᱝ ᱜᱟᱱ ᱥᱟᱢᱨᱟᱡᱽ ᱨᱮᱫᱚ ᱱᱚᱜᱚᱨᱵᱚᱫᱷᱩ (ᱱᱟᱜᱟᱨ ᱨᱤᱱᱤᱡ ᱵᱟᱹᱦᱩ) ᱞᱟᱹᱭ ᱞᱟᱠᱪᱟᱨ ᱛᱟᱦᱮᱸ ᱠᱟᱱᱟ ᱾ ᱛᱤᱨᱞᱟᱹ ᱠᱚ ᱛᱟᱞᱟ ᱨᱮ ᱱᱟᱜᱟᱨᱵᱚᱫᱷᱩ ᱟᱜ ᱛᱷᱟᱯᱚᱱ ᱥᱚᱱᱢᱟᱱ ᱞᱟᱹᱜᱤᱫ ᱦᱮᱯᱨᱟᱣ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱾ ᱟᱢᱨᱚᱯᱟᱞᱤ ᱱᱟᱜᱟᱨᱵᱚᱫᱷᱩ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱢᱟᱨᱟᱝ ᱫᱟᱹᱭᱠᱟᱹ ᱛᱟᱦᱮᱸ ᱟᱠᱟᱱᱟ ᱾
ᱯᱚᱲᱦᱚᱱ ᱞᱮᱠᱟᱛᱮ ᱮᱛᱚᱦᱚᱵ ᱵᱚᱭᱫᱤᱠ ᱱᱟᱝ ᱨᱮ ᱛᱤᱨᱞᱟᱹᱠᱚᱦᱚᱸ ᱵᱟᱨᱟᱵᱟᱹᱨᱤ ᱦᱚᱠ ᱟᱨ ᱚᱫᱷᱤᱠᱟᱨ ᱠᱚ ᱧᱟᱢᱮᱫ ᱛᱟᱦᱮᱸᱫ ᱾ ᱚᱱᱠᱟ ᱫᱚ ᱛᱟᱭᱚᱢ ᱛᱮ (about 500 BC) ᱩᱱᱩᱭᱦᱟᱹᱨ (ᱵᱟᱹᱲᱛᱤ ᱞᱮᱠᱟ ᱛᱮᱫ ᱢᱚᱱᱩᱥᱢᱨᱩᱛᱤ) ᱠᱷᱟᱹᱛᱤᱨ ᱜᱮ ᱛᱤᱨᱞᱟᱹ ᱠᱚᱣᱟᱜ ᱦᱟᱞᱚᱛ ᱫᱚ ᱦᱩᱡᱩᱲᱚᱜ ᱥᱮᱫ ᱢᱚᱦᱰᱟ ᱮᱱᱟ ᱾ ᱟᱨ ᱵᱟᱵᱚᱨ ᱟᱨ ᱢᱩᱜᱚᱞ ᱥᱟᱢᱨᱟᱡᱽ ᱨᱤᱱ ᱤᱥᱞᱟᱢᱤᱭᱟᱹ ᱡᱷᱟᱯᱴᱟᱣ ᱥᱟᱶᱛᱮ ᱟᱨ ᱤᱱᱟᱹ ᱛᱟᱭᱚᱢ ᱤᱥᱟᱭᱭᱚᱛ ᱜᱮ ᱛᱤᱨᱞᱟᱹ ᱠᱚᱣᱟᱜ ᱯᱷᱩᱨᱜᱟᱹᱞ ᱟᱨ ᱚᱫᱷᱤᱠᱟᱨ ᱫᱚᱭ ᱢᱟᱞᱚᱴ ᱛᱷᱩᱠᱟᱹᱢ ᱩᱛᱟᱹᱨ ᱠᱮᱫᱼᱟ ᱾
ᱱᱤᱛᱚᱜ ᱡᱮᱱ ᱫᱷᱚᱨᱚᱢ ᱞᱮᱠᱟᱱ ᱥᱚᱞᱦᱮᱭᱟᱹ ᱦᱩᱞᱥᱟᱹᱞ ᱛᱤᱨᱞᱟᱹ ᱠᱚᱫᱚ ᱫᱷᱚᱨᱚᱢ ᱛᱷᱟᱱ ᱠᱚᱨᱮ ᱥᱮᱞᱮᱫᱚᱜ ᱨᱮᱭᱟᱜ ᱫᱟᱣ ᱮ ᱪᱟᱞ ᱟᱠᱟᱣᱟᱫ ᱠᱚᱣᱟ ᱾ ᱵᱷᱟᱨᱚᱛ ᱨᱮ ᱛᱤᱨᱞᱟᱹ ᱠᱚᱫᱚ ᱞᱤᱪᱟᱹᱲ ᱵᱮᱵᱷᱟᱨ ᱟᱨ ᱚᱲᱟᱜ ᱨᱮ ᱮᱥᱮᱫ ᱠᱟᱛᱮ ᱛᱟᱦᱮᱸᱱ ᱫᱷᱟᱹᱵᱤᱡ ᱜᱮ ᱥᱟᱢᱟᱝ ᱛᱮ ᱦᱩᱭ ᱟᱠᱚᱣᱟ ᱾ ᱢᱮᱱ ᱟᱠᱚ ᱚᱛᱮ ᱜᱤᱫᱽᱨᱟᱹ ᱵᱟᱯᱞᱟ ᱫᱚ ᱛᱩᱨᱩᱭ ᱟᱱᱟᱜ ᱥᱚᱛᱟᱵᱽᱫᱷᱤ ᱠᱷᱚᱱ ᱮᱛᱚᱦᱚᱵ ᱦᱮᱡ ᱟᱹᱜᱩ ᱟᱠᱟᱱᱟ ᱾
ᱛᱟᱞᱟ ᱡᱩᱜᱽ ᱱᱟᱝ ᱺ-
ᱥᱟᱶᱛᱟ ᱨᱮ ᱵᱷᱟᱨᱚᱛᱤᱭᱟᱹ ᱠᱚᱣᱟᱜ ᱦᱟᱞᱚᱛ ᱨᱮ ᱛᱟᱞᱟᱡᱩᱜᱽ ᱱᱟᱝ ᱨᱮ ᱟᱨ ᱦᱚᱸ ᱵᱟᱹᱲᱛᱤ ᱞᱟᱛᱟᱨ ᱥᱮᱫ ᱦᱚᱸᱥᱚᱨ ᱟᱬᱜᱚ ᱮᱱᱟ ᱾ ᱛᱤᱱ ᱡᱚᱦᱚᱜ ᱥᱤᱧᱚᱛ ᱨᱮ ᱛᱤᱱᱟᱹᱝ ᱜᱟᱱ ᱥᱟᱶᱛᱟ ᱨᱮᱫᱚ ᱥᱚᱛᱤ ᱯᱨᱚᱛᱷᱟ, ᱜᱤᱫᱽᱨᱟᱹ ᱵᱟᱯᱞᱟ ᱟᱨ ᱨᱟᱺᱰᱤ ᱠᱚᱣᱟᱜ ᱫᱚᱦᱲᱟ ᱵᱟᱯᱞᱟ ᱨᱮ ᱥᱟᱶᱛᱟᱨᱤ ᱡᱤᱭᱚᱱ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱜᱮ ᱵᱮᱱᱟᱣ ᱦᱩᱭ ᱟᱠᱟᱱ ᱛᱟᱦᱮᱸᱱ ᱾ ᱥᱤᱧᱚᱛᱤᱭᱟᱹ ᱩᱯᱢᱟᱦᱟᱫᱤᱯ ᱨᱮ ᱛᱩᱲᱩᱠ ᱠᱚᱣᱟᱜ ᱡᱤᱛᱠᱟᱹᱨ ᱜᱮ ᱯᱚᱨᱫᱟ ᱯᱨᱚᱛᱷᱟ ᱫᱚ ᱥᱤᱧᱚᱛᱤᱭᱟᱹ ᱥᱟᱶᱛᱟ ᱨᱮᱭ ᱟᱹᱜᱩ ᱠᱮᱫᱼᱟ ᱾ ᱨᱟᱡᱚᱥᱛᱟᱱ ᱨᱤᱱ ᱨᱟᱡᱽᱯᱩᱛ ᱠᱚ ᱴᱷᱮᱱ ᱫᱚ ᱡᱚᱣᱦᱚᱨ ᱨᱮᱭᱟᱜ ᱯᱨᱚᱛᱷᱟ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮᱭᱟᱜ ᱛᱤᱱᱟᱹᱝ ᱜᱟᱱ ᱴᱚᱴᱷᱟ ᱨᱮᱫᱚ ᱫᱮᱵᱽᱫᱟᱹᱥᱤ ᱟᱨᱵᱟᱝ ᱢᱩᱫᱽᱨᱤ ᱠᱚᱨᱤᱱ ᱛᱤᱨᱞᱟᱹ ᱠᱚ ᱥᱟᱶ ᱫᱚ ᱦᱚᱲᱢᱚ ᱱᱟᱦᱟᱪᱟᱨ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱾ ᱟᱹᱵᱤᱜᱟᱱ ᱵᱟᱯᱞᱟᱜ ᱨᱮᱭᱟᱜ ᱨᱤᱛ ᱦᱚᱸ ᱦᱤᱱᱫᱩ ᱠᱷᱮᱛᱨᱤᱭᱚ ᱴᱷᱮᱱ ᱫᱚ ᱟᱹᱰᱤ ᱵᱟᱹᱲᱛᱤ ᱢᱟᱱᱟᱣ ᱵᱟᱛᱟᱣ ᱛᱟᱦᱮᱸ ᱠᱟᱱᱟ ᱾
ᱯᱷᱩᱨᱜᱟᱹᱞ ᱵᱷᱟᱨᱚᱛ
thumb|ᱤᱸᱫᱽᱨᱟ. ᱜᱟᱺᱫᱷᱤ
ᱵᱷᱨᱚᱛᱤᱭᱟᱹ ᱥᱚᱢᱵᱤᱜᱷᱟᱱ ᱨᱮᱭᱟᱜ ᱡᱚᱠᱷᱮᱡ ᱑᱔, ᱑᱕ (᱑) ᱑᱖, ᱓᱙(ᱰᱤ), ᱑᱕ (᱓) ᱕᱑ (A) ᱟᱨ ᱔᱒ ᱞᱮᱠᱟᱛᱮ ᱵᱷᱟᱨᱚᱛᱤᱭᱟᱹ ᱛᱤᱨᱞᱟᱹ ᱠᱚᱫᱚ
ᱚᱠᱛᱚ ᱜᱟᱱᱟᱨ
ᱛᱤᱨᱞᱟᱹ ᱠᱚᱣᱟᱜ ᱦᱟᱞᱚᱛ ᱨᱮ ᱞᱮᱛᱟᱲ ᱟ.ᱨᱩᱯᱷᱮᱨᱟᱣ ᱫᱚ ᱫᱤᱥᱚᱢ ᱨᱤᱱ ᱛᱤᱨᱞᱟᱹ ᱦᱚᱛᱮᱛᱮ ᱠᱚ ᱟᱢᱮᱴ ᱟᱠᱟᱫ ᱞᱟᱯᱷᱟᱝ ᱴᱷᱟᱶ ᱠᱷᱚᱱ ᱜᱮ ᱵᱟᱰᱟᱭ ᱧᱟᱢᱚᱜᱼᱟ ᱾
ᱞᱟᱠᱪᱟᱨ
ᱯᱩᱨᱟᱹ ᱵᱷᱟᱨᱚᱛ ᱨᱮ ᱛᱤᱨᱞᱟᱹ ᱠᱚ ᱥᱟᱹᱲᱤ (ᱦᱚᱲᱢᱚ ᱨᱮᱭᱟᱜ ᱜᱚᱴᱟᱯᱟᱲᱟ ᱜᱷᱮᱨᱟᱣ ᱠᱟᱛᱮ ᱵᱟᱸᱫᱮ ᱮᱫ ᱢᱤᱫ ᱡᱤᱞᱤᱧ ᱠᱤᱪᱨᱤᱫ ᱨᱮᱭᱟᱜ ᱠᱷᱟᱺᱰᱤᱡ) ᱟᱨ ᱥᱟᱞᱣᱟᱨ ᱫᱚᱛᱚ ᱛᱚ ᱦᱚᱨᱚᱜᱟ ᱾ ᱞᱟᱠᱪᱟᱨ ᱞᱮᱠᱟᱛᱮ ᱵᱟᱯᱞᱟ ᱟᱠᱟᱱ ᱛᱤᱨᱞᱟᱹ ᱠᱚᱫᱚ ᱟᱨᱟᱜ ᱴᱤᱠᱞᱤ ᱟᱨ ᱥᱤᱸᱫᱩᱨ ᱠᱚ ᱞᱟᱜᱟᱣᱟ ᱤᱠᱷᱟᱹᱱ ᱱᱟᱦᱟᱜ ᱫᱚ ᱱᱚᱣᱟ ᱛᱤᱨᱞᱟᱹ ᱠᱚᱣᱟᱜ ᱢᱤᱫ ᱯᱷᱮᱥᱳᱱ ᱜᱚ ᱯᱟᱞᱴᱟᱣ ᱟᱠᱟᱱᱟ ᱾
ᱧᱩᱛᱩᱢᱟᱱ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ
ᱵᱟᱰᱚᱦᱤ ᱟᱨ ᱨᱟᱹᱥᱠᱟᱹ ᱨᱚᱢᱚᱡᱽ ᱺ-
ᱮᱢ. ᱮᱥ. ᱥᱩᱵᱵᱩᱞᱚᱠᱥᱢᱤ, ᱜᱚᱸᱜᱩᱵᱟᱭᱤ ᱦᱚᱸᱜᱚᱞ, ᱞᱚᱛᱟ ᱢᱚᱧᱡᱮᱥᱠᱚᱨ ᱟᱨ ᱟᱥᱟ ᱵᱷᱳᱥᱞᱮ, ᱞᱮᱠᱟᱱ ᱥᱮᱨᱮᱧᱤᱭᱟᱹ ᱟᱨ ᱣᱚᱠᱞᱤᱥᱴ ᱟᱨ ᱟᱭᱥᱚᱨᱭᱟ ᱨᱟᱭ ᱞᱮᱠᱟᱱ ᱜᱟᱹᱭᱱᱟᱦᱟᱨ ᱠᱚᱫᱚ ᱵᱷᱟᱨᱚᱛ ᱨᱮ ᱟᱹᱰᱤ ᱵᱟᱹᱲᱛᱤ ᱢᱟᱹᱱ ᱥᱚᱱᱢᱟᱱ ᱠᱚ ᱮᱢᱟ ᱟᱠᱚᱣᱟ ᱾ ᱟᱸᱡᱚᱞᱤ ᱤᱞᱟ ᱢᱮᱱᱚᱱ ᱧᱩᱛᱩᱢᱟᱱ ᱪᱤᱛᱟᱹᱨᱤᱭᱟᱹ ᱠᱷᱚᱱ ᱢᱤᱫ ᱦᱚᱲ ᱠᱟᱱᱟᱭ ᱾
ᱠᱷᱮᱞᱚᱸᱰ ᱺ-
ᱱᱤᱭᱟᱹ ᱦᱟᱹᱞᱤ ᱵᱷᱟᱨᱚᱛ ᱨᱮ ᱠᱷᱮᱞᱚᱸᱰ ᱠᱚᱫᱚ ᱩᱱᱟᱹᱜ ᱱᱟᱯᱟᱭ ᱵᱟᱝ ᱦᱩᱭᱩᱜ ᱠᱟᱱᱟ ᱾ ᱛᱤᱱᱟᱹᱝ ᱜᱟᱱ ᱵᱷᱟᱨᱚᱛᱤᱭᱟᱹ ᱛᱤᱨᱞᱟᱹ ᱠᱚ ᱱᱚᱣᱟ ᱯᱟᱦᱴᱟ ᱨᱮ ᱵᱷᱟᱹᱜᱤ ᱧᱩᱛᱩᱢ ᱠᱚ ᱟᱨᱡᱟᱣ ᱟᱠᱟᱫᱼᱟ ᱾ ᱵᱷᱟᱨᱚᱛ ᱨᱤᱱ ᱛᱤᱱᱟᱹᱝ ᱜᱟᱱ ᱛᱤᱨᱞᱟᱹ ᱠᱷᱮᱞᱚᱸᱰᱤᱭᱟᱸ ᱠᱚ ᱛᱟᱞᱟ ᱨᱮ ᱯᱤ.ᱴᱤ. ᱩᱥᱟ, ᱡᱮ.ᱡᱮ. ᱥᱳᱵᱷᱟ (ᱟᱛᱷᱞᱮᱴᱤᱠᱥ), ᱠᱩᱸᱡᱚᱨᱟᱱᱤ ᱫᱮᱵᱤ (ᱦᱟᱢᱟᱞ ᱛᱩᱞ), ᱰᱟᱭᱱᱟ ᱮᱰᱚᱞᱡᱤ (ᱠᱨᱤᱠᱮᱴ), ᱠᱚᱱᱮᱨᱩ ᱦᱟᱹᱢᱯᱤ (ᱚᱛᱨᱚᱸᱡᱽ), ᱥᱟᱭᱱᱟ ᱱᱮᱦᱣᱟᱞ (ᱵᱮᱰᱢᱤᱱᱴᱚᱱ), ᱟᱨ ᱥᱟᱱᱤᱭᱟ ᱢᱤᱨᱡᱟ ᱥᱮᱞᱮᱫ ᱨᱮ ᱢᱮᱱᱟᱜ ᱠᱚᱣᱟ ᱾ ᱠᱚᱨᱱᱚᱢ ᱢᱟᱞᱮᱥᱣᱚᱨᱤ (ᱦᱟᱢᱟᱞ ᱛᱩᱞ) ᱟᱞᱚᱢᱯᱤᱠ ᱦᱤᱸᱥᱤᱨ (ᱥᱮᱨᱢᱟ ᱒᱐᱐᱐ ᱨᱮ ᱠᱟᱸᱥᱟ ᱦᱤᱸᱥᱤᱨ) ᱡᱤᱛᱠᱟᱹᱨ ᱟᱠᱟᱱᱤᱡ ᱵᱷᱟᱨᱚᱛᱤᱭᱟᱹ ᱛᱤᱨᱞᱟᱹ ᱠᱟᱱᱟᱭ ᱾
ᱨᱟᱡᱽ-ᱟᱹᱨᱤ ᱺ-
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱰᱮ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱷᱚᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱣᱤᱠᱤᱞᱤᱝᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱚᱨᱚᱠ ᱥᱟᱦᱴᱟ🏆 ᱓ ᱛᱷᱚᱠ:ᱥᱟᱹᱠᱷᱭᱟᱹᱛ ᱵᱟᱝ ᱥᱟᱹᱛ ᱟᱠᱟᱱᱟ
ᱟᱞᱩᱞᱤᱱ
ᱟᱞᱩᱞᱤᱢ ᱫᱚ (ᱤᱝᱨᱟᱹᱡᱤᱺ Alulim; ᱥᱩᱢᱮᱨᱤᱭᱟᱱ: 𒀉𒇻𒅆, transliterated: a₂.lu.lim) ᱢᱮᱥᱚᱯᱚᱴᱮᱢᱤᱭᱟ ᱨᱮᱱ ᱢᱤᱫᱴᱮᱱ ᱜᱟᱢ ᱠᱟᱹᱦᱱᱤ ᱨᱟᱡᱟᱭ ᱛᱟᱦᱮᱸᱠᱟᱱᱟ, ᱚᱠᱚᱭ ᱫᱚ ᱢᱟᱱᱶᱟ ᱡᱟᱹᱛ ᱪᱮᱛᱟᱱ ᱨᱮ ᱯᱟᱹᱦᱤᱞᱮ ᱨᱟᱡᱽ ᱞᱮᱱ᱾ ᱩᱱᱤ ᱫᱚ ᱮᱛᱚᱦᱚᱵ ᱵᱚᱸᱥ-ᱵᱩᱫᱟᱹᱹ ᱨᱮ ᱵᱟᱹᱱᱩᱭᱟ, ᱥᱟᱥᱛᱚᱨ ᱥᱟᱠᱟᱢ ᱨᱮ ᱩᱱᱤ ᱧᱩᱛᱩᱢ ᱦᱚᱲ ᱪᱮᱞᱮ ᱜᱮ ᱵᱟᱹᱱᱩᱜ ᱠᱚᱣᱟ᱾ ᱩᱱᱤ ᱫᱚ ᱟᱭᱟᱨᱤᱭᱟᱱ ᱦᱚᱛᱮᱛᱮ ᱜᱩᱱᱟᱹᱱᱤᱡ ᱞᱮᱠᱟᱭ ᱟᱢᱫᱟᱡᱚᱜ ᱠᱟᱱᱟ᱾ ᱩᱱᱤ ᱫᱚ ᱥᱩᱢᱮᱨᱤᱭᱟᱱ ᱨᱟᱡᱟᱣᱟᱜ ᱟᱹᱞᱛᱟᱹ ᱨᱮ ᱵᱟᱰᱟᱭᱚᱜ ᱠᱟᱱᱟ᱾
ᱩᱱᱟ ᱦᱚᱱᱚᱛ
ᱩᱱᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱩᱱᱟ ᱯᱚᱧᱡᱟᱵᱽ ᱦᱚᱥᱤᱭᱟᱨᱯᱩᱨ ᱟᱨ ᱨᱩᱯᱱᱚᱜᱚᱨ ᱦᱚᱱᱚᱛ ᱟᱨ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱠᱟᱝᱜᱽᱲᱟ, ᱦᱚᱢᱤᱨᱯᱩᱨ ᱟᱨ ᱵᱤᱞᱟᱥᱯᱩᱨ ᱦᱚᱱᱚᱛ ᱥᱟᱶ ᱟᱡᱟᱜ ᱥᱤᱢᱟᱹ ᱾ ᱱᱚᱣᱟ ᱮᱞᱟᱠᱟ ᱨᱮ ᱠᱚᱢ ᱵᱩᱨᱩ ᱣᱟᱜ ᱟᱫᱷᱟᱼᱵᱩᱨᱩ ᱢᱮᱱᱟᱜᱼᱟ ᱾ ᱩᱱᱟ ᱨᱮᱱᱟᱜ ᱴᱷᱤᱠᱟᱹᱯᱮ ᱢᱤᱫ ᱢᱩᱬ ᱤᱱᱰᱟᱥᱴᱨᱤ ᱛᱟᱞᱢᱟ ᱞᱮᱠᱟᱛᱮ ᱪᱟᱞᱟᱣ ᱮᱱᱟ ᱟᱨ ᱱᱚᱣᱟ ᱫᱷᱚᱨᱚᱢᱥᱟᱞᱟ ᱥᱚᱦᱚᱨ ᱨᱮ ᱥᱮᱱᱚᱜ ᱠᱚ ᱯᱟᱥᱮᱱᱡᱚᱨ ᱟᱨᱵᱟᱝ ᱠᱩᱞᱞᱩ, ᱢᱟᱱᱟᱞᱤ, ᱡᱣᱟᱞᱟᱢᱩᱠᱷᱤ ᱟᱨ ᱪᱤᱸᱛᱯᱩᱬᱤ ᱞᱮᱠᱟᱱ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱛᱷᱟᱱ ᱞᱟᱹᱜᱤᱫ ᱛᱮ ᱢᱤᱫ ᱯᱟᱨᱚᱜᱽᱢᱟᱱ ᱥᱚᱦᱚᱨ ᱵᱮᱱᱟᱣ ᱮᱱᱟ ᱾
ᱩᱱᱟ ᱨᱮ ᱢᱚᱬᱮ ᱛᱟᱦᱥᱤᱞ ᱢᱮᱱᱟᱜᱼᱟ, ᱡᱮᱞᱮᱠᱟ ᱜᱷᱚᱵᱟᱨᱤ, ᱦᱟᱨᱚᱞᱤ, ᱟᱢᱵᱽ, ᱵᱚᱸᱜᱟᱬᱟ ᱟᱨ ᱩᱱᱟ ᱾
ᱚᱛᱱᱚᱜ
ᱩᱱᱟ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱮᱫ ᱨᱮ ᱢᱮᱱᱟᱜᱼᱟ, ᱚᱠᱚᱭ ᱦᱮᱢᱟᱞ ᱵᱩᱨᱩ ᱨᱤᱱᱤᱡ ᱥᱤᱵᱟᱞᱤᱠ ᱵᱩᱨᱩ ᱢᱤᱫ ᱥᱮᱫᱛᱮ ᱵᱩᱨᱩ ᱢᱮᱱᱟᱜᱼᱟ ᱾ ᱥᱟᱛᱞᱩᱡᱽ ᱜᱟᱰᱟ, ᱥᱟᱦᱛᱚᱞᱟᱭ ᱵᱩᱨᱩ ᱥᱟᱶ ᱥᱮᱱᱚᱜᱼᱟ ᱱᱚᱣᱟ ᱵᱟᱵᱟ ᱵᱟᱞᱟᱠ ᱱᱟᱛᱷ ᱟᱜ ᱢᱚᱱᱫᱤᱨ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱩᱱᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱕᱒᱑,᱑᱗᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱥᱤᱧᱚᱛ ᱨᱮ ᱕᱔᱓ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱓᱓᱘ ᱛᱟᱦᱮᱸᱫ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱘᱘᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱑᱖.᱒᱔% ᱛᱟᱦᱮᱸ ᱠᱟᱱᱟ ᱾ ᱩᱱᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱗᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱘᱗.᱒᱓% ᱢᱮᱱᱟᱜᱼᱟ ᱾
ᱥᱚᱲᱚᱠ
ᱩᱱᱟ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱟᱨ ᱮᱱ.ᱮᱪ.ᱼ ᱒᱒ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱞᱮᱠᱟᱛᱮ ᱢᱤᱫᱴᱟᱝ ᱨᱮᱞᱣᱮ ᱞᱟᱭᱤᱱ ᱛᱮ ᱥᱮᱱᱚᱜᱼᱟ ᱾ ᱩᱱᱟ ᱱᱟᱶᱟ ᱫᱤᱞᱞᱤ ᱠᱷᱚᱱ ᱠᱚᱧᱮ ᱨᱮ ᱓᱗᱕ ᱠᱤᱞᱚᱢᱤᱴᱚᱨ (᱒᱓᱓ ᱢᱤᱞ) ᱟᱨ ᱪᱚᱱᱰᱤᱜᱚᱰ ᱠᱷᱚᱱ ᱑᱒᱐ ᱠᱤᱞᱚᱢᱤᱴᱚᱨ (᱗᱕ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱨᱮᱞ ᱰᱟᱦᱟᱨ
ᱩᱱᱟ ᱥᱚᱦᱚᱨ ᱫᱚ ᱩᱱᱟ ᱦᱤᱢᱟᱪᱚᱞ ᱨᱮᱞᱣᱮ ᱥᱴᱮᱥᱚᱱ ᱤᱫᱤ ᱛᱮ ᱫᱟᱠᱟ ᱠᱚ ᱡᱚᱢᱟ ᱾ ᱱᱚᱣᱟ ᱢᱤᱫ ᱮᱠᱷᱞᱟ ᱵᱨᱳᱰ ᱜᱮᱡᱽ ᱨᱮᱞᱣᱮ ᱞᱟᱭᱤᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱱᱚᱣᱟ ᱯᱩᱨᱟᱹ ᱯᱚᱱᱚᱛ ᱨᱮ ᱢᱤᱫᱴᱟᱝ ᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱱᱟᱝᱜᱚᱞ (ᱯᱚᱧᱡᱟᱵᱽ) ᱠᱷᱚᱱ ᱩᱱᱟ ᱨᱮ ᱵᱚᱞᱚᱱᱟ ᱟᱨ ᱫᱳᱞᱟᱛᱯᱩᱨ ᱞᱟᱹᱜᱤᱫ ᱛᱮ ᱡᱚᱛᱚ ᱰᱟᱦᱟᱨ ᱥᱮᱱᱚᱜᱼᱟ ᱾ ᱵᱟᱨᱭᱟ ᱮᱠᱥᱯᱨᱮᱥ ᱴᱨᱮᱱ (ᱦᱤᱢᱟᱪᱚᱞ ᱮᱠᱥᱯᱨᱮᱥ ᱟᱨ ᱡᱟᱱ ᱥᱟᱛᱟᱵᱫᱤ ᱮᱠᱥᱯᱨᱮᱥ) ᱱᱤᱭᱟᱹ ᱫᱤᱱᱟᱹᱢ ᱦᱤᱞᱚᱜ ᱫᱤᱞᱞᱤ ᱠᱷᱚᱱ ᱡᱚᱲᱟᱜᱼᱟ ᱾
ᱩᱰᱟᱹᱱ
ᱥᱩᱨ ᱨᱮᱱᱟᱜ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱹᱦᱤ ᱪᱚᱱᱰᱤᱜᱚᱰ ᱨᱮ ᱢᱮᱱᱟᱜᱼᱟ, ᱟᱨ ᱡᱮᱡᱟᱹᱛᱤᱭᱟᱹᱨᱤ ᱚᱯᱨᱮᱴᱤᱝ ᱟᱜ ᱢᱤᱫ ᱩᱰᱟᱹᱱ ᱰᱟᱹᱦᱤ ᱟᱢᱨᱤᱛᱥᱚᱨ ᱨᱮ ᱢᱮᱱᱟᱜᱼᱟ ᱾
ᱢᱤᱨᱡᱟᱪᱚᱣᱠᱤ
ᱢᱤᱨᱡᱟᱪᱚᱣᱠᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱢᱟᱸᱰᱨᱳ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ᱾
ᱴᱷᱟᱶ
ᱢᱤᱨᱡᱟᱪᱚᱣᱠᱤ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ 25.26391°N, 87.49541°W᱾
ᱢᱤᱨᱡᱟᱪᱚᱣᱠᱤ ᱫᱚ ᱗᱓ ᱦᱮᱠᱴᱚᱨ (᱑᱘᱐ ᱮᱠᱚᱨ) ᱡᱟᱭᱜᱟ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱢᱤᱫ ᱧᱮᱱᱮᱞ
ᱱᱚᱣᱟ ᱢᱮᱯ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱢᱮᱱᱟᱜ ᱢᱤᱫ ᱵᱩᱨᱩ ᱴᱚᱴᱷᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱜᱟᱝᱱᱟᱹᱭ ᱫᱷᱟᱨᱮ ᱠᱷᱚᱱ ᱮᱛᱚᱢ ᱠᱷᱚᱱ ᱠᱚᱧᱮ ᱫᱷᱟᱹᱵᱤᱡ ᱫᱩᱢᱠᱟᱹ ᱦᱚᱱᱚᱛ ᱫᱷᱟᱹᱵᱤᱡ ᱢᱮᱱᱟᱜᱼᱟ᱾ 'ᱯᱷᱟᱨᱟᱠᱠᱟ' ᱫᱚ ᱢᱮᱯ ᱨᱮ ᱚᱞ ᱟᱠᱟᱱᱟ ᱟᱨ ᱱᱚᱸᱰᱮ ᱜᱮ ᱯᱷᱟᱨᱟᱠᱠᱟ ᱵᱮᱨᱮᱡᱽ ᱢᱮᱱᱟᱜᱼᱟ, ᱯᱚᱪᱷᱤᱢ ᱵᱟᱝᱞᱟ ᱨᱮ᱾ ᱨᱟᱡᱽᱢᱚᱦᱚᱞ ᱠᱩᱭᱞᱟᱹ ᱠᱷᱟᱫᱟᱱ ᱫᱚ ᱢᱮᱯ ᱨᱮ ᱧᱮᱞᱚᱜ ᱠᱟᱱᱟ᱾ ᱡᱚᱛᱚ ᱴᱚᱴᱷᱟ ᱜᱮ ᱟᱹᱛᱩ ᱴᱚᱴᱷᱟ ᱠᱟᱱᱟ᱾ ᱱᱚᱸᱰᱮ ᱟᱹᱰᱤ ᱠᱚᱢ ᱵᱟᱡᱟᱨ ᱠᱚ ᱢᱮᱱᱟᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱤᱧᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱤᱨᱡᱟᱪᱚᱣᱠᱤ ᱨᱮ ᱒᱔᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱑᱒᱑ (᱔᱙%) ᱠᱚᱲᱟ ᱟᱨ ᱑᱒᱗ (᱕᱑%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱦᱚᱲ ᱫᱚ ᱔᱒ ᱦᱚᱲ᱾ ᱢᱤᱨᱡᱟᱪᱚᱣᱠᱤ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱞᱮᱠᱷᱟ ᱫᱚ ᱗᱙ (᱖ ᱥᱮᱨᱢᱟ ᱠᱷᱚᱱ ᱰᱮᱦᱮᱨ ᱦᱚᱲ ᱠᱚ ᱢᱩᱫᱽ ᱨᱮ ᱓᱘.᱓᱕%) ᱛᱟᱦᱮᱸ ᱠᱟᱱᱟ᱾
ᱯᱩᱞᱤᱥ ᱥᱴᱮᱥᱚᱱ
ᱢᱤᱨᱡᱟᱪᱚᱣᱠᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱢᱟᱸᱰᱨᱳ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱮᱵᱟᱭ ᱮᱢᱟ᱾
ᱥᱮᱪᱮᱫ
ᱥᱚᱨᱠᱟᱨᱤ ᱦᱟᱭ ᱥᱠᱩᱞ ᱢᱤᱨᱡᱟᱪᱚᱣᱠᱤ ᱫᱚ ᱑᱙᱕᱔ ᱥᱟᱞᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱦᱤᱱᱫᱤ-ᱢᱮᱰᱤᱭᱟᱢ ᱜᱚᱲᱚᱼᱥᱮᱪᱮᱫ ᱟᱥᱲᱟ ᱠᱟᱱᱟ᱾ ᱱᱚᱣᱟ ᱨᱮ ᱯᱩᱭᱞᱩ ᱠᱷᱚᱱ ᱑᱐ ᱪᱟᱱᱟᱪ ᱫᱷᱟᱹᱵᱤᱡ ᱯᱟᱦᱲᱟᱜ ᱨᱮᱭᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ᱾
ᱜᱟᱱᱫᱷᱤ ᱟᱫᱚᱨᱥ ᱦᱟᱭ ᱥᱠᱩᱞ ᱢᱤᱨᱡᱟᱪᱚᱣᱠᱤ ᱫᱚ ᱑᱙᱘᱕ ᱥᱟᱞᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱦᱤᱱᱫᱤ-ᱢᱮᱰᱤᱭᱟᱢ ᱜᱚᱲᱚᱼᱥᱮᱪᱮᱫ ᱛᱷᱟᱹᱯᱱᱤᱛ ᱠᱟᱱᱟ᱾ ᱱᱚᱸᱰᱮ ᱖ ᱠᱷᱚᱱ ᱑᱐ ᱪᱟᱱᱟᱪ ᱦᱟᱹᱵᱤᱡ ᱯᱚᱲᱦᱚᱱ ᱞᱟᱹᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱱᱟᱜ ᱟᱹᱛᱩ
ᱟᱨᱟᱜ ᱦᱟᱹᱬᱩ
ᱟᱨᱟᱜ ᱦᱟᱹᱬᱩ (ᱤᱝᱨᱟᱹᱡᱤ: Rhesus Macaque) ᱫᱚᱠᱚ ᱦᱩᱭᱩᱜ ᱠᱟᱱᱟ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱯᱟᱥᱱᱟᱣ ᱟᱨ ᱢᱟᱱᱶᱟ ᱡᱟᱹᱛ ᱥᱟᱶᱛᱮ ᱥᱩᱯᱩᱨ ᱥᱟᱹᱜᱟᱹᱭ ᱢᱢᱤᱫ ᱞᱮᱠᱟᱱ ᱜᱟᱹᱬᱤ ᱠᱟᱱᱟᱠᱚ᱾ ᱱᱩᱠᱩ ᱟᱹᱰᱤ ᱠᱚ ᱪᱟᱞᱟᱠ ᱜᱮᱭᱟ᱾
ᱡᱟᱱᱟᱢ
ᱢᱟᱭᱡᱤᱣ ᱟᱨᱟᱜ ᱦᱟᱹᱬᱩ ᱫᱚ ᱯᱚᱱ ᱥᱮᱨᱢᱟ ᱩᱢᱮᱨ ᱠᱷᱚᱱ ᱜᱤᱫᱽᱨᱟᱹᱠᱚ ᱡᱟᱱᱟᱢ ᱠᱚᱣᱟ ᱟᱨ ᱒᱕ ᱥᱮᱨᱢᱟ ᱦᱟᱹᱵᱤᱡ ᱠᱚ ᱡᱟᱱᱟᱢ ᱫᱟᱲᱮᱭᱟ ᱠᱚᱣᱟ᱾ ᱱᱩᱠᱩᱣᱟᱜ ᱴᱤᱠᱟᱹᱣ ᱩᱢᱟᱹᱨ ᱫᱚ ᱒᱙ ᱥᱮᱨᱢᱟ ᱠᱟᱱᱟ᱾
ᱣᱨᱤᱴ, ᱯᱷᱨᱟᱸᱠ ᱞᱚᱭᱰ
ᱯᱷᱟᱨᱟᱸᱠ ᱞᱚᱭᱰ ᱨᱟᱭᱤᱴ (ᱡᱟᱱᱟᱢ  ᱯᱷᱟᱨᱟᱸᱠ ᱞᱤᱸᱠᱚᱱ ᱨᱟ.ᱭᱤᱴ , ᱡᱩᱱ ᱘, ᱑᱘᱖᱗ – ᱮᱯᱨᱤᱞ ᱙, ᱑᱙᱕᱙) ᱢᱤᱫ ᱟᱢᱮᱨᱤᱠᱟᱱ ᱟᱨᱠᱤᱴᱮᱠᱴ, ᱵᱷᱤᱛᱨᱤ ᱥᱟᱡᱟᱣᱤᱡ, ᱚᱱᱚᱞᱤ.ᱭᱟ., ᱟᱨ ᱥᱤᱠᱷᱱᱟᱛᱤᱭᱟ., ᱡᱟᱦᱟᱸᱭ ᱑᱐᱐᱐ ᱠᱷᱚᱱ ᱡᱟ.ᱥᱛᱤ ᱥᱛᱷᱟᱯᱚᱛᱭᱚ (sculptures) ᱮ ᱡᱩᱛ ᱮᱛᱦᱚᱵ ᱦᱟᱠᱟᱫᱟᱭ ᱟᱨ ᱚᱱᱟ ᱠᱷᱚᱱ ᱕᱓᱒ ᱜᱟᱱ ᱫᱚ ᱡᱩᱛ ᱯᱩᱨᱟ.ᱣ ᱦᱟᱠᱟᱫᱟᱭ ᱾ ᱨᱟᱭᱤᱴ ᱢᱟᱱᱢᱤ ᱥᱟᱶ ᱥᱩᱞᱩᱠ ᱟᱨ ᱟᱡᱜ ᱯᱚᱨᱤᱵᱮᱥ ᱪᱮᱛᱟᱱ ᱨᱮ ᱯᱟ.ᱛᱭᱟᱣ ᱛᱟᱦᱮᱸᱫ ᱠᱟᱠᱮᱫ ᱜᱚᱲᱦᱚᱱ ᱡᱟᱦᱟᱸ ᱟᱡ organic architect phillosophy ᱢᱮᱱᱛᱮᱫ ᱮ ᱧᱩᱛᱩᱢ ᱞᱮᱫᱟ ᱾ ᱱᱚᱣᱟ  Fallingwater ᱵᱟ.ᱠᱷᱩᱞ (᱑᱙᱓᱕) ᱛᱮ ᱵᱮᱥ ᱯᱷᱚᱴᱮᱞ ᱞᱮᱱᱟ, ᱱᱚᱣᱟ "ᱟᱢᱮᱨᱤᱠᱟᱱ ᱟᱨᱠᱤᱴᱮᱠᱪᱚᱨ ᱨᱮᱱᱟᱜ ᱡᱷᱚᱛᱚ ᱚᱠᱛᱚ ᱡᱷᱚᱛᱚ ᱠᱷᱚᱱ ᱥᱚᱨᱮᱥ ᱜᱚᱲᱦᱚᱱ ᱠᱚ ᱢᱮᱛᱟᱦᱟᱜ-ᱟ ".
ᱨᱟᱭᱤᱴ Prairie School ᱨᱤᱱᱤᱡ ᱟ.ᱜᱩᱣᱟ.ᱱ ᱮ ᱛᱟᱦᱮᱸᱠᱟᱱᱟ, ᱟᱡᱟᱜ ᱚᱲᱟᱜBroadacre City ᱨᱮ ᱟᱨᱠᱤᱴᱮᱠᱪᱚᱨ ᱨᱮᱱᱟᱜ ᱦᱩᱲ ᱟᱨ Usonia ᱨᱮᱱᱟᱜ ᱢᱩᱲ ᱛᱮᱫ ᱮ ᱩᱛᱷᱱᱟᱣ ᱞᱮᱫᱟ ᱥᱟᱶᱛᱮ United States ᱨᱮᱱᱟ ᱱᱟᱜᱟᱨ ᱥᱟᱡᱟᱣ ᱨᱮ ᱟᱡᱟᱜ ᱵᱷᱮᱜᱟᱨ ᱩᱭᱦᱟ.ᱨ ᱛᱟᱦᱮᱸᱠᱟᱱᱟ ᱾ ᱨᱟᱭᱤᱴ ᱟᱡᱟᱜ ᱜᱚᱲᱦᱚᱱ ᱨᱮᱱᱟᱜ ᱡᱤᱭᱚᱱ ᱗᱐ ᱥᱮᱨᱢᱟ ᱜᱟᱱ ᱮ ᱠᱷᱟᱸᱰᱟᱣ ᱦᱟᱠᱟᱫᱟᱭ ᱾ ᱟᱡ ᱟᱡᱟᱜ ᱡᱤᱭᱚᱱ ᱵᱷᱩᱨ ᱨᱮ ᱧᱩᱛᱩᱢᱟᱱ ᱥᱛᱟᱯᱚᱛᱭᱚ ᱥᱟᱶ ᱚᱥᱚᱞ ᱚᱯᱷᱤᱥ, ᱪᱚᱨᱪ, ᱟᱥᱲᱟ, ᱦᱚᱴᱮᱞ, ᱥᱮᱨᱢᱟ ᱩᱥᱩᱞ ᱯᱟᱠᱟ,ᱢᱭᱩᱡᱤᱭᱚᱢ ᱮᱢᱟᱱ ᱠᱚᱦᱚᱸᱭ ᱜᱚᱲᱦᱚᱱ ᱦᱟᱠᱟᱫᱟ ᱾ ᱨᱟᱭᱤᱴ ᱒᱐ ᱜᱚᱴᱟᱝ ᱠᱷᱚᱱ ᱡᱟ.ᱥᱛᱤ ᱯᱚᱛᱚᱵ ᱟᱨ ᱟᱰᱤᱜᱟᱱ ᱚᱱᱚᱞ ᱠᱤᱱ ᱚᱞ ᱦᱚᱴᱚ ᱦᱟᱠᱟᱫᱟ ᱾ ᱟᱢᱮᱨᱤᱠᱟ ᱟᱨ ᱭᱩᱨᱳᱯ ᱨᱮ ᱟ.ᱠᱤᱱ ᱜᱟᱞᱚᱪᱤᱭᱟ. ᱦᱤᱥᱟ.ᱵ ᱛᱮ ᱟ.ᱰᱤ ᱧᱩᱛᱩᱢ ᱛᱟ.ᱠᱤᱱ ᱛᱟᱦᱮᱸᱭᱟ ᱾ ᱨᱟᱭᱤᱴ ᱑᱙᱙᱑ ᱥᱟᱞ ᱨᱮ American Institute of Architects ᱯᱟᱦᱴᱟ ᱠᱷᱚᱱ " ᱟᱢᱮᱨᱤᱠᱟ ᱨᱤᱱᱤᱡ ᱡᱷᱚᱛᱚ ᱚᱠᱛᱚ ᱠᱷᱚᱱ ᱡᱷᱚᱛᱚ ᱠᱷᱚᱱ ᱵᱮᱥ ᱟᱨᱠᱤᱴᱮᱠᱪᱚᱨ ᱥᱤᱨᱯᱷᱟ. "
ᱠᱤᱪᱷᱤ ᱥᱢᱨᱩᱛᱤ ᱠᱤᱪᱷᱤ ᱚᱱᱩᱵᱷᱩᱛᱤ
ᱢᱚᱱᱢᱳᱦᱚᱱ ᱫᱟᱥᱻᱟᱜ ᱰᱤᱨᱮᱠᱥᱚᱱ ᱛᱮ ᱥᱩᱴᱤᱝ ᱞᱮᱱ ᱳᱰᱤᱭᱟ ᱯᱷᱤᱞᱢ 'ᱠᱤᱪᱷᱤ ᱥᱢᱨᱩᱛᱩ ᱠᱤᱪᱷᱤ ᱚᱱᱩᱵᱷᱩᱛᱤ' ᱫᱚ ᱑᱙᱘᱙ ᱥᱟᱞ ᱨᱮ ᱨᱤᱞᱤᱡᱽ ᱞᱮᱱᱟ । ᱱᱚᱶᱟ ᱯᱷᱤᱞᱢ ᱫᱚ ᱡᱟ.ᱛᱤᱭᱟ.ᱨᱤ ᱯᱷᱤᱞᱢ ᱧᱟᱢ ᱞᱮᱭᱟ ।
ᱠᱟᱲᱟᱠᱟᱨ
ᱳᱰᱤᱭᱟ ᱯᱷᱤᱞᱢ ଚଳଚ୍ଚିତ୍ର ‘ᱠᱤᱪᱷᱤ ᱥᱢᱨᱩᱛᱤ ᱠᱤᱰᱷᱤ ᱚᱱᱩᱵᱷᱩᱛᱤ’ ᱨᱮ ᱢᱟᱱᱟᱜ ᱠᱚᱲᱟᱠᱟᱨ ᱠᱚ:
ᱣᱨᱤᱴ, ᱯᱷᱨᱟᱸᱠ ᱞᱚᱭᱰ
ᱧᱩᱛᱩᱢᱟᱱ_ᱜᱚᱲᱦᱚᱱ
Fallingwater, Solomon R. Guggenheim Museum Johnson Wax Headquarters,Taliesin studio,Taliesin,Taliesin West,Robie House,Imperial Hotel, Tokyo,Darwin D. Martin House, Unity Temple, Ennis House, ,Larkin Administration Building, Dana-Thomas House, Coonley House,Marin County Civic Center,First Unitarian Society of Madison,Price Tower, Westcott House ,Springfield, Ohio, Westcott House, Monona Terrace, Meyer May House, Allen–Lambe House,Allen House,Annunciation Greek Orthodox Church
ᱧᱩᱛᱩᱢᱟᱱ_ᱯᱚᱨᱡᱮᱠᱴ
ᱩᱥᱳᱱᱤᱭᱟᱱ
ᱵᱟᱥᱟ ᱵᱟ.ᱠᱷᱩᱞ
ᱵᱨᱳᱰᱠᱨᱮ ᱥᱤᱴᱤ
ᱥᱤᱠᱷᱱᱟ.ᱛ ᱛᱩᱢᱟ.ᱞ
ᱣᱤᱥᱠᱳᱱᱥᱤᱱ ᱡᱮᱜᱮᱛ ᱵᱤᱨᱫᱟ.ᱜᱟᱲ–ᱢᱟᱰᱤᱥᱳᱱ
ᱠᱟᱱᱯᱩᱨ
ᱠᱟᱱᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱟᱡᱟᱜ ᱪᱟᱢᱲᱟ ᱟᱨ ᱞᱩᱜᱽᱲᱤ ᱤᱱᱰᱤᱥᱴᱨᱤ ᱞᱟᱹᱜᱤᱫ ᱯᱷᱮᱢᱚᱥ ᱜᱮᱭᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱑᱒ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱥᱚᱦᱚᱨ ᱠᱟᱱᱟ ᱟᱨ ᱑᱑ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱥᱚᱦᱚᱨ ᱜᱩᱴ ᱠᱟᱱᱟ ᱾ ᱱᱚᱣᱟ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱨᱤ ᱜᱩᱴ ᱦᱚᱸ ᱠᱟᱱᱟ ᱾ ᱑᱙᱔᱗ ᱫᱷᱟᱹᱵᱤᱡ ᱠᱟᱱᱯᱩᱨ ᱢᱤᱫ ᱢᱩᱬ ᱵᱨᱤᱴᱤᱥ ᱡᱮᱦᱚᱞ ᱥᱚᱦᱚᱨ ᱛᱟᱦᱮᱸ ᱠᱟᱱᱟ ᱱᱤᱛᱚᱜ ᱥᱤᱧᱚᱛ ᱫᱚ ᱯᱷᱩᱨᱜᱟᱹᱞ ᱧᱟᱢ ᱮᱱᱟ ᱾ ᱠᱟᱱᱯᱩᱨ (ᱥᱚᱦᱚᱨ) ᱦᱚᱱᱚᱛ ᱟᱨ ᱠᱟᱱᱯᱩᱨ ᱛᱷᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱜᱟᱝ ᱱᱟᱹᱭ ᱨᱮᱱᱟᱜ ᱯᱟᱪᱷᱮ ᱫᱷᱟᱨᱮ ᱨᱮ ᱢᱮᱱᱟᱜᱼᱟ, ᱱᱤᱣᱟ ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱵᱩᱞᱞᱮᱱ ᱢᱤᱞ ᱨᱮᱱᱟᱜ ᱥᱟᱶᱛᱮ ᱠᱚᱸᱧᱮ ᱥᱤᱧᱚᱛ ᱨᱮ ᱢᱤᱫ ᱢᱩᱬ ᱵᱮᱯᱟᱨ ᱟᱨ ᱠᱚᱢᱮᱨᱥᱤᱭᱟᱞ ᱛᱟᱞᱢᱟ ᱠᱟᱱᱟ, ᱵᱨᱤᱴᱤᱥ ᱥᱤᱧᱚᱛ ᱱᱤᱜᱚᱢ ᱫᱚ ᱑᱘᱗᱖ ᱨᱮ ᱟᱞᱮᱠᱡᱮᱱᱰᱚᱨ ᱢᱮᱠᱨᱚᱵᱚᱨᱴ ᱤᱫᱤ ᱛᱮ ᱱᱚᱸᱰᱮ ᱴᱷᱟᱯᱚᱱ ᱞᱮᱱᱟ ᱾ ᱥᱚᱦᱚᱨ ᱫᱚ ᱵᱮᱯᱟᱨ ᱞᱮᱠᱟᱛᱮ ᱫᱟ ᱞᱤᱰᱟᱨ ᱥᱤᱴᱤ ᱳᱯᱷ ᱫᱟ ᱣᱟᱨᱞᱰ ᱨᱮᱱᱟᱜ ᱞᱮᱠᱟᱛᱮ ᱢᱟᱱᱟᱣ ᱣᱟᱠᱚ ᱟᱨ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱢᱮᱱᱪᱮᱥᱴᱟᱨ ᱦᱚᱸ ᱠᱚ ᱢᱮᱱᱟᱜ ᱜᱟ ᱟ ᱾
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱣᱟ ᱜᱮᱞᱢᱤᱫ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱥᱚᱦᱚᱨ ᱟᱨ ᱚᱱᱟ ᱱᱚᱜᱚᱨ ᱨᱮᱱᱟᱜ ᱦᱚᱲ ᱮᱞ ᱕ ᱢᱤᱞᱤᱭᱚᱱ ᱛᱟᱦᱮᱸ ᱠᱚ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮ ᱤᱨᱟᱹᱞ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱵᱮᱱᱟᱣ ᱟ ᱾ ᱱᱚᱣᱟ ᱥᱟᱶᱛᱮ ᱱᱚᱣᱟ ᱯᱟᱨᱴᱤᱠᱟᱞ ᱠᱚᱱᱥᱮᱱᱴᱨᱟᱥᱚᱱ ᱤᱫᱤ ᱛᱮ ᱫᱷᱟᱹᱨᱛᱤ ᱨᱮᱱᱟᱜ ᱟᱹᱰᱤ ᱯᱨᱚᱫᱩᱥᱤᱛ ᱥᱚᱦᱚᱨ ᱢᱟᱱᱟᱣ ᱣᱟᱠᱚ ᱾
ᱱᱟᱜᱟᱢ
᱑᱒᱐᱗ ᱨᱮ, ᱠᱟᱱᱦᱯᱩᱨᱤᱭᱟ ᱵᱚᱝᱥᱚ ᱤᱡ ᱨᱟᱡᱟ ᱠᱟᱱᱦ ᱫᱮᱣ ᱫᱚ ᱠᱟᱱᱦᱯᱩᱨ ᱟᱹᱛᱩ ᱛᱷᱟᱯᱚᱱ ᱠᱮᱜᱼᱟ, ᱱᱚᱣᱟ ᱛᱟᱭᱚᱢ ᱛᱮ ᱠᱟᱱᱯᱩᱨ ᱧᱩᱛᱩᱢ ᱛᱮ ᱵᱟᱰᱟᱭᱮᱱᱟ ᱾ ᱒᱐᱑᱘ ᱨᱮ, ᱠᱟᱱᱯᱩᱨ ᱫᱚ ᱡᱮᱜᱮᱫ ᱥᱣᱟᱥᱛᱷᱭᱟ ᱥᱮᱢᱞᱮᱫ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱟᱹᱰᱤ ᱠᱷᱟᱨᱟᱵ ᱦᱚᱭ ᱯᱨᱚᱫᱩᱥᱟᱱ ᱥᱟᱶᱛᱮ ᱥᱚᱦᱚᱨ ᱢᱟᱱᱟᱣ ᱠᱟᱱᱟ ᱛᱟᱦᱮᱸᱫ ᱾
᱑᱘᱕᱗ ᱵᱤᱫᱽᱨᱚᱦ
᱑᱙ ᱟᱱᱟᱜ ᱥᱟᱛᱟᱵᱟᱫᱤ ᱨᱮ, ᱗,᱐᱐᱐ ᱥᱤᱯᱟᱹᱦᱤ ᱞᱟᱹᱜᱤᱫ ᱵᱮᱨᱟᱠ ᱥᱟᱶᱛᱮ ᱢᱤᱫ ᱢᱩᱬ ᱵᱨᱤᱴᱤᱥ ᱜᱮᱨᱤᱥᱚᱱ ᱛᱟᱦᱮᱸ ᱠᱟᱱᱟ ᱾ ᱑᱘᱕᱗ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱵᱤᱫᱨᱚᱦ ᱚᱠᱛᱚ, ᱱᱟᱱᱟ ᱥᱟᱦᱮᱵᱽ ᱯᱮᱥᱣᱟ ᱥᱟᱶᱛᱮ ᱵᱤᱫᱨᱚᱦ ᱤᱫᱤ ᱛᱮ ᱒᱒ ᱢᱟᱦᱟ ᱫᱷᱟᱹᱵᱤᱡ ᱙᱐᱐ ᱵᱨᱤᱴᱤᱥ ᱠᱚᱲᱟ, ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ ᱫᱚ ᱠᱤᱞᱮᱵᱟᱸᱫᱤ ᱨᱮ ᱜᱷᱮᱨᱟᱣ ᱠᱮᱫ ᱠᱚᱣᱟ ᱠᱚ ᱛᱟᱦᱮᱸᱫ ᱾ ᱟᱫᱚ ᱱᱚᱣᱟ ᱵᱩᱡᱷᱟᱹᱣ ᱨᱮ ᱦᱟᱨᱟᱣ ᱠᱚ ᱢᱟᱱᱟᱣ ᱠᱮᱜᱼᱟ ᱩᱱᱤ ᱛᱷᱮᱱ ᱥᱟᱛᱛᱤ ᱪᱳᱣᱨᱟ ᱜᱷᱟᱴ ᱫᱷᱟᱹᱵᱤᱡ ᱫᱩᱜ ᱫᱚᱦᱚ ᱰᱟᱦᱟᱨ ᱧᱟᱢᱚᱜ ᱟ, ᱡᱟᱦᱟᱸ ᱚᱰᱟ ᱵᱟᱨᱜ ᱨᱮ ᱨᱤᱰᱤᱝ ᱠᱟᱛᱮ ᱟᱨ ᱜᱟᱰᱟ ᱠᱷᱚᱱ ᱤᱞᱟᱦᱟᱵᱟᱫᱽ ᱥᱮᱱᱚᱜ ᱞᱟᱹᱜᱤᱫ ᱯᱟᱹᱨᱢᱤᱥᱚᱱ ᱮᱢᱟᱭᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱱᱯᱩᱨ ᱥᱚᱦᱚᱨ ᱨᱮᱱᱟᱜ ᱦᱚᱲ ᱮᱞ ᱒᱗,᱖᱗,᱐᱓᱑ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱥᱮᱪᱮᱫ ᱫᱚᱨ ᱘᱔.᱑᱔% ᱟᱨ ᱡᱟᱱᱟᱝ ᱘᱔᱒ ᱛᱟᱦᱮᱸ ᱠᱟᱱᱟ ᱾ ᱠᱟᱱᱯᱩᱨ ᱥᱟᱦᱨᱤ ᱜᱩᱴ ᱨᱮᱱᱟᱜ ᱦᱚᱲ ᱮᱞ ᱒᱙,᱒᱐,᱐᱖᱗ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱚᱭᱟ ᱥᱮᱪᱮᱫ ᱫᱚᱨ ᱘᱓.᱙᱘% ᱛᱟᱦᱮᱸ ᱠᱟᱱᱟ ᱟᱨ ᱡᱟᱱᱟᱝ ᱘᱔᱒ ᱛᱟᱦᱮᱸ ᱠᱟᱱᱟ ᱾ ᱫᱟ ᱢᱳᱞ ᱨᱮ ᱟᱡᱟᱜ ᱯᱷᱟᱭᱟᱨ ᱴᱮᱢᱯᱟᱞ ᱨᱮᱱᱟᱜ ᱥᱟᱶᱛᱮ ᱠᱟᱱᱯᱩᱨ ᱨᱮ ᱓᱕ ᱯᱟᱹᱨᱥᱤ ᱢᱮᱱᱟᱜᱼᱟ ᱾
ᱵᱚᱫᱷᱫ, ᱥᱤᱠᱷ ᱟᱨ ᱢᱩᱥᱟᱞᱢᱟᱱ ᱱᱟᱜ ᱢᱟᱨᱟᱝ ᱱᱟᱯ ᱨᱮ ᱢᱤᱱᱚᱨᱤᱴᱤ ᱨᱮᱱᱟᱜ ᱥᱟᱶᱛᱮ ᱠᱟᱱᱯᱩᱨ ᱨᱮ ᱟᱹᱰᱤ ᱥᱟᱹᱜᱮ ᱦᱤᱱᱫᱩ ᱢᱮᱱᱟᱜ ᱠᱚᱣᱟ ᱾
ᱦᱚᱨ ᱰᱟᱦᱟᱨ
ᱩᱰᱟᱹᱱ ᱰᱟᱦᱟᱨ ᱜᱚᱱᱮᱥ ᱥᱟᱸᱠᱟᱨ ᱵᱤᱫᱭᱟᱨᱛᱷᱤ ᱩᱰᱟᱹᱱ ᱰᱟᱹᱦᱤ ᱫᱚ ᱫᱤᱞᱞᱤ, ᱢᱩᱢᱵᱟᱭ, ᱠᱚᱞᱠᱟᱛᱟ, ᱵᱟᱸᱜᱽᱞᱳᱨ ᱟᱨ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱞᱟᱹᱜᱤᱫ ᱩᱰᱟᱹᱣᱚᱜ ᱠᱟᱱᱟ ᱾ ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱞᱚᱠᱱᱚᱣ ᱨᱮ ᱪᱳᱣᱫᱷᱨᱤ ᱪᱚᱨᱚᱱ ᱥᱤᱝ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ, ᱟᱫᱚ ᱠᱟᱱᱯᱩᱨ ᱠᱷᱚᱱ ᱗᱗.᱑ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱨᱮᱞ ᱰᱟᱦᱟᱨ ᱠᱟᱱᱯᱩᱨ ᱛᱟᱞᱢᱟ ᱢᱤᱫ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱟᱨ ᱫᱤᱥᱚᱢ ᱨᱮᱱᱟᱜ ᱟᱹᱰᱤ ᱵᱤᱡᱤ ᱨᱮᱱᱟᱜ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱨᱮᱞ ᱰᱟᱦᱟᱨ ᱯᱚᱱᱚᱛ ᱟᱨ ᱫᱤᱥᱚᱢ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱷᱚᱱ ᱱᱚᱣᱟ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱢᱤᱫ A-1 ᱠᱮᱴᱮᱜᱚᱨᱤ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱟᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱠᱚᱧᱮ ᱛᱟᱞᱟᱢᱟᱞᱟ ᱨᱮᱞᱣᱮ ᱡᱚᱱ ᱨᱮᱱᱟᱜ ᱤᱞᱟᱦᱟᱵᱟᱫᱽ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱦᱤᱡᱩᱜᱼᱟ ᱾ ᱥᱴᱮᱥᱚᱱ ᱠᱷᱚᱱ ᱫᱤᱱᱟᱹᱢ ᱦᱤᱞᱚᱜ ᱓᱐᱐ ᱴᱨᱮᱱ ᱥᱮᱱᱚᱜ ᱟ ᱾ ᱥᱚᱦᱚᱨ ᱨᱮᱱᱟᱜ ᱥᱮᱵᱟ ᱞᱟᱹᱜᱤᱫ ᱛᱮ ᱮᱢᱟᱱ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱨᱮ ᱠᱟᱱᱯᱩᱨ ᱟᱱᱣᱟᱨᱜᱚᱸᱡᱽ, ᱜᱚᱵᱤᱱᱫᱽᱯᱩᱨᱤ, ᱯᱟᱱᱠᱤ, ᱠᱟᱞᱤᱭᱟᱱᱯᱩᱨ, ᱨᱟᱵᱟᱛᱯᱩᱨ, ᱪᱟᱸᱫᱟᱨᱤ, ᱠᱟᱱᱯᱩᱨ ᱯᱚᱞ ᱟᱨ ᱪᱟᱠᱮᱨᱤ ᱥᱮᱞᱮᱫ ᱢᱮᱱᱟᱜᱼᱟ ᱾
ᱥᱚᱲᱚᱠ ᱰᱟᱦᱟᱨ
ᱞᱚᱠᱟᱞ ᱥᱚᱲᱚᱠ ᱫᱚ ᱵᱮᱱᱟᱣ ᱫᱚᱦᱚ ᱨᱮᱱᱟᱜ ᱥᱟᱶᱛᱮ ᱥᱚᱦᱚᱨ ᱨᱮᱱᱟᱜ ᱢᱟᱨᱮ ᱚᱱᱰᱚᱠ ᱢᱮᱱᱟᱜᱼᱟ ᱾ ᱟᱹᱰᱤ ᱜᱟᱱ ᱢᱩᱬ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱢᱮᱱᱟᱜᱼᱟ ᱟᱫᱚ ᱠᱟᱱᱯᱩᱨ ᱞᱮᱠᱟᱛᱮ ᱥᱮᱱᱚᱜ ᱟ ᱾
ᱠᱟᱱᱯᱩᱨ ᱨᱮᱱᱟᱜ UPSRTC ᱤᱸᱴᱟᱨ ᱥᱴᱮᱴ ᱵᱟᱥ ᱥᱴᱮᱥᱚᱱ (ISBT) ᱫᱚ ᱟᱹᱢᱟᱹᱞᱮᱛ ᱞᱮᱠᱟᱛᱮ "ᱥᱟᱦᱤᱪ ᱢᱮᱡᱟᱨ ᱥᱟᱞᱢᱟᱱ ᱠᱷᱟᱱ ᱵᱟᱥ ᱥᱴᱮᱥᱚᱱ" ᱧᱩᱛᱩᱢ ᱫᱚᱦᱚ ᱟᱠᱟᱱᱟ ᱾ ᱱᱚᱣᱟ ᱞᱚᱠᱟᱞ ᱞᱮᱠᱟᱛᱮ, "ᱡᱷᱚᱠᱚᱨᱠᱚᱴᱤ ᱵᱟᱥ ᱥᱴᱮᱥᱚᱱ" ᱞᱮᱠᱟᱛᱮ ᱥᱮᱱᱚᱜ ᱟᱠᱚ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱟᱦᱚᱨ ᱞᱮᱠᱟᱛᱮ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱤᱢᱯᱟᱨᱴᱟᱱᱰ ᱮᱢᱟᱱ ᱭᱩᱯᱤᱮᱥᱟᱨᱴᱤᱥᱤ ᱠᱚᱱᱴᱨᱚᱞᱮᱰ ᱢᱩᱬ ᱵᱟᱥ ᱥᱴᱮᱥᱚᱱ ᱢᱮᱱᱟᱜᱼᱟ, ᱯᱷᱟᱨᱨᱩᱠᱷᱵᱟᱫᱽ, ᱵᱟᱨᱮᱞᱤ, ᱟᱨ ᱩᱛᱟᱨᱟᱸᱪᱚᱞ ᱰᱟᱦᱟᱨ ᱞᱟᱹᱜᱤᱫ ᱪᱩᱱᱱᱩᱜᱚᱸᱡᱽ ᱵᱟᱥ ᱥᱴᱮᱸᱰ, ᱦᱚᱢᱤᱨᱯᱩᱨ ᱰᱟᱦᱟᱨ ᱞᱟᱹᱜᱤᱫ ᱱᱳᱣᱵᱟᱥᱛᱟ ᱵᱟᱥ ᱥᱴᱮᱸᱰ, ᱯᱷᱚᱡᱚᱞᱜᱚᱸᱡᱽ ᱱᱮᱡᱤ ᱜᱟᱹᱰᱤ ᱞᱟᱹᱜᱤᱫ ᱛᱮ ᱢᱤᱫ ᱟᱨ ᱛᱟᱞᱢᱟ ᱢᱮᱱᱟᱜᱼᱟ ᱾ ᱮᱢᱟᱱ ᱭᱩᱯᱤᱮᱥᱟᱨᱴᱤᱥᱤ ᱠᱚᱱᱴᱨᱚᱞᱮᱰ ᱢᱩᱬ ᱵᱟᱥ ᱥᱴᱮᱥᱚᱱ ᱢᱮᱱᱟᱜᱼᱟ, ᱯᱷᱟᱨᱨᱩᱠᱷᱵᱟᱫᱽ, ᱵᱟᱨᱮᱞᱤ, ᱟᱨ ᱩᱛᱟᱨᱟᱸᱪᱚᱞ ᱰᱟᱦᱟᱨ ᱞᱟᱹᱜᱤᱫ ᱪᱩᱱᱱᱩᱜᱚᱸᱡᱽ ᱵᱟᱥ ᱥᱴᱮᱸᱰ, ᱦᱚᱢᱤᱨᱯᱩᱨ ᱰᱟᱦᱟᱨ ᱞᱟᱹᱜᱤᱫ ᱱᱳᱣᱵᱟᱥᱛᱟ ᱵᱟᱥ ᱥᱴᱮᱸᱰ, ᱯᱷᱚᱡᱚᱞᱜᱚᱸᱡᱽ ᱱᱮᱡᱤ ᱜᱟᱰᱤ ᱞᱟᱹᱜᱤᱫ ᱛᱮ ᱢᱤᱫ ᱟᱨ ᱛᱟᱞᱢᱟ ᱢᱮᱱᱟᱜᱼᱟ ᱾
ᱨᱤᱝ ᱨᱚᱰ ᱒᱐᱑᱑ ᱨᱮ ᱫᱟ ᱤᱱᱰᱤᱭᱟᱱ ᱮᱠᱥᱯᱨᱮᱥ ᱤᱫᱤ ᱛᱮ ᱱᱚᱣᱟ ᱞᱟᱹᱭ ᱠᱮᱜᱼᱟ ᱡᱮ " ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱯᱨᱟᱫᱷᱤᱠᱚᱨᱚᱱ (NHAI) ᱠᱟᱱᱯᱩᱨ ᱨᱮᱱᱟᱜ ᱯᱟᱨᱤᱫᱷᱤ ᱨᱮ ᱯᱩᱱ ᱞᱮᱱ ᱱᱟᱜ ᱵᱟᱦᱨᱮ ᱨᱤᱝ ᱨᱚᱰ ᱰᱮᱵᱞᱚᱢ ᱞᱟᱹᱜᱤᱫ ᱛᱮ ᱜᱚᱴᱟ ᱯᱟᱨᱟ ᱵᱮᱱᱟᱣ ᱟᱠᱟᱱᱟ, ᱚᱠᱚᱭᱟᱜ ᱳᱡᱮᱠᱴᱤᱵ ᱤᱱᱰᱤᱥᱴᱨᱤᱭᱟᱞ ᱥᱚᱦᱚᱨ ᱨᱮ ᱦᱤᱡᱩᱜ ᱥᱮᱱᱚᱜ ᱨᱮᱱᱟᱜ ᱵᱷᱤᱲ ᱛᱤᱸᱜᱩᱱ ᱢᱮᱱᱟᱜᱼᱟ ᱾ ᱡᱷᱮᱞ ᱥᱟᱸᱜᱤᱧ ᱵᱷᱟᱨᱤ ᱜᱟᱰᱤ ᱱᱟᱣᱟ ᱥᱚᱲᱚᱠ, ᱟᱫᱚ ᱥᱚᱦᱚᱨ ᱫᱚ ᱵᱟᱭᱯᱟᱥ ᱞᱟᱹᱜᱤᱫ ᱛᱮ ᱵᱷᱟᱨᱤ ᱜᱟᱹᱰᱤ ᱨᱮᱱᱟᱜ ᱜᱚᱲᱚ ᱮᱢᱟᱭᱟ ᱵᱮᱱᱟᱣ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱰᱮᱵᱽᱞᱚᱢ (NHDP) ᱨᱮᱱᱟᱜ ᱪᱚᱨᱚᱬ - VII ᱞᱮᱠᱟᱛᱮ ᱵᱮᱱᱟᱣ ᱨᱮᱱᱟᱜ, ᱪᱟᱪᱞᱟᱣ ᱟᱨ ᱵᱚᱰᱚᱞ (ᱵᱤᱳᱴᱤ) ᱨᱮ ᱦᱩᱭᱩᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:Articles containing potentially dated statements from 2011 ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱤ
ᱤ ᱫᱚ ᱚᱞᱪᱤᱠᱤ ᱨᱮᱭᱟᱜ ᱜᱮᱢᱤᱫᱟᱜ ᱟᱠᱷᱚᱨ ᱠᱟᱱᱟ᱾ ᱱᱚᱶᱟ ᱫᱚ ᱚ ᱟᱨ ᱟ ᱛᱟᱭᱚᱢ ᱛᱮᱥᱟᱨ ᱨᱟᱦᱟ ᱟᱲᱟᱝ (en:vowel) ᱠᱟᱱᱟ᱾ ᱞᱤᱰᱩᱨ ᱫᱟᱨᱮ ᱨᱮᱭᱟᱜ ᱪᱤᱛᱟᱹᱨ ᱠᱷᱚᱱ ᱱᱚᱶᱟ ᱟᱠᱷᱚᱨ ᱫᱚ ᱟᱹᱜᱩ ᱟᱠᱟᱱᱟ᱾ ᱥ, ᱦ, ᱧ ᱟᱨ ᱨ ᱱᱩᱠᱩ ᱰᱟᱠ ᱡᱚᱠᱷᱮᱡ ᱤ ᱨᱮᱭᱟᱜ ᱜᱚᱲᱚ ᱦᱟᱛᱟᱣ ᱦᱩᱭᱩᱜᱼᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱞ ᱪᱤᱠᱤ ᱛᱷᱚᱠ:ᱨᱟᱦᱟ ᱟᱲᱟᱝ
ᱨᱟᱢ ᱢᱚᱦᱚᱱ ᱨᱚᱭ
ᱨᱟᱡᱟ ᱨᱢ ᱢᱚᱚᱱ ᱨᱚᱭ (᱒᱒ ᱢᱮ ᱑᱗᱗᱒ - ᱒᱗ ᱥᱮᱯᱴᱮᱢᱵᱚᱨ ᱑᱘᱓᱓) ᱫᱚ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱨᱟᱫᱷᱟᱠᱟᱸᱛᱯᱩᱨ ᱟᱹᱛᱩ ᱨᱮ ᱢᱤᱫ ᱵᱨᱟᱢᱦᱚᱬ ᱜᱷᱟᱨᱚᱡᱽ ᱨᱮᱭ ᱡᱟᱱᱟᱢ ᱞᱮᱸ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱦᱟᱜ ᱧᱩᱛᱩᱢᱫᱚ ᱨᱚᱢᱟᱠᱟᱸᱛ ᱨᱚᱭ ᱟᱨ ᱮᱸᱜᱟᱛ ᱫᱚ ᱛᱟᱨᱤᱬᱤ ᱫᱮᱵᱤ ᱾
ᱡᱤᱭᱚᱱ
ᱨᱟᱢᱢᱚᱦᱚᱱ ᱨᱚᱭ ᱫᱚ ᱯᱟᱨᱥᱤ, ᱟᱨᱚᱵᱤᱠ ᱟᱹᱨᱥᱤ ᱨᱮ ᱟᱰᱤ ᱜᱮ ᱜᱮᱭᱟᱱ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱵᱮᱫᱚ, ᱩᱯᱚᱱᱤᱥᱚᱫᱽ, ᱠᱚᱨᱟᱱ, ᱵᱟᱭᱵᱮᱞ, ᱡᱮᱫᱽᱫᱟᱭᱚᱵᱷᱮᱥᱛᱟ, ᱵᱚᱣᱫᱷᱚ ᱜᱨᱚᱱᱛᱷᱚ ᱮᱢᱟᱱ ᱠᱚᱭ ᱯᱟᱲᱦᱟᱣ ᱞᱮᱫ ᱛᱟᱦᱮᱸᱫ ᱾ ᱑᱘᱒᱘ ᱥᱟᱞᱮ ᱚᱜᱚᱥᱴ ᱒᱐ ᱢᱟᱹᱦᱤᱛ ᱨᱮ ᱵᱨᱟᱢᱦᱚ ᱥᱚᱵᱷᱟᱭ ᱵᱮᱨᱮᱫ ᱞᱮᱫ ᱛᱟᱦᱮᱸᱫ ᱾ ᱑᱘᱓᱐ ᱥᱟᱞᱮ ᱨᱮ ᱱᱚᱶᱟ ᱫᱚ ᱵᱨᱟᱢᱦᱚ ᱥᱚᱢᱟᱡᱽ ᱢᱮᱱᱛᱮ ᱩᱯᱨᱩᱢ ᱮ ᱧᱟᱢ ᱞᱮᱫᱼᱟ ᱾ ᱟᱡᱟᱜ ᱠᱩᱨᱩᱢᱩᱴᱩ ᱛᱮ ᱵᱮᱱᱴᱤᱝ ᱥᱤᱧᱚᱛ ᱠᱷᱚᱱ ᱨᱟᱺᱰᱤ ᱟᱛᱟᱨ (ᱥᱚᱛᱤᱫᱟᱦᱚ ᱯᱨᱚᱛᱷᱟ) ᱪᱚᱞᱚᱱ ᱮ ᱚᱪᱚᱜ ᱞᱮᱫ ᱛᱟᱦᱮᱸᱫ ᱾ ᱤᱝᱞᱤᱥ ᱯᱟᱹᱨᱥᱤ ᱯᱟᱥᱱᱟᱶ ᱞᱟᱹᱜᱤᱫ ᱦᱚᱸ ᱟᱡᱟᱜ ᱟᱹᱰᱤ ᱢᱟᱨᱟᱝ ᱮᱱᱮᱢ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱠᱩᱨᱩᱢᱩᱴᱩ ᱛᱮ ᱠᱚᱞᱠᱟᱛᱟ ᱨᱮ ᱤᱝᱞᱤᱥ ᱟᱥᱲᱟ ᱵᱮᱫᱟᱱᱛᱚ ᱵᱤᱨᱫᱟᱹᱜᱟᱲ ᱟᱨ ᱥᱤᱴᱤ ᱵᱤᱨᱫᱟᱹᱜᱟᱲ ᱠᱚ ᱵᱮᱨᱮᱫ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱵᱟᱝᱞᱟ ᱛᱮ ᱠᱚᱭᱢᱩᱫᱤ ᱧᱩᱛᱩᱢᱟᱱᱟᱜ ᱯᱟᱛᱷᱟᱢ ᱮ ᱯᱟᱨᱥᱟᱞ ᱞᱮᱫ ᱛᱟᱦᱮᱸᱫ ᱾ 'ᱢᱤᱨᱚᱴᱼᱩᱞᱼᱟᱠᱷᱵᱟᱨ' ᱧᱩᱛᱩᱢᱟᱱᱟᱜ ᱵᱮᱣᱨᱟ ᱥᱟᱠᱟᱢ ᱨᱤᱱᱤᱡ ᱥᱟᱯᱲᱮᱛ ᱠᱟᱹᱢᱤᱭ ᱛᱩᱞᱟᱹᱣ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱮ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱵᱮᱣᱨᱥᱟᱠᱟᱢ ᱨᱤᱱᱤᱡ ᱟᱯᱟᱛ ᱢᱮᱱᱛᱮ ᱠᱚ ᱢᱮᱛᱟᱭ ᱠᱟᱱ ᱛᱟᱦᱮᱸᱫ ᱾
ᱥᱚᱸᱥᱠᱟᱨ
ᱨᱟᱡᱽᱟᱹᱨᱤ, ᱥᱟᱶᱛᱟ ᱟᱹᱨᱤ ᱟᱨ ᱫᱷᱚᱨᱚᱢ ᱛᱷᱚᱠ ᱨᱮ ᱨᱟᱢ ᱢᱚᱦᱚᱱ ᱫᱚ ᱟᱹᱰᱤ ᱜᱟᱱ ᱟᱹᱨᱩᱯᱷᱮᱨᱟᱣᱻᱮ ᱟᱹᱜᱩ ᱞᱮᱫ ᱛᱟᱦᱮᱸᱫ ।᱾ ᱨᱟᱡᱽᱨᱟᱹᱨᱤ ᱢᱮᱫ ᱛᱮ ᱟᱡᱟᱜ ᱯᱟᱹᱛᱭᱟᱹᱣ ᱛᱟᱦᱮᱸ ᱠᱟᱱᱟ ᱪᱤ ᱵᱨᱤᱴᱤᱥ ᱥᱟᱥᱮᱛ ᱨᱮᱱᱟᱜ ᱢᱤᱫ ᱴᱷᱟᱹᱣᱠᱟᱹ ᱡᱚᱥ ᱢᱮᱱᱟᱜᱼᱟ ᱢᱮᱱᱛᱮ ᱾ ᱟᱡᱟᱜ ᱢᱚᱱᱚᱛ ᱞᱮᱠᱟᱛᱮ ᱚᱱᱟ ᱡᱚᱥ ᱯᱩᱨᱟᱹᱣᱜ ᱦᱟᱹᱵᱤᱡ ᱩᱱᱠᱩ ᱫᱚ ᱥᱤᱧᱚᱛ ᱨᱮᱜᱮ ᱠᱚ ᱛᱟᱦᱮᱸᱱ ᱢᱟ ᱢᱮᱱᱛᱮ ᱾ ᱯᱷᱩᱨᱜᱟᱹᱞ ᱢᱚᱱᱮ ᱫᱚᱦᱚᱭ ᱞᱟᱹᱜᱤᱛ ᱥᱤᱧᱚᱛ ᱨᱤᱱ ᱦᱚᱲ ᱠᱚ ᱩᱯᱚᱰᱮᱥᱻᱮ ᱮᱢᱟᱫ ᱠᱚ ᱛᱟᱦᱮᱸᱫ ᱾ ᱵᱤᱯᱤᱱ ᱪᱚᱸᱫᱨᱚ ᱯᱟᱞ ᱢᱮᱱ ᱞᱮᱫᱼᱟᱭ : ᱯᱩᱭᱞᱩ ᱥᱤᱧᱚᱛᱤᱭᱟᱹ ᱞᱮᱠᱟᱛᱮ ᱨᱟᱡᱟ ᱨᱟᱢᱢᱚᱦᱚᱱ ᱥᱤᱧᱚᱛᱤᱭᱟᱹ ᱠᱚ ᱨᱟᱡᱽᱟᱹᱨᱤ ᱯᱷᱩᱨᱜᱟᱹᱞ ᱨᱮᱱᱟᱜ ᱥᱟᱸᱫᱮᱥᱻᱮ ᱮᱢᱟᱫ ᱠᱚ ᱛᱟᱦᱮᱸᱫ ᱾
ᱢᱤᱫ ᱥᱟᱶᱛᱟ ᱟᱹᱨᱩᱯᱷᱮᱨᱟᱣᱤᱭᱟᱹ ᱞᱮᱠᱟ ᱛᱮ ᱨᱟᱢᱢᱚᱦᱚᱱᱟᱜ ᱮᱱᱮᱢ ᱫᱚ ᱟᱹᱰᱤ ᱜᱟᱱᱟ ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱮ ᱵᱟᱹᱲᱤᱡ ᱪᱚᱞᱚᱛ ᱠᱚ ᱥᱟᱦᱟᱭ ᱞᱟᱹᱜᱤᱫ ᱩᱱᱤ ᱵᱨᱤᱴᱤᱥ ᱥᱚᱨᱠᱟᱨᱟᱜ ᱜᱚᱲᱚᱭ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱠᱩᱨᱩᱢᱩᱴᱩ ᱛᱮ ᱑᱘᱒᱙ ᱥᱟᱞᱮ ᱨᱮ ᱨᱟᱺᱰᱤ ᱟᱛᱟᱨ ᱵᱮᱵᱚᱥᱛᱟᱻᱭ ᱚᱪᱚᱜ ᱚᱪᱚ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱢᱚᱱᱚᱛ ᱞᱮᱠᱟᱛᱮ ᱟᱵᱚ ᱡᱚᱛᱚ ᱤᱥᱣᱚᱨ ᱨᱤᱱ ᱦᱚᱯᱚᱱ ᱠᱟᱱᱟ ᱵᱚᱱ ᱾ ᱩᱱᱤ ᱛᱤᱨᱞᱟᱹ ᱯᱷᱩᱨᱜᱟᱹᱞ ᱟᱨ ᱛᱤᱨᱞᱟᱹ ᱥᱮᱪᱮᱫ ᱪᱮᱛᱟᱱ ᱨᱮ ᱱᱚᱡᱨᱻᱮ ᱮᱢ ᱞᱮᱫ ᱛᱟᱦᱮᱸᱫ ᱾ ᱵᱟᱞᱮᱶ ᱵᱟᱯᱞᱟ ᱟᱨ ᱟᱹᱰᱤᱫᱷᱟᱣ ᱞᱮᱠᱟᱱ ᱵᱟᱯᱞᱟ ᱞᱮᱠᱟᱱ ᱵᱮᱵᱚᱥᱛᱟ ᱠᱚᱭ ᱚᱪᱚᱜ ᱚᱪᱚ ᱞᱮᱫ ᱠᱚ ᱛᱟᱦᱮᱸᱫ ᱾
ᱵᱨᱚᱢᱦᱚ ᱥᱚᱢᱟᱡᱽ
᱑᱘᱒᱘ ᱚᱜᱚᱥᱴ ᱒᱐ ᱢᱟᱹᱦᱤᱛ ᱨᱮ ᱛᱮᱭᱟᱨ ᱞᱮᱱ ᱵᱨᱚᱢᱦᱚᱥᱚᱵᱷᱟ ᱑᱘᱓᱐ ᱥᱟᱞᱮ ᱨᱮ ᱵᱨᱚᱢᱦᱚ ᱥᱚᱢᱟᱡᱽ ᱨᱮ ᱧᱩᱢ ᱟᱹᱨᱩ ᱞᱮᱱ ᱛᱟᱦᱮᱸᱫ ᱾ ᱵᱨᱚᱢᱦᱚ ᱥᱚᱢᱟᱡᱽ ᱨᱮᱱᱟᱜ ᱩᱱᱩᱭᱦᱟᱹᱨ ᱛᱟᱦᱮᱸᱠᱟᱱᱟ ᱪᱤᱼ "ᱫᱷᱚᱨᱚᱢ ᱨᱮᱱᱟᱜ ᱢᱚᱱᱚᱛ ᱨᱮ ᱜᱩᱱᱢᱟᱱ ᱥᱟᱶᱛᱮ ᱡᱚᱛᱚ ᱦᱚᱲ ᱠᱚ ᱛᱟᱞᱟᱨᱮ ᱥᱩᱞᱩᱠ ᱥᱟᱹᱜᱟᱹᱭ ᱛᱮᱭᱟᱨ ᱞᱟᱹᱜᱤᱫ ᱾
ᱤᱝᱞᱚᱸᱰ ᱨᱮ ᱡᱤᱭᱚᱱ (᱑᱘᱓᱑-᱑᱘᱓᱓)
᱑᱘᱓᱐ ᱥᱟᱞᱮ ᱨᱮ ᱨᱟᱢᱢᱚᱦᱚᱱ ᱤᱝᱞᱚᱸᱰᱻᱮ ᱥᱟᱝᱜᱷᱟᱨ ᱞᱮᱫ ᱛᱟᱦᱮᱸᱫ ᱾ ᱚᱸᱰᱮ ᱞᱚᱨᱰ ᱵᱮᱱᱴᱤ ᱥᱟᱶ ᱧᱟᱯᱟᱢ ᱠᱟᱛᱮ ᱨᱟᱺᱰᱤ ᱟᱛᱟᱨ ᱵᱮᱵᱚᱥᱛᱟ ᱚᱪᱚᱜ ᱟᱨ ᱢᱚᱜᱚᱞ ᱵᱟᱫᱽᱥᱟ ᱫᱚᱥᱟᱨ ᱟᱠᱵᱚᱨ ᱫᱚ ᱢᱟᱹᱱ ᱥᱟᱨᱦᱟᱶ ᱮᱢ ᱞᱟᱹᱜᱤᱫ ᱮ ᱱᱮᱦᱚᱨ ᱞᱮᱫᱮ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:!Main category
ᱠᱩᱨᱩᱠᱷᱮᱛᱨᱚ ᱦᱚᱱᱚᱛ
ᱠᱩᱨᱩᱠᱷᱮᱛᱨᱚ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱠᱩᱨᱩᱠᱷᱮᱛᱨᱚ ᱱᱟᱜᱽᱨᱟᱦᱟ ᱫᱚ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱱᱚᱶᱟ ᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱮᱱᱟᱜ ᱢᱤᱫ ᱫᱷᱚᱨᱚᱢ ᱛᱷᱟᱱ ᱞᱮᱠᱟᱛᱮ ᱠᱚ ᱢᱟᱱᱟᱣᱮᱫᱼᱟ ᱾ ᱱᱚᱶᱟ ᱫᱚ ᱑᱕᱓᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱯᱟᱥᱱᱟᱣ ᱟᱠᱟᱱᱟ ᱟᱨ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱙᱖᱔,᱖᱕᱕ ᱦᱚᱲ ᱠᱚ ᱛᱟᱦᱮᱸ ᱞᱮᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱟᱢᱵᱟᱞᱟ ᱠᱷᱚᱸᱰ (Ambala division) ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱠᱩᱨᱩᱠᱷᱮᱛᱨᱚ ᱫᱚ ᱥᱨᱤᱢᱚᱫᱽ ᱵᱷᱟᱜᱚᱣᱚᱫᱽ ᱜᱤᱛᱟ (Srimad Bhagawad Gita) ᱡᱟᱱᱟᱢ ᱴᱷᱟᱶ ᱠᱟᱱᱟ ᱾ ᱡᱚᱛᱤᱥᱟᱨ (Jyotisar) ᱧᱩᱛᱩᱢᱟᱱ ᱴᱷᱟᱶ ᱨᱮ ᱠᱨᱤᱥᱱᱟ ᱫᱚ ᱚᱨᱡᱩᱱ ᱠᱮ ᱜᱤᱛᱟ ᱨᱮᱱᱟᱜ ᱫᱤᱥᱟᱹᱭ ᱮᱢᱟᱭ ᱠᱟᱱ ᱛᱟᱦᱮᱸᱫ ᱢᱟᱦᱟᱵᱷᱟᱨᱚᱛ ᱨᱮ ᱾
ᱪᱷᱟᱹᱴᱭᱟᱹᱨ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱢᱟᱨᱮ ᱴᱷᱟᱶ ᱠᱨᱩᱠᱷᱮᱛᱨᱚ ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱫᱚ ᱢᱮᱱᱮᱛ ᱞᱮᱠᱟᱛᱮ ᱠᱩᱨᱩ ᱠᱚᱣᱟᱜ ᱴᱷᱟᱶ ᱢᱮᱱᱛᱮ ᱵᱩᱡᱷᱟᱹᱣᱜᱼᱟ ᱾ ᱦᱚᱲ ᱯᱟᱹᱴᱭᱹᱟᱣᱜ ᱠᱟᱱᱟ ᱵᱟᱝᱢᱟ ᱢᱟᱦᱟᱵᱷᱟᱨᱚᱛ ᱢᱟᱨᱮᱠᱟᱛᱷᱟ ᱨᱮ ᱠᱩᱨᱩᱠᱷᱮᱛᱨᱚ ᱞᱟᱹᱲᱦᱟᱹᱭ ᱠᱟᱛᱷᱟ ᱚᱞ ᱟᱠᱟᱱᱟ ᱟᱨ ᱞᱟᱹᱲᱦᱟᱹᱭ ᱫᱚ ᱱᱚᱶᱟ ᱴᱷᱟᱶ ᱨᱮ ᱦᱩᱭ ᱞᱮᱱᱟ ᱟᱨ ᱥᱨᱤ ᱠᱨᱤᱥᱱᱟ ᱱᱚᱶᱟ ᱞᱟᱹᱲᱦᱟᱹᱭ ᱴᱷᱟᱶ ᱨᱮ ᱵᱷᱟᱜᱽᱵᱚᱛ ᱜᱤᱛᱟ ᱨᱮᱱᱟᱜ ᱫᱟᱢᱟᱱ ᱠᱟᱛᱷᱟ ᱚᱨᱡᱩᱱᱮ ᱥᱩᱢᱡᱟᱹᱣ ᱟᱭ ᱠᱟᱱ ᱛᱟᱦᱮᱸᱫ ᱾
ᱱᱟᱜᱟᱢ
ᱱᱚᱶᱟ ᱦᱚᱱᱚᱛ ᱫᱚ ᱑᱙᱗᱓ ᱠᱚᱨᱱᱚᱞ ᱦᱚᱱᱚᱛ ᱠᱷᱚᱱ ᱵᱷᱮᱜᱮᱫ ᱚᱰᱚᱠ ᱟᱠᱟᱱᱟ ᱾ ᱛᱟᱭᱚᱢ ᱛᱮ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱛᱤᱢᱤᱱ ᱜᱟᱱ ᱦᱟᱹᱴᱤᱧ ᱫᱚ ᱠᱚᱭᱛᱷᱚᱞ ᱦᱚᱱᱚᱛ ᱟᱨ ᱭᱟᱢᱩᱱᱟ ᱱᱟᱜᱟᱨ ᱦᱚᱱᱚᱛ (Yamuna Nagar district) ᱨᱮ ᱠᱚ ᱢᱮᱥᱟ ᱠᱮᱫᱼᱟ ᱾